cyanic-selkie/wikianc huggingface dataset:
ᱠᱮ. ᱮᱥ. ᱪᱤᱛᱨᱟ
ᱜᱤᱫᱽᱨᱟᱹ ᱡᱤᱭᱚᱱ
ᱠᱮᱨᱟᱲᱟ ᱯᱚᱱᱚᱛ ᱨᱮᱱᱟᱜ ᱛᱷᱤᱨᱩᱵᱚᱱᱚᱱᱛᱚᱯᱩᱨᱚᱢ ᱨᱮ ᱢᱤᱫ ᱥᱮᱨᱮᱧ ᱵᱟᱰᱚᱦᱤᱭᱟᱹ ᱠᱚᱣᱟᱜ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱠᱨᱤᱥᱱᱟᱱ ᱱᱟᱤᱨ ᱢᱤᱫ ᱥᱮᱨᱮᱧ ᱵᱟᱰᱚᱦᱤᱭᱟᱹ ᱟᱨ ᱩᱱᱤᱜᱮ ᱯᱩᱭᱞᱩ ᱥᱮᱛᱮᱧ ᱜᱩᱨᱩᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱟᱹᱭ ᱠᱮ.ᱮᱥ ᱵᱤᱱᱟ ᱟᱨ ᱥᱩᱛᱩᱜ ᱠᱮ.ᱢᱟᱦᱮᱥ ᱦᱚᱸ ᱯᱷᱤᱞᱤᱢ ᱠᱟᱨᱜᱟᱲ ᱨᱤᱱ ᱥᱮᱨᱮᱧ ᱵᱟᱰᱚᱦᱤᱭᱟᱹ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱠᱟᱨᱱᱟᱴᱤᱠ ᱥᱮᱨᱮᱧ ᱟᱨ ᱨᱩᱻᱚᱨᱚᱝ ᱫᱚ ᱰᱟ.ᱠᱮ.ᱳᱢᱟᱱᱟᱠᱩᱴᱴᱤ ᱴᱷᱮᱱ ᱠᱷᱚᱱ ᱮ ᱪᱮᱫ ᱞᱮᱱᱟ ᱾ ᱠᱮᱨᱟᱲᱟ ᱡᱮᱜᱮᱛᱟᱹᱨᱤ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱮᱨᱮᱧ ᱟᱨ ᱨᱩᱻᱚᱨᱚᱝ ᱨᱮ ᱥᱚᱱᱮᱨ ᱮ ᱥᱟᱹᱛ ᱞᱮᱜᱼᱟ ᱾ ᱛᱟᱭᱚᱢ ᱚᱱᱟ ᱵᱤᱨᱫᱟᱹᱜᱟᱲ ᱨᱮ ᱜᱮ ᱢᱟᱥᱴᱮᱨ ᱵᱟᱰᱚᱦᱤ ᱚᱞᱚᱜ ᱦᱚᱸᱭ ᱥᱤᱫᱽ ᱞᱮᱜᱼᱟ ᱾ ᱵᱷᱟᱨᱚᱛ ᱥᱟᱨᱠᱟᱨ ᱯᱟᱦᱴᱟ ᱠᱷᱚᱱ ᱪᱚᱲᱚᱱᱚᱜ ᱠᱟᱱ ᱫᱤᱥᱚᱢ ᱡᱟᱠᱟᱛ ᱞᱟᱥᱮᱨ ᱦᱟᱛᱟᱝ ᱥᱮᱸᱫᱽᱨᱟ ᱯᱟᱦᱴᱟ ᱠᱷᱚᱱ ᱥᱟᱞ ᱑᱙᱗᱘ ᱠᱷᱚᱱ ᱑᱙᱘᱔ ᱵᱷᱤᱛᱨᱤ ᱨᱮ ᱵᱟᱪᱷᱚᱱ ᱞᱮᱱᱟᱭ ᱴᱟᱠᱟ ᱠᱟᱩᱰᱤ ᱮᱢᱟᱱ ᱜᱚᱲᱚ ᱥᱚᱯᱚᱦᱚᱫ ᱧᱟᱢ ᱞᱟᱹᱜᱤᱫ ᱾
ᱠᱟᱹᱢᱤ ᱟᱨ ᱥᱤᱨᱯᱷᱟᱹ ᱠᱚ
ᱥᱟᱞ ᱑᱙᱗᱙ ᱨᱮ ᱪᱤᱛᱨᱟ ᱫᱚ ᱮᱢ.ᱜᱤ.ᱨᱟᱫᱷᱟᱠᱨᱤᱥᱱᱟᱱ ᱧᱩᱛᱩᱢ ᱢᱟᱞᱟᱭᱟᱞᱤ ᱯᱷᱤᱞᱤᱢ ᱥᱮᱨᱮᱧ ᱵᱟᱰᱚᱦᱤᱭᱟᱹ ᱦᱚᱛᱮᱛᱮ ᱯᱷᱤᱞᱤᱢ ᱨᱮᱱᱟᱜ ᱥᱮᱨᱮᱧ ᱞᱟᱹᱜᱤᱫ ᱛᱮ ᱫᱟᱣ ᱮ ᱧᱟᱢ ᱞᱮᱜᱼᱟ ᱾ ᱟᱴᱴᱟᱦᱟᱥᱚᱢ, ᱥᱱᱮᱦᱚᱯᱳᱨᱵᱚᱢ ᱢᱤᱛᱟ, ᱟᱨ ᱡᱱᱡᱟᱱ ᱮᱠᱟᱱᱟᱱᱩ ᱯᱷᱤᱞᱤᱢ ᱨᱮ ᱯᱩᱭᱞᱩ ᱛᱮ ᱟᱡᱟᱜ ᱟᱲᱟᱝ ᱛᱮ ᱠᱚ ᱥᱮᱨᱮᱧ ᱚᱪᱚ ᱞᱮᱫᱮᱭᱟ ᱾ ᱠᱮ.ᱡᱮ. ᱭᱮᱥᱩᱫᱟᱥ ᱥᱟᱝ ᱢᱮᱥᱟ ᱠᱟᱛᱮ ᱜᱚᱴᱟ ᱵᱷᱟᱨᱚᱛ ᱫᱤᱥᱚᱢ ᱟᱨ ᱵᱟᱦᱨᱮ ᱫᱤᱥᱚᱢ ᱢᱮᱞᱟᱝᱠᱤ ᱨᱮ ᱥᱮᱨᱮᱧ ᱞᱮᱜᱼᱟ ᱾ ᱥᱟᱞ ᱑᱙᱘᱖ ᱨᱮᱱᱟᱜ ᱱᱚᱠᱷᱚᱥᱚᱛᱷᱟᱝᱜᱟᱞ ᱧᱩᱛᱩᱢ ᱥᱤᱱᱮᱢᱟ, ᱵᱟᱢᱵᱮᱭ ᱨᱟᱵᱤ ᱨᱩᱻ ᱚᱨᱚᱝ ᱥᱟᱯᱲᱟᱣ ᱨᱮ ᱢᱟᱱᱡᱚᱞ ᱯᱨᱟᱥᱟᱫᱟᱵᱩᱢ ᱥᱮᱨᱮᱧ ᱮ ᱥᱮᱨᱮᱧ ᱞᱮᱜᱼᱟ ᱾ ᱚᱱᱟ ᱥᱮᱨᱮᱧ ᱪᱮᱛᱟᱱ ᱨᱮᱜᱮ ᱯᱷᱤᱞᱤᱢ ᱤᱫᱤ ᱠᱟᱛᱮ ᱫᱚᱥᱟᱨ ᱫᱤᱥᱚᱢ ᱡᱟᱠᱟᱛ ᱟᱹᱰᱤ ᱱᱟᱯᱟᱭ ᱯᱷᱤᱞᱤᱢ ᱥᱮᱨᱮᱧᱤᱭᱟᱹ ᱥᱤᱨᱯᱷᱟᱹᱭ ᱧᱟᱢ ᱞᱮᱜᱼᱟ ᱾ ᱩᱱᱤ ᱵᱟᱢᱵᱮᱭ ᱨᱟᱵᱤ ᱨᱩᱻ ᱚᱨᱚᱝ ᱥᱟᱯᱲᱟᱣ ᱨᱮ ᱜᱮ ᱑᱙᱘᱙ ᱥᱟᱞ ᱨᱮᱱᱟᱜ ᱵᱚᱭᱤᱥᱟᱲᱤ ᱯᱷᱤᱞᱤᱢ ᱨᱮ ᱤᱱᱫᱩᱯᱩᱥᱯᱚᱢ ᱪᱩᱰᱤ ᱱᱤᱞᱠᱚᱢ ᱥᱮᱨᱮᱧ ᱮ ᱥᱮᱨᱮᱧ ᱞᱮᱜᱼᱟ ᱾ ᱚᱱᱟ ᱥᱮᱨᱮᱧ ᱨᱮ ᱜᱮ ᱛᱮᱥᱟᱨ ᱟᱱ ᱫᱤᱥᱚᱢ ᱡᱟᱠᱟᱛ ᱟᱹᱰᱤ ᱱᱟᱯᱟᱭ ᱯᱷᱤᱞᱤᱢ ᱥᱮᱨᱮᱧᱤᱭᱟᱹ ᱥᱤᱨᱯᱷᱟᱹᱭ ᱧᱟᱢ ᱞᱮᱜᱼᱟ ᱾ ᱟᱡᱟᱜ ᱯᱩᱭᱞᱩ ᱯᱷᱤᱞᱤᱢ ᱥᱮᱨᱮᱧ ᱤᱫᱤ ᱠᱟᱛᱮ ᱥᱤᱨᱯᱷᱟᱹ ᱫᱚ ᱠᱮᱨᱟᱲᱟ ᱯᱚᱱᱚᱛ ᱯᱟᱦᱴᱟ ᱠᱷᱚᱱ ᱥᱟᱞ ᱑᱙᱘᱖ ᱨᱮᱱᱟᱜ ᱱᱳᱠᱠᱮᱛᱷᱟᱫᱷᱩᱨᱟᱛᱷᱩ ᱧᱩᱛᱩᱢ ᱯᱷᱤᱞᱤᱢ ᱨᱮᱱᱟᱜ ᱟᱭᱤᱨᱟᱢ ᱠᱟᱱᱱᱩᱢᱟᱭᱤ ᱥᱮᱨᱮᱧ ᱪᱮᱛᱟᱱ ᱨᱮ ᱧᱟᱢ ᱞᱮᱜᱼᱟ ᱾ ᱚᱱᱟ ᱥᱮᱨᱮᱧ ᱨᱮᱱᱟᱜ ᱨᱩᱻ ᱚᱨᱚᱝ ᱫᱚ ᱡᱮᱨᱨᱤ ᱟᱢᱟᱞᱫᱮᱵ ᱮ ᱥᱟᱯᱲᱟᱣ ᱞᱮᱜᱼᱟ ᱾ ᱥᱮᱨᱮᱧ ᱮᱛᱚᱦᱚᱵ ᱠᱷᱚᱱ ᱥᱟᱞ ᱒᱐᱑᱗ ᱦᱟᱹᱵᱤᱡ ᱛᱮ ᱪᱤᱛᱨᱟ ᱫᱚ ᱠᱮᱨᱟᱲᱟ ᱯᱚᱱᱚᱛ ᱨᱮᱱᱟᱜ ᱯᱷᱤᱞᱤᱢ ᱠᱟᱨᱜᱟᱲ ᱯᱟᱦᱴᱟ ᱠᱷᱚᱱ ᱡᱚᱛᱚᱠᱷᱚᱱ ᱵᱮᱥ ᱯᱷᱤᱞᱤᱢ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱑᱗ ᱫᱷᱟᱣ ᱥᱤᱨᱯᱷᱟᱹᱭ ᱧᱟᱢ ᱟᱠᱟᱜᱼᱟ ᱾
ᱠᱩᱞᱰᱤᱦᱟ ᱵᱤᱨᱡᱩᱱᱛᱩ ᱨᱟᱠᱷᱟᱵᱤᱨ
ᱠᱩᱞᱰᱤᱦᱟ ᱵᱤᱨᱡᱩᱱᱛᱩ ᱨᱟᱠᱷᱟᱵᱤᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱵᱟᱞᱮᱥᱚᱨ ᱡᱤᱞᱞᱟ. ᱨᱮ ᱱᱤᱲᱚᱜᱤᱨᱤ ᱥᱚᱫᱚᱨ ᱢᱚᱦᱚᱠᱩᱢᱟ ᱨᱮ ᱢᱮᱱᱟᱜᱻᱟ ।
ᱱᱚᱶᱟ ᱥᱩᱨ ᱨᱮ ᱢᱮᱱᱟᱜ ᱱᱟᱛᱳ ᱟᱨ ᱥᱩᱠᱷᱩᱣᱟᱯᱟᱴᱚ ᱵᱩᱨᱩ ᱫᱚ ᱥᱤᱢᱤᱲᱤᱯᱟᱲᱚ ᱡᱟᱛᱤᱭᱚ ᱩᱫᱽᱭᱟᱱᱚ ᱥᱟᱝ ᱢᱮᱥᱟ ᱠᱟᱱᱟ । ᱱᱚᱶᱟ ᱳᱰᱤᱥᱟ ᱨᱮᱭᱟᱜ ᱢᱤᱫ ᱵᱤᱨᱡᱩᱱᱛᱩ ᱨᱟᱠᱷᱟᱵᱤᱨ ᱠᱟᱱᱟ ᱾ ᱱᱚᱶᱟ ᱫᱚ ᱢᱩᱴ ᱨᱮ ᱒᱗᱒ᱹ᱗᱕ ᱵᱚᱨᱜᱚ ᱠ.ᱢ. ᱡᱟᱭᱜᱟ ᱦᱩᱭᱩᱜᱻᱟ ।
ᱥᱮᱱ ᱦᱤᱡᱩᱜ ᱦᱚᱨ
ᱱᱚᱶᱟ ᱵᱟᱞᱮᱥᱚᱨ ᱠᱷᱚᱱᱟᱜ ᱔᱐ ᱠ.ᱢ. ᱟᱨ ᱵᱟᱨᱤᱯᱚᱫᱟ ᱠᱷᱟᱱ ᱖᱑ ᱠ.ᱢ. ᱥᱟᱝᱜᱤᱧ ᱨᱮ ᱢᱮᱱᱟᱜᱻᱟ ᱾ ᱱᱚᱰᱮ ᱦᱤᱡᱩᱜ ᱠᱟᱱ ᱫᱟᱬᱟᱱ ᱦᱚᱲ ᱵᱟᱥᱟᱜ ᱞᱟ.ᱜᱤᱱ ᱥᱚᱨᱠᱟᱨᱤ ᱚᱲᱟᱜ ᱠᱚ ᱢᱮᱱᱟᱜᱻᱟ ᱾ ᱥᱩᱨ ᱵᱟᱡᱟᱨ ᱱᱤᱲᱚᱜᱤᱨᱤ ᱠᱷᱚᱱ ᱒᱐ ᱠ.ᱢ. ᱥᱟᱝᱜᱤᱧ ᱟᱨ ᱱᱤᱲᱚᱜᱤᱨᱤ ᱨᱮᱞ ᱴᱮᱥᱚᱱ ᱠᱷᱚᱱ ᱒᱘.᱕ ᱠ.ᱢ. ᱡᱷᱟᱞ ᱨᱮ ᱢᱮᱱᱟᱜᱻᱟ ᱾
ᱵᱤᱨ ᱡᱩᱱᱛᱩ
ᱱᱚᱶᱟ ᱵᱤᱨ ᱨᱮ ᱛᱟ.ᱨᱩᱵ, ᱦᱟ.ᱛᱤ, ᱪᱮᱴᱨᱟ, ᱠᱩᱞ, ᱵᱤᱨ ᱥᱩᱠᱨᱤ, ᱛᱩᱭᱩ ଓ ᱥᱮᱬᱟ ᱛᱩᱲ ᱮᱢᱟᱱ ᱡᱩᱱᱛᱩ ᱢᱮᱱᱟᱜ ᱠᱚᱣᱟ । ᱱᱟᱰᱮ ᱦᱟᱨᱱᱵᱤᱞ, ᱟᱨ ᱦᱚᱸ ᱵᱤᱨ ᱠᱤᱥᱱᱤ, ᱢᱟᱨᱟᱜ ᱟᱨ ᱦᱚᱸ ᱟᱭᱢᱟ ᱞᱮᱠᱟᱱ ᱪᱮᱬᱮ  ᱠᱚ ᱴᱮᱱᱟᱜ ᱠᱚᱣᱟ । ᱵᱤᱨ ᱨᱮ ᱡᱷᱚᱨᱚᱜ ᱠᱟᱱ ᱡᱷᱟᱨᱱᱟ ᱨᱮ ᱟᱭᱢᱟ ᱞᱮᱠᱟᱱ ᱵᱤᱧ ᱠᱤᱫᱤᱧ ᱠᱚ ᱵᱟᱥᱟᱜ ᱠᱟᱱᱟ ।
ᱨᱟᱡᱽᱱᱚᱜᱚᱨ ᱢᱚᱦᱟᱵᱤᱫᱽᱭᱟᱞᱚᱭ
ᱨᱟᱡᱽᱱᱚᱜᱚᱨ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱱᱚᱜᱚᱨ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱒᱐᱐᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱨᱟᱡᱽᱱᱚᱜᱚᱨ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱵᱤᱵᱷᱟᱜᱽ
ᱱᱚᱣᱟ ᱠᱚᱞᱮᱡᱽ ᱨᱮ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱚᱞᱚᱜ ᱯᱟᱲᱦᱟᱣ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱡᱟᱢᱛᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ
ᱡᱟᱢᱛᱟᱲᱟ ᱫᱚ ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱝ ᱪᱟᱪᱞᱟᱣ ᱮᱞᱟᱠᱟ ᱠᱟᱱᱟ᱾
ᱚᱛᱱᱚᱜ
ᱡᱟᱢᱛᱟᱲᱟ ᱫᱚ 23.96333°N, 86.80139°W ᱨᱮ ᱢᱮᱱᱟᱜᱼᱟ᱾
ᱡᱟᱢᱛᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱮᱛᱚᱢ ᱨᱮ ᱱᱟᱨᱟᱭᱚᱱᱯᱩᱨ ᱟᱨ ᱠᱟᱨᱢᱴᱟᱸᱲ, ᱥᱟᱢᱟᱝ ᱨᱮ ᱯᱷᱟᱛᱮᱯᱩᱨ ᱟᱨ ᱱᱟᱞᱟ, ᱠᱚᱧᱮ ᱨᱮ ᱯᱟᱪᱷᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱥᱟᱞᱟᱱᱯᱩᱨ ᱟᱨ ᱯᱟᱪᱷᱮ ᱨᱮ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱱᱤᱨᱥᱚ ᱛᱮ ᱜᱷᱮᱨᱟᱣ ᱟᱠᱟᱱᱟ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱟᱢᱛᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱓᱒,᱖᱐᱐ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸᱭ ᱠᱚᱫᱚ ᱥᱟᱱᱟᱢ ᱜᱮ ᱟᱹᱛᱩ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱖᱗,᱓᱘᱙ (᱕᱑%) ᱠᱚᱲᱟ ᱟᱨ ᱖᱕,᱒᱑᱑ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱦᱚᱲ ᱮᱞ ᱫᱚ ᱒,᱔᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱙,᱑᱘᱒ (᱖.᱙᱒%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ (ᱮᱥ.ᱴᱤ) ᱖᱐᱐᱘ (᱔᱕.᱒᱕%)᱾
ᱨᱮᱸᱜᱮᱡ ᱦᱟᱞᱚᱛ
᱒᱐᱐᱔-᱒᱐᱐᱕ ᱥᱮᱨᱢᱟ ᱨᱮ ᱡᱟᱢᱛᱟᱲᱟ ᱦᱚᱱᱚᱛ ᱨᱮ ᱖᱐-᱗᱐% ᱦᱚᱲ ᱫᱚ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱫᱚ ᱨᱟᱺᱪᱤ ᱟᱨ ᱫᱩᱢᱠᱟᱹ ᱦᱚᱱᱚᱛ ᱠᱚ ᱥᱟᱶᱛᱮ ᱢᱤᱫᱴᱟᱹᱝ ᱛᱷᱚᱠ ᱨᱮ ᱢᱮᱱᱟᱜᱼᱟ᱾ ᱡᱷᱟᱨᱠᱷᱚᱸᱰ ᱨᱮ ᱟᱹᱛᱩ ᱨᱮ ᱨᱮᱸᱜᱮᱡ ᱦᱟᱞᱚᱛ ᱫᱚ ᱑᱙᱙᱓ ᱨᱮ ᱖᱖% ᱠᱷᱚᱱ ᱒᱐᱐᱔ ᱨᱮ ᱔᱖% ᱨᱮ ᱠᱚᱢ ᱟᱠᱟᱱᱟ᱾ ᱒᱐᱑᱑ ᱨᱮ ᱱᱚᱶᱟ ᱫᱚ ᱓᱙.᱑% ᱦᱟ.ᱨᱮ ᱟᱬᱜᱚ ᱟᱠᱟᱱᱟ।
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱟᱢᱛᱟᱲᱟ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ
ᱳᱰᱤᱥᱟ ᱥᱴᱮᱴ ᱚᱯᱮᱱ ᱭᱩᱱᱤᱵᱷᱟᱨᱥᱤᱴᱤ
ᱳᱰᱤᱥᱟ ᱥᱴᱮᱴ ᱚᱯᱮᱱ ᱭᱩᱱᱤᱵᱷᱟᱨᱥᱤᱴᱤ (OSOU) ᱫᱚ ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱥᱚᱢᱵᱚᱞᱯᱩᱨ ᱨᱮ ᱢᱮᱱᱟᱜ ᱢᱤᱫᱴᱟᱝ ᱰᱤᱥᱴᱟᱱᱥ ᱛᱮ ᱥᱮᱪᱮᱫᱚᱜ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱥᱚᱝᱥᱚᱫᱽ ᱨᱮᱱᱟᱜ ᱢᱤᱫ ᱮᱠᱴ ᱛᱮ ᱒᱐᱑᱕ ᱨᱮ ᱱᱚᱶᱟ ᱵᱤᱨᱫᱟᱹᱜᱟᱲ ᱫᱚ ᱵᱮᱱᱟᱣ ᱞᱮᱱᱟ ᱾ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱴᱚᱴᱷᱟ ᱨᱮ ᱱᱚᱶᱟ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱟᱞᱢᱟ ᱢᱮᱱᱟᱜᱼᱟ ᱾
ᱥᱮᱪᱮᱫ ᱛᱟᱞᱢᱟ
ᱳᱥᱳᱩ ᱫᱚ ᱥᱚᱢᱵᱚᱞᱯᱩᱨ, ᱵᱷᱩᱵᱚᱱᱮᱥᱣᱚᱨ, ᱵᱚᱨᱦᱚᱢᱯᱩᱨ, ᱨᱟᱣᱩᱨᱠᱮᱞᱟ, ᱡᱚᱭᱯᱩᱨ, ᱠᱳᱟᱯᱩᱴ, ᱵᱟᱞᱮᱥᱚᱨ، ᱵᱷᱚᱫᱽᱨᱚᱠ, ᱡᱟᱡᱯᱩᱨ, ᱠᱚᱴᱚᱠ,ᱡᱚᱜᱚᱛᱥᱤᱝᱯᱩᱨ, ᱯᱟᱨᱚᱲᱚᱠᱷᱮᱢᱩᱱᱰᱤ , ᱢᱟᱞᱠᱟᱱᱜᱤᱨᱤ,ᱵᱳᱞᱟᱝᱜᱤᱨ,, ᱵᱷᱚᱵᱟᱱᱤᱯᱟᱴᱱᱟ, ᱟᱴᱷᱜᱚᱰ,ᱚᱱᱩᱜᱩᱲ, ᱰᱷᱮᱝᱠᱟᱱᱟᱲ, ᱯᱟᱞᱞᱚᱦᱚᱰᱟ,, ᱯᱩᱨᱤ, ᱠᱮᱱᱫᱽᱨᱟᱯᱚᱰᱟ, ᱠᱷᱳᱨᱫᱟ, ᱠᱮᱶᱡᱷᱚᱨ, ᱱᱚᱵᱚᱨᱚᱝᱯᱩᱨ, ᱡᱷᱟᱨᱥᱩᱜᱩᱰᱟ, ᱫᱮᱣᱜᱚᱰ, ᱵᱟᱨᱤᱯᱚᱫᱟ, ᱱᱚᱭᱟᱜᱚᱰ, ᱨᱟᱭᱚᱜᱚᱰᱟ ᱟᱨ ᱥᱚᱱᱮᱯᱩᱨ ᱨᱮ ᱡᱚᱛᱚᱨᱮ ᱖᱗ ᱜᱚᱴᱟᱝ ᱛᱟᱞᱢᱟ ᱛᱷᱟᱯᱚᱱ ᱟᱠᱟᱱᱟ᱾ ᱥᱮᱪᱮᱫᱤᱭᱟᱹ ᱠᱚ ᱫᱚ ᱱᱚᱶᱟ ᱛᱟᱞᱢᱟ ᱠᱚ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜ ᱠᱚᱣᱟ ᱯᱟᱲᱦᱟᱣ ᱨᱮ ᱜᱚᱲᱚ ᱧᱟᱢ ᱞᱟᱹᱜᱤᱫ᱾
ᱥᱚᱥᱤᱠᱚᱞᱟ ᱫᱟᱱᱤ
ᱵᱷᱤᱫᱩᱥᱤ ᱥᱚᱥᱤᱠᱚᱞᱟ ᱫᱟᱱᱤ (ᱠᱚᱱᱱᱚᱲ: ಶಶಿಕಲಾ ದಾನಿ) ᱢᱤᱫ ᱥᱤᱧᱚᱛᱤᱭᱟ ᱥᱟᱥᱛᱨᱤᱭ ᱵᱟᱡᱟᱣᱤᱡ ᱡᱚᱞᱛᱚᱨᱚᱝ ᱦᱩᱱᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱵᱟᱡᱟᱣᱤᱡ ᱨᱮ ᱥᱟᱱᱟᱢ ᱠᱷᱚᱱ ᱢᱤᱫ ᱜᱮᱭᱟᱭ ᱟᱨ ᱱᱤᱛᱟᱝ ᱨᱮ ᱡᱚᱞᱛᱚᱨᱚᱝ  ᱨᱮᱱᱟᱜ ᱥᱩᱢᱩᱝ ᱢᱤᱫ ᱚᱞ ᱤᱱᱰᱤᱭᱟ ᱨᱮᱰᱤᱭᱳ - ᱜᱽᱨᱮᱴᱮᱰ ᱛᱤᱨᱞᱟᱹ ᱯᱨᱚᱛᱤᱯᱟᱫᱚᱠ ᱠᱟᱱᱟᱭ ᱾ ᱩᱱᱤ ᱫᱚ ᱡᱚᱞᱛᱚᱨᱚᱝ, ᱦᱟᱨᱢᱳᱱᱤᱭᱚᱢ, ᱥᱤᱛᱟᱨ, ᱣᱟᱭᱟᱞᱤᱱ, ᱫᱤᱞᱨᱩᱵᱟ ᱟᱨ ᱛᱚᱵᱽᱞᱟ ᱨᱮ ᱵᱟᱡᱟᱣ ᱥᱟᱶ ᱥᱮᱪᱮᱫ ᱥᱮᱬᱟ ᱥᱟᱶ ᱛᱮ ᱢᱤᱫ ᱵᱟᱦᱩ - ᱟᱟᱫᱜᱚᱱ ᱦᱩᱱᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟ ᱞᱟᱭᱤᱴ ᱢᱭᱩᱥᱤᱠ ᱨᱮᱱᱟᱜ ᱜᱟᱢᱟᱠᱟ ᱥᱮᱭᱞᱤ ᱨᱮ ᱢᱤᱫ ᱚᱠᱷᱤᱞ ᱵᱷᱟᱨᱛᱤᱭ ᱨᱮᱰᱤᱭᱳ - ᱣᱚᱨᱜᱤᱠᱨᱤᱛ ᱥᱤᱸᱜᱟᱲᱤᱭᱟᱹ ᱦᱚᱸ ᱠᱟᱱᱟᱭ ᱾
ᱡᱤᱣᱱᱤ
ᱥᱚᱥᱤᱠᱚᱞᱟ ᱫᱚ ᱦᱩᱱᱟᱹᱨᱤᱭᱟᱹ ᱥᱱᱟᱛᱚᱠ ᱨᱮᱱᱟᱜ ᱩᱯᱟᱫᱷᱤ ᱧᱟᱢ ᱟᱠᱟᱫ ᱟᱭ ᱟᱨ ᱦᱩᱵᱽᱞᱤ ᱨᱮ ᱵᱟᱥᱟ ᱛᱟᱦᱮᱸ ᱮᱱᱟᱭ, ᱡᱟᱦᱟᱸ ᱫᱚ ᱩᱱᱤ ᱥᱨᱤ ᱚᱨᱩᱬ ᱫᱟᱱᱤ ᱥᱟᱶᱛᱮ ᱮ ᱵᱟᱯᱞᱟ ᱮᱱᱟᱭ, ᱡᱟᱦᱟᱸᱭ ᱯᱚᱛᱨᱚᱠᱟᱨ ᱴᱤ ᱮ ᱥᱤ ᱚᱣᱟᱨᱰᱤ ᱞᱮᱯᱴᱤᱱᱮᱱᱴ ᱥᱨᱤ ᱥᱩᱨᱮᱱᱫᱽᱨᱚ ᱫᱟᱱᱤ ᱨᱮᱱ ᱠᱚᱲᱟ ᱜᱤᱫᱽᱨᱟᱹ ᱛᱟᱦᱮᱸ ᱞᱮᱱᱟᱭ ᱾ ᱩᱱᱤ ᱨᱮᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱢᱮᱱᱟᱭ ᱛᱟᱭᱟ, ᱵᱟᱡᱟᱣᱤᱡ ᱥᱩᱜᱽᱱᱟᱱ ᱫᱟᱱᱤ ᱾ ᱓᱓ ᱥᱮᱨᱢᱟ ᱞᱟᱹᱜᱤᱫ ᱥᱴᱮᱴ ᱵᱮᱭᱱᱠ ᱚᱯᱷ ᱤᱱᱰᱤᱭᱟ ᱢᱮᱭᱥᱩᱨ ᱨᱮ ᱠᱟᱹᱢᱤ ᱛᱟᱭᱚᱢ, ᱩᱱᱤ ᱫᱚ ᱱᱤᱛᱚᱜ ᱢᱤᱫ ᱩᱞᱞᱮᱠᱷᱱᱤᱭ ᱡᱚᱞᱛᱚᱨᱚᱝ ᱦᱩᱱᱟᱹᱨᱤᱭᱟᱹ ᱞᱮᱠᱟᱛᱮ ᱩᱨᱩᱢᱮ ᱠᱟᱱᱟ ᱠᱚ ᱾ ᱩᱱᱤ ᱱᱚᱶᱟ ᱟᱫᱤᱛᱣᱚ ᱢᱚᱥᱤᱱ ᱠᱚ ᱯᱟᱧᱪᱟᱣ ᱞᱟᱹᱜᱤᱫ ᱛᱮ, ᱵᱤᱠᱟᱥ ᱞᱟᱹᱜᱤᱫ ᱟᱨ ᱵᱟᱲᱦᱟᱣ ᱮᱢ ᱞᱟᱹᱜᱤᱫ ᱛᱮ ᱟᱹᱰᱤ ᱮ ᱠᱩᱨᱩᱢᱩᱴᱩ ᱨᱮ ᱪᱷᱩᱴᱟᱹᱣ ᱛᱟᱦᱮᱱ ᱠᱟᱱᱟᱭᱮ ᱾
ᱩᱱᱤ ᱫᱚ ᱛᱟᱭᱚᱢ ᱛᱮ ᱟᱡ ᱨᱮᱱ ᱠᱚᱲᱟ ᱜᱤᱫᱽᱨᱟᱹ ᱦᱚᱸ ᱥᱤᱠᱱᱟᱹᱛ ᱮ ᱮᱢᱟᱫᱮᱭᱟ ᱾ ᱛᱤᱦᱤᱱ ᱥᱩᱜᱽᱱᱟᱱ ᱫᱟᱱᱤ ᱥᱤᱧᱚᱛ ᱨᱮᱱᱟᱜ ᱟᱭᱤᱴᱤ ᱨᱟᱡᱽᱫᱷᱟᱱᱤ ᱵᱮᱭᱝᱜᱽᱞᱚᱨ ᱠᱷᱚᱱ ᱵᱟᱦᱨᱮ ᱟᱫᱷᱟᱨᱤᱛ ᱢᱤᱫ ᱵᱮᱯᱟᱨᱤ ᱡᱚᱞᱛᱚᱨᱚᱝ ᱦᱩᱱᱟᱹᱨᱤᱭᱟᱹ ᱠᱟᱱᱟᱭ ᱾ ᱯᱩᱱ ᱥᱨᱢᱟ ᱨᱮᱱ ᱠᱚᱢ ᱩᱢᱮᱨ ᱨᱮᱱ ᱟᱡᱟᱜ ᱵᱟᱡᱟᱣ ᱡᱟᱛᱨᱟ ᱮᱦᱚᱵ ᱞᱟᱹᱜᱤᱫ ᱛᱟᱭᱚᱢ ᱛᱮ, ᱥᱩᱜᱽᱱᱟᱱ ᱟᱡ ᱟᱭᱳ, ᱵᱷᱤᱫᱩᱥᱤ ᱥᱚᱥᱤᱠᱚᱞᱟ ᱫᱟᱱᱤ, ᱥᱤᱧᱚᱛ ᱨᱮᱱᱟᱜ ᱢᱤᱫ ᱵᱟᱰᱟᱭᱤᱡ ᱡᱚᱞᱛᱚᱨᱚᱝ ᱦᱩᱱᱟᱹᱨᱤᱭᱟᱹ ᱨᱮᱱ ᱩᱢᱩᱞ ᱨᱮᱭ ᱮ ᱛᱟᱦᱮᱸᱜ ᱠᱟᱱᱟ ᱾
ᱵᱟᱡᱟᱣ ᱠᱟᱹᱢᱤ
ᱩᱱᱤ ᱫᱚ ᱵᱤᱥᱮᱥ ᱢᱮᱱᱛᱮ ᱫᱚ ᱡᱚᱞᱛᱚᱨᱚᱝ ᱠᱷᱚᱱ ᱢᱚᱦᱤᱛ ᱦᱩᱭ ᱛᱟᱭᱚᱢ, ᱱᱚᱶᱟ ᱵᱟᱫᱽᱭᱥ ᱵᱟᱡᱟᱣ ᱥᱚᱢᱟᱱ ᱨᱮ ᱫᱷᱮᱭᱟᱱ ᱢᱚᱱᱮ ᱞᱟᱹᱜᱤᱫ ᱛᱮ ᱥᱟᱶ ᱟᱡ ᱥᱟᱥᱛᱨᱤᱭ ᱠᱟᱹᱢᱤ ᱥᱮᱨᱮᱧ ᱵᱟᱡᱟᱣ ᱫᱚ ᱥᱚᱢᱚᱨᱯᱚᱱ ᱞᱟᱹᱜᱤᱫ ᱟᱨ ᱵᱤᱠᱟᱥ ᱞᱟᱹᱜᱤᱫ ᱛᱮᱭ ᱢᱚᱱᱮ ᱜᱚᱫ ᱞᱮᱫᱟᱭ ᱾
ᱡᱚᱞᱛᱚᱨᱚᱝ ᱠᱚ ᱥᱟᱶ ᱟᱭᱢᱟ ᱠᱷᱚᱱ ᱠᱟᱹᱢᱤ ᱠᱚ ᱛᱟᱭᱚᱢ, ᱥᱚᱥᱤᱠᱚᱞᱟ ᱫᱚ ᱟᱡᱟᱜ ᱠᱷᱤᱞᱚᱱᱰᱤ ᱥᱮᱭᱞᱤ ᱨᱮ "ᱥᱮᱨᱮᱧ ᱟᱨ ᱛᱚᱸᱛᱨᱚᱠᱟᱨᱤ" ᱵᱟᱱᱟᱨ ᱮ ᱦᱟᱛᱟᱣ ᱠᱮᱫ ᱟᱭ᱾ ᱩᱱᱤ ᱫᱚ ᱥᱟᱥᱛᱨᱤᱭ ᱥᱤᱧᱚᱛᱤᱭᱟ ᱵᱟᱡᱟᱣ ᱨᱮᱱᱟᱜ ᱜᱽᱣᱟᱞᱤᱭᱚᱨ ᱜᱷᱚᱨᱟᱱᱮ ᱨᱮᱱᱟᱜ ᱟᱥᱲᱟ ᱨᱮ ᱯᱨᱚᱥᱤᱠᱷᱤᱛ ᱮᱱᱟᱭ, ᱟᱨ ᱩᱱᱤ ᱫᱚ ᱥᱮᱨᱢᱟ ᱨᱮ ᱟᱭᱢᱟ ᱜᱟᱱ ᱥᱮᱭᱞᱤ ᱠᱚ ᱦᱚᱸ ᱵᱤᱠᱟᱥ ᱠᱮᱫ ᱟᱭ ᱾ ᱩᱱᱤᱭᱟᱜ ᱵᱤᱥᱮᱥ ᱫᱚ ᱞᱮᱭᱠᱨᱤ ᱠᱟᱱᱟ᱾
ᱵᱤᱨᱥᱟ ᱢᱩᱱᱰᱟ ᱢᱮᱢᱳᱨᱤᱭᱟᱞ ᱠᱚᱞᱮᱡᱽ
ᱵᱤᱨᱥᱟ ᱢᱩᱱᱰᱟ ᱢᱮᱢᱳᱨᱤᱭᱟᱞ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ, ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱦᱚᱞᱩᱫᱠᱟᱱᱟᱞᱤ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱒᱐᱑᱐ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱟᱨ ᱱᱚᱣᱟ ᱠᱚᱞᱮᱡᱽ ᱫᱚ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱢᱟᱹᱱ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱟᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱢᱚᱦᱚᱢᱚᱫᱽ ᱱᱤᱥᱟᱨ
ᱥᱤᱧᱚᱛᱤᱭᱟᱹ ᱵᱮᱴᱥᱢᱮᱱ ᱟᱨ ᱠᱮᱯᱴᱮᱱ ᱥᱤᱹ ᱠᱮᱹ ᱱᱟᱭᱰᱩ ᱛᱟᱠᱤᱱ ᱫᱚ ᱟᱹᱠᱤᱱᱟᱜ ᱚᱞ ᱨᱮ ᱠᱤᱱ ᱥᱚᱫᱚᱨ ᱟᱠᱟᱫᱟ, ᱵᱟᱝᱢᱟ ᱯᱟᱹᱦᱤᱞ ᱥᱯᱮᱞ ᱨᱮ ᱥᱤᱥᱟ ᱣᱟᱜ ᱵᱚᱵᱚᱞ ᱨᱮᱭᱟᱜ ᱥᱯᱤᱰ ᱫᱚ ᱑᱙᱓᱒ ᱥᱮᱨᱢᱟ ᱨᱮ ᱜᱟᱹᱠᱷᱩᱲᱟᱱ ᱵᱚᱰᱤ ᱞᱟᱭᱤᱱ ᱥᱤᱨᱤᱡᱽ ᱨᱮ ᱤᱝᱨᱟᱹᱡᱽ ᱱᱚᱞᱟᱨ ᱦᱮᱨᱚᱞᱰ ᱞᱟᱨᱣᱩᱰ ᱠᱦᱚᱱ ᱦᱦᱚᱸ ᱥᱯᱤᱰ ᱜᱮ ᱛᱟᱦᱮᱸᱠᱟᱱᱟ|
ᱱᱤᱥᱟᱨ ᱥᱟᱶᱛᱮ ᱚᱢᱚᱨ ᱥᱤᱝᱟᱜ ᱯᱷᱟᱥᱴ ᱵᱚᱞᱤᱝ ᱡᱩᱨᱤ ᱛᱟᱠᱤᱱ ᱫᱚ ᱑᱙᱓᱐ ᱜᱮᱞᱟᱱᱟᱜ ᱥᱮᱨᱢᱟ ᱨᱮ ᱜᱚᱴᱟ ᱫᱷᱟᱹᱨᱛᱤ ᱨᱮ ᱥᱚᱨᱮᱥ ᱢᱮᱱᱛᱮ ᱠᱤᱱ ᱰᱟᱢᱰᱟᱦᱮ ᱞᱮᱱᱟ|
ᱠᱨᱤᱠᱮᱴ ᱠᱷᱚᱱ ᱵᱟᱦᱨᱮ ᱩᱱᱤ ᱫᱚ ᱢᱤᱫᱴᱮᱱ ᱢᱟᱨᱟᱝ ᱯᱟᱥᱛᱩᱱ ᱡᱚᱱᱚ ᱡᱟᱹᱛᱤ ᱨᱮᱱ ᱟᱹᱜ-ᱭᱩᱨᱤᱡ-ᱮ ᱛᱟᱦᱮᱸᱠᱟᱱᱟ ᱟᱨ ᱥᱟᱶᱛᱮ ᱯᱟᱠᱤᱥᱛᱟᱱ ᱯᱟᱥᱴᱟ ᱨᱚᱨᱚᱲ ᱱᱮᱛᱟ ᱦᱚᱸᱭ ᱛᱟᱦᱮᱸᱠᱟᱱᱟ| ᱩᱱᱤᱭᱟᱜ ᱡᱤᱭᱚᱱ ᱠᱟᱹᱦᱱᱤ ᱨᱮ ᱢᱚᱦᱚᱢᱚᱫᱽ ᱟᱞᱤ ᱡᱤᱱᱱᱟ, ᱵᱟᱨᱢᱟ ᱨᱮᱱ ᱞᱚᱨᱰ ᱢᱟᱣᱩᱱᱰ ᱵᱮᱴᱮᱱ, ᱟᱨ ᱢᱚᱦᱟᱛᱢᱟ ᱜᱟᱱᱫᱷᱤ ᱛᱟᱠᱚᱣᱟᱜ ᱪᱤᱴᱷᱤ ᱦᱚᱸ ᱥᱮᱞᱮᱫ ᱟᱠᱟᱱᱟ| ᱩᱱᱤ ᱫᱚ ᱯᱟᱠᱤᱥᱛᱟᱱ ᱠᱨᱤᱠᱮᱴ ᱵᱚᱨᱰ ᱨᱮᱱ ᱵᱟᱵᱟᱱᱫᱷᱟᱣᱤᱡ-ᱮ ᱛᱟᱦᱮᱸᱠᱟᱱᱟ ᱟᱨ ᱩᱱᱤ ᱜᱮ ᱯᱟᱹᱦᱤᱞ ᱯᱟᱹᱠᱤᱥᱛᱟᱱᱤ ᱢᱮᱱᱛᱮ ᱠᱚ ᱞ;ᱮᱠᱷᱟᱭᱮᱭᱟ|
ᱠᱷᱤᱞᱟᱹᱱᱰ ᱡᱤᱭᱚᱱ
᱑᱙᱓᱒ ᱥᱮᱨᱢᱟ ᱨᱮ ᱤᱝᱜᱽᱞᱮᱱᱰ ᱥᱟᱝᱜᱷᱟᱨ ᱫᱚᱞ ᱨᱮ ᱱᱤᱥᱟᱨ ᱦᱚᱸ ᱠᱚ ᱥᱮᱞᱮᱫ ᱞᱮᱫᱮᱭᱟ| ᱱᱤᱭᱟᱹ ᱫᱚᱞ ᱨᱮ ᱫᱚ ᱠᱮᱹ ᱥᱤᱹ ᱱᱟᱭᱰᱩ, ᱵᱚᱠᱚᱛ ᱣᱟᱡᱤᱨ ᱟᱞᱤ, ᱟᱨ ᱱᱟᱡᱤᱨ ᱟᱞᱤ, ᱚᱢᱚᱨ ᱥᱤᱝ ᱮᱢᱟᱱ ᱠᱷᱤᱞᱚᱱᱰᱤᱭᱟᱹ ᱠᱚᱠᱚ ᱛᱟᱦᱮᱸᱠᱟᱱᱟ| ᱱᱤᱥᱟᱨ ᱫᱚᱭ ᱛᱟᱦᱮᱸᱠᱟᱱᱟ ᱥᱤᱧᱚᱛ ᱠᱷᱚᱱ ᱴᱮᱥᱴ ᱠᱨᱤᱠᱮᱴ ᱨᱮ ᱣᱤᱠᱮᱴ ᱦᱟᱛᱟᱣᱤᱡ ᱯᱟᱹᱦᱤᱞ ᱵᱚᱞᱟᱨ| ᱑᱙᱓᱒ ᱥᱮᱨᱢᱟ ᱨᱮᱭᱟᱜ ᱒᱕ ᱡᱩᱱ ᱢᱟᱦᱤᱛ ᱦᱤᱞᱚᱜ ᱡᱤᱭᱚᱱ ᱨᱮᱭᱟᱜ ᱯᱟᱹᱦᱤᱞ ᱴᱮᱥᱴ ᱠᱷᱤᱞᱚᱱᱰ ᱨᱮ ᱫᱚᱥᱟᱨ ᱚᱵᱷᱟᱨ ᱨᱮᱭᱟᱜ ᱯᱟᱹᱦᱤᱞ ᱵᱚᱞ ᱨᱮ ᱩᱱᱤ ᱫᱚ ᱦᱟᱨᱵᱟᱨᱴ ᱥᱟᱴᱠᱞᱤᱯᱷ ᱓ ᱨᱟᱱ ᱵᱚᱞᱰ ᱨᱮᱭᱮ ᱟᱣᱩᱴ ᱞᱮᱫᱮᱭᱟ| ᱤᱱᱟᱹ ᱛᱟᱭᱱᱚᱢ ᱩᱱᱤ ᱫᱚ ᱢᱤᱫ ᱚᱵᱷᱟᱨ ᱨᱮᱭᱟᱜ ᱯᱳᱱᱟᱜ ᱵᱚᱞ ᱨᱮ ᱩᱱᱤ ᱫᱚ ᱟᱨ ᱢᱤᱫᱴᱮᱱ ᱤᱝᱨᱟᱹᱡᱽ ᱚᱯᱱᱟᱨ ᱯᱟᱨᱥᱤ ᱦᱚᱢᱥ ᱦᱚᱸᱭ ᱵᱚᱞᱰ ᱞᱮᱫᱮᱭᱟ| ᱤᱱᱟᱹ ᱠᱷᱚᱱ ᱢᱟᱛᱨᱚ ᱜᱮᱞ ᱢᱟᱦᱟ ᱢᱟᱲᱟᱝ ᱦᱚᱢᱥ ᱟᱨ ᱥᱟᱴᱠᱞᱤᱯᱷ ᱭᱚᱨᱠᱥᱟᱨ ᱛᱟᱠᱤᱱ ᱢᱤᱞᱟᱹᱣ ᱠᱟᱛᱮ ᱵᱟᱱᱟ ᱦᱚᱲ ᱛᱮ ᱕᱕᱕ ᱠᱤᱱ ᱨᱟᱱ ᱞᱮᱫᱟ| ᱒᱖ ᱚᱵᱷᱟᱨ ᱨᱮᱭᱟᱜ ᱥᱯᱮᱞ ᱨᱮ ᱱᱤᱥᱟᱨ ᱫᱚ ᱙᱖ ᱨᱟᱱ ᱠᱷᱚᱨᱚᱪ ᱠᱟᱛᱮ ᱢᱚᱬᱮ ᱜᱚᱨᱴᱟᱝ ᱣᱤᱠᱮᱴᱮ ᱫᱚᱠᱷᱳᱞ ᱞᱮᱫᱟ| ᱟᱨ ᱤᱝᱜᱽᱞᱮᱱᱰ ᱫᱚᱞ ᱫᱚ ᱒᱕᱙ ᱨᱟᱱ ᱨᱮ ᱡᱚᱛᱚ ᱣᱤᱠᱮᱴ ᱠᱚ ᱟᱫ ᱠᱮᱫ ᱠᱚᱣᱟ| ᱫᱚᱥᱟᱨ ᱤᱱᱤᱝᱥ ᱨᱮ ᱱᱤᱥᱟᱨ ᱫᱚ ᱑᱘ ᱚᱵᱷᱟᱨ ᱵᱚᱞᱤᱝ ᱠᱟᱛᱮ ᱔᱒ ᱨᱟᱱ ᱨᱮ ᱣᱟᱞᱴᱟᱨ ᱨᱚᱵᱤᱱ ᱥᱚᱱ ᱟᱜ ᱣᱤᱠᱮᱴᱮ ᱦᱟᱛᱟᱣ ᱞᱮᱫᱟ| ᱯᱩᱨᱟᱹ ᱢᱮᱪ ᱨᱮ ᱩᱱᱤ ᱫᱚ ᱔᱔ ᱥᱴᱨᱟᱭᱮᱠ ᱥᱟᱶ ᱑᱓᱕ ᱨᱟᱱ ᱟᱛᱮ ᱖ ᱜᱚᱴᱟᱝ ᱣᱤᱠᱮᱴᱮ ᱦᱟᱢᱮᱴ ᱞᱮᱫᱟ|
ᱜᱩᱨ
᱑᱙᱔᱗ ᱥᱮᱨᱢᱟ ᱨᱮ ᱩᱱᱤ ᱫᱚ ᱯᱟᱠᱤᱥᱛᱟᱱ ᱛᱮᱭᱮ ᱥᱮᱱ ᱞᱮᱱᱟ ᱟᱨ ᱑᱙᱖᱓ ᱥᱮᱨᱢᱟ ᱨᱮ ᱞᱟᱦᱚᱨ ᱨᱮᱭᱮ ᱜᱩᱨ ᱞᱮᱱᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱠᱷᱤᱞᱚᱱᱰ
ᱪᱷᱩᱝ ᱪᱷᱤᱝ
{{Infobox settlement - County-level - Township-level 25 districts, 13 counties 1259 towns, townships, and subdistricts
ᱱᱥᱜᱟᱢ
ᱱᱟᱜᱟᱢ ᱞᱮᱠᱟᱛᱮ ᱪᱷᱩᱝ ᱪᱷᱤᱝ ᱯᱳᱣᱨᱳᱥᱚᱵᱷᱟ ᱥᱚᱦᱚᱨ ᱨᱮᱱᱟᱝ ᱫᱟᱹᱠᱷᱤᱱ-ᱯᱩᱪᱷᱤᱢ ᱱᱟᱠᱷᱟᱛᱮ ᱪᱷᱟᱝ ᱪᱤᱭᱟᱝ (ᱤᱭᱟᱝᱥᱮ) ᱜᱟᱰᱟ ᱟᱛᱩ ᱥᱮᱱ ᱟᱠᱟᱱᱟ᱾ ᱡᱟᱦᱟᱸ ᱫᱚ ᱢᱤ ᱯᱨᱚᱫᱷᱟᱱ ᱵᱚᱱᱫᱚᱨ, ᱦᱮᱡᱩᱜ ᱥᱮᱱᱚᱜ ᱠᱮᱱᱫᱨᱚ ᱥᱟᱶ ᱵᱟᱱᱤᱡᱡᱽ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱟᱧᱪᱚᱞᱤᱠ ᱜᱷᱟᱴ ᱠᱟᱱᱟ᱾ ᱱᱤᱭᱟᱹ ᱥᱚᱦᱚᱨ ᱫᱚ ᱪᱷᱟᱝ ᱪᱤᱭᱟᱝ ᱟᱨ ᱪᱤᱭᱟᱞᱤᱝ ᱜᱟᱰᱟ ᱨᱮᱱᱟᱜ ᱞᱟᱛᱟᱨ ᱱᱟᱠᱜᱟ ᱫᱚᱨᱮᱭᱟ ᱠᱷᱚᱱ ᱒᱒᱕᱐ ᱠᱤᱞᱳᱢᱤᱴᱟᱨ ᱥᱟᱸᱜᱤᱧ ᱨᱮ ᱢᱮᱵᱟᱜ-ᱟ᱾ ᱪᱷᱩᱝ ᱪᱷᱤᱝ ᱯᱳᱣᱨᱳᱥᱚᱵᱷᱟ ᱮᱞᱟᱠᱟᱨᱮ ᱥᱚᱢᱟᱱ ᱡᱟᱜᱟᱠᱚ ᱵᱮᱜᱚᱨ ᱦᱚᱸ ᱯᱟᱦᱟᱲ ᱯᱟᱨᱵᱚᱫ, ᱜᱟᱰᱟ ᱵᱩᱨᱩ, ᱫᱟᱨᱮ ᱱᱟᱰᱤ ᱟᱨ ᱵᱤᱨ ᱠᱚᱦᱚᱸ ᱢᱮᱱᱟᱜ-ᱟ᱾ ᱱᱤᱭᱟᱹ ᱪᱷᱩᱝ ᱪᱷᱤᱝ ᱥᱚᱦᱚᱨ ᱨᱮᱱᱟᱜ ᱶᱟᱨ ᱟᱲᱮᱛᱮ ᱵᱟᱨᱮᱭᱟ ᱜᱟᱰᱟ ᱟᱛᱩ ᱥᱮᱱ ᱟᱠᱟᱱᱟ᱾
ᱥᱮᱫᱟᱭ ᱠᱟᱛᱷᱟ
ᱪᱷᱩᱝ ᱪᱷᱤᱝ ᱯᱳᱣᱨᱳᱥᱚᱵᱷᱟ ᱱᱤᱛᱚᱝ ᱠᱷᱟᱱ ᱔᱐᱐᱐ ᱦᱟᱡᱟᱨ ᱥᱮᱨᱢᱟ ᱞᱟᱦᱟᱨᱮ ᱱᱤᱭᱟᱹ ᱦᱚᱸ ᱢᱤᱫ ᱥᱚᱦᱚᱨ ᱜᱮ ᱛᱟᱦᱮ ᱠᱟᱱᱟ᱾ ᱥᱮᱫᱟᱭ ᱨᱮᱱᱟᱜ ᱢᱤᱫ ᱠᱟᱛᱷᱟ ᱛᱮ ᱟᱸᱡᱚᱢᱚᱜ ᱠᱟᱱᱟ ᱱᱩᱭᱟᱹ ᱫᱚ ᱪᱤᱱ ᱨᱮᱱᱟᱜ ᱩᱛᱟᱹᱨ ᱟᱨ ᱛᱟᱞᱟ ᱪᱤᱱ ᱥᱚᱢᱨᱟᱡᱽ ᱨᱮᱱᱟᱜ ᱢᱤᱫ ᱚᱝᱥᱚ ᱠᱟᱱ ᱜᱮᱭᱟ᱾ ᱚᱱᱟ ᱵᱮᱜᱚᱨᱦᱚᱸ ᱱᱤᱭᱟᱹ ᱫᱚ ᱥᱟᱹᱫᱷᱤᱱ ᱢᱤᱫ ᱥᱚᱦᱚᱨ ᱦᱚᱸ ᱛᱟᱦᱮ ᱠᱟᱱᱟ᱾
ᱨᱟᱢᱟᱥᱣᱟᱢᱤ ᱵᱷᱮᱸᱠᱚᱴᱚᱨᱚᱢᱚᱱ
ᱨᱟᱢᱟᱥᱣᱟᱢᱤ ᱵᱷᱮᱸᱠᱚᱴᱚᱨᱟᱢᱚᱱ (᱔ ᱰᱤᱥᱮᱢᱵᱚᱨ ᱑᱙᱑᱐-᱒᱖ ᱡᱟᱱᱩᱣᱟᱨᱤ ᱒᱐᱐᱙) ᱫᱚ ᱥᱤᱧᱚᱛ ᱨᱤᱱᱤᱡ ᱘ ᱟᱹᱱᱤᱡ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱘᱗ ᱠᱷᱚᱱ ᱑᱙᱙᱒ ᱦᱟᱹᱵᱤᱡ ᱱᱚᱶᱟ ᱛᱷᱟᱱᱚᱛ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱫᱤᱥᱚᱢ ᱫᱚᱢᱠᱮ ᱵᱮᱱᱟᱣᱜ ᱞᱟᱦᱟᱨᱮ ᱟᱡ ᱫᱚ ᱔ ᱥᱮᱨᱢᱟ ᱦᱟᱹᱵᱤᱡ ᱥᱤᱧᱚᱛ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱵᱟᱞᱮ ᱢᱟᱦᱟᱸ ᱒᱖ ᱡᱟᱱᱩᱣᱟᱨᱤ ᱦᱤᱞᱚᱜ ᱟᱹᱰᱤ ᱫᱤᱱ ᱟᱡᱟᱨ ᱛᱟᱭᱚᱢ ᱟᱡᱟᱜ ᱡᱤᱣᱤᱵᱟᱹᱛᱤ ᱫᱚ ᱤᱬᱤᱡ ᱞᱮᱱ ᱛᱟᱦᱮᱸᱫ ᱾ ᱩᱱ ᱡᱚᱦᱚᱜ ᱩᱱᱤ ᱫᱚ ᱗᱙ ᱵᱚᱨᱥᱚ ᱨᱤᱱᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱫᱤᱥᱚᱢ ᱜᱚᱢᱠᱮ, ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱟᱨ ᱢᱟᱨᱟᱝ ᱢᱚᱱᱛᱨᱤ ᱥᱟᱶᱛᱮ ᱫᱤᱥᱚᱢ ᱡᱟᱠᱟᱛ ᱨᱤᱱ ᱟᱹᱰᱤᱜᱟᱱ ᱨᱟᱡᱽᱟᱹᱨᱤ ᱱᱮᱛᱟ ᱠᱚ ᱟᱡᱟᱜ ᱜᱩᱨ ᱚᱠᱛᱚ ᱨᱮ ᱫᱩᱠ ᱠᱚ ᱥᱚᱫᱚᱨ ᱞᱮᱫ-ᱟ ᱾ ᱩᱱᱤ ᱒ ᱺ ᱓᱐ ᱴᱟᱲᱟᱝ ᱨᱮ ᱫᱤᱞᱞᱤ ᱨᱮ ᱥᱮᱱᱟ ᱟᱜ ᱨᱤᱥᱚᱨᱪ ᱮᱸᱰ ᱨᱮᱯᱷᱨᱚᱞ ᱦᱟᱥᱯᱟᱛᱟᱞ ᱨᱮ ᱢᱩᱪᱟᱹᱫ ᱥᱟᱦᱮᱫ ᱮ ᱤᱫᱤ ᱞᱮᱫ-ᱟ ᱾ ᱩᱱᱤ ᱫᱚ ᱨᱟᱪᱟᱦᱚᱨ ᱨᱮ ᱤᱱᱯᱷᱮᱠᱥᱮᱱ (ᱭᱩᱨᱳᱥᱮᱯᱥᱤᱥ) ᱨᱮᱱᱟᱜ ᱮᱴᱠᱮᱴᱚᱬᱮ ᱛᱟᱭᱚᱢ ᱪᱟᱞᱣᱮᱱ ᱑᱒ ᱡᱟᱱᱩᱣᱟᱨᱤ ᱫᱚ ᱦᱟᱥᱯᱟᱛᱟᱞ ᱨᱮᱠᱚ ᱵᱷᱩᱨᱛᱤ ᱞᱮᱫᱮ ᱛᱟᱦᱮᱸᱫ ᱾ ᱩᱱᱤ ᱥᱟᱦᱮᱫ ᱮᱴᱠᱮᱴᱚᱬᱮ ᱟᱡᱟᱨ ᱨᱮᱦᱚᱸ ᱯᱟᱲᱟᱣ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱠᱟᱹᱢᱤᱠᱛᱚ ᱫᱚ ᱑᱙᱘᱗ ᱠᱷᱚᱱ ᱑᱙᱙᱒ ᱦᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾ ᱫᱤᱥᱚᱢ ᱜᱚᱢᱠᱮ ᱛᱷᱟᱱᱚᱛ ᱨᱮ ᱫᱩᱲᱩᱵ ᱞᱟᱦᱟ ᱨᱮ ᱵᱷᱮᱸᱠᱚᱴᱚᱨᱟᱢᱚᱱ ᱫᱚ ᱥᱩᱯᱩᱨ ᱯᱩᱱ ᱥᱮᱨᱢᱟ ᱦᱟᱹᱵᱤᱡ ᱫᱤᱥᱚᱢ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱵᱷᱮᱸᱠᱚᱴᱚᱨᱟᱢᱚᱱ ᱟᱜ ᱡᱟᱱᱟᱢ ᱫᱚ ᱔ ᱰᱤᱥᱮᱢᱵᱚᱨ ᱑᱙᱑᱐ ᱨᱮ ᱛᱟᱢᱤᱞᱱᱟᱰᱩ ᱨᱮ ᱪᱚᱸᱡᱚᱣᱨ ᱥᱩᱨ ᱨᱮᱱᱟᱜ ᱯᱚᱴᱴᱩᱠᱳᱴᱴᱚᱭ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱟᱜ ᱵᱟᱹᱲᱛᱤ ᱥᱮᱪᱮᱫ ᱫᱚ ᱨᱟᱡᱽᱜᱟᱲ ᱪᱮᱱᱱᱟᱭ (ᱩᱱ ᱡᱚᱦᱚᱜ ᱢᱟᱫᱽᱨᱟᱥ) ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱠᱟᱹᱣᱰᱤᱟᱹᱨᱤ ᱨᱮ ᱥᱚᱱᱮᱨᱥᱤᱫᱽ ᱢᱟᱹᱱᱦᱤᱥᱤᱨ ᱢᱟᱫᱽᱨᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱟᱢᱮᱴ ᱞᱮᱫ-ᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱢᱟᱫᱽᱨᱟᱥ ᱨᱮᱱᱟᱜ ᱜᱮ ᱞᱚ ᱠᱚᱞᱮᱡᱽ ᱠᱷᱚᱱ ᱠᱟᱱᱩᱱ ᱮ ᱯᱟᱲᱦᱟᱣ ᱮᱱᱟ ᱾ ᱥᱮᱪᱮᱫ ᱥᱟᱹᱛ ᱠᱮᱫ ᱛᱟᱭᱚᱢ ᱩᱱᱤ ᱫᱚ ᱢᱟᱫᱽᱨᱟᱥ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱮ ᱥᱮᱨᱢᱟ ᱑᱙᱓᱕ ᱠᱷᱚᱱ ᱩᱠᱤᱞᱟᱹᱛᱤᱭ ᱮᱛᱚᱦᱚᱵ ᱠᱮᱫ-ᱟ ᱟᱨ ᱑᱙᱕᱑ ᱠᱷᱚᱱ ᱩᱱᱤ ᱫᱚ ᱞᱟᱯᱷᱟᱝ ᱫᱚᱨᱵᱟᱨᱜᱟᱲ ᱨᱮ ᱩᱠᱤᱞᱟᱹᱛᱤᱭ ᱮᱛᱚᱦᱚᱵ ᱠᱮᱫ-ᱟ ᱾ ᱩᱠᱤᱞᱟᱹᱛᱤ ᱚᱠᱛᱚ ᱨᱮᱜᱮ ᱩᱱᱤ ᱫᱚ ᱫᱤᱥᱚᱢ ᱨᱮᱱᱟᱜ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱦᱚᱸ ᱫᱟᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱟᱨ ᱑᱙᱔᱒ ᱨᱮᱱᱟᱜ ᱥᱤᱧᱚᱛ ᱵᱟᱹᱜᱤᱱ ᱦᱩᱞᱥᱟᱹᱭ ᱨᱮ ᱢᱤᱫ ᱞᱮᱛᱟᱲ ᱠᱩᱨᱩᱢᱩᱴᱩ ᱟᱹᱱᱤᱡ ᱞᱮᱠᱟᱭ ᱠᱟᱹᱢᱤ ᱠᱮᱫ-ᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱢ ᱩᱠᱤᱞᱟᱹᱛᱤ ᱨᱮ ᱩᱱᱤᱭᱟᱜ ᱥᱚᱨᱮᱥ ᱠᱟᱹᱢᱤ ᱧᱮᱞ ᱠᱟᱛᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱩᱱᱤ ᱫᱤᱥᱚᱢ ᱨᱤᱱ ᱪᱮᱛᱟᱱ ᱛᱷᱚᱠ ᱨᱤᱱ ᱩᱠᱤᱞ ᱠᱚᱣᱟᱜ ᱜᱟᱫᱮᱞ ᱨᱮ ᱴᱷᱟᱶᱮ ᱮᱢᱟᱫᱮᱭᱟ ᱾ ᱑᱙᱔᱘ ᱠᱷᱚᱱ ᱑᱙᱕᱐ ᱦᱟᱹᱵᱤᱡ ᱩᱱᱤ ᱫᱚ ᱢᱟᱫᱽᱨᱟᱥ ᱴᱚᱴᱷᱟ ᱨᱤᱱᱤᱡ ᱵᱟᱨ ᱯᱷᱮᱰᱨᱮᱥᱚᱱ ᱨᱤᱱᱤᱡ ᱥᱩᱛᱨᱮᱛ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱾ ᱠᱟᱱᱩᱱ ᱨᱮᱱᱟᱜ ᱵᱟᱱᱟᱰᱟᱭ ᱟᱨ ᱟᱪᱮᱛᱤᱭᱟᱹ ᱨᱟᱡᱽᱟᱹᱨᱤ ᱨᱮ ᱠᱩᱨᱩᱢᱩᱴᱩ ᱠᱟᱹᱢᱤ ᱠᱷᱟᱹᱛᱤᱨ ᱩᱥᱟᱹᱨᱟ ᱜᱮ ᱨᱟᱡᱽᱟᱹᱨᱤ ᱨᱮᱦᱚᱸᱭ ᱵᱚᱞᱚᱭᱮᱱᱟ ᱾ ᱥᱮᱨᱢᱟ ᱑᱙᱕᱐ ᱨᱮ ᱩᱱᱤ ᱫᱚ ᱯᱷᱩᱨᱜᱟᱹᱞ ᱥᱤᱧᱚᱛ ᱨᱤᱱᱤᱡ ᱯᱨᱚᱵᱷᱤᱡᱚᱱᱟᱞ ᱯᱟᱨᱞᱤᱭᱟᱢᱮᱸᱴ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱾ ᱚᱱᱟ ᱛᱟᱭᱚᱢ ᱑᱙᱕᱒ ᱠᱷᱚᱱ ᱑᱙᱕᱘ ᱦᱟᱹᱵᱤᱡ ᱩᱱᱤ ᱫᱚ ᱫᱤᱥᱚᱢ ᱨᱤᱱᱤᱡ ᱯᱩᱭᱞᱩ ᱯᱟᱨᱞᱤᱭᱟᱢᱮᱸᱴ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱮᱱᱟ ᱾ ᱩᱱᱤ ᱫᱚ ᱥᱮᱨᱢᱟ ᱑᱙᱕᱓ ᱠᱷᱚᱱ ᱑᱙᱕᱔ ᱦᱟᱹᱵᱤᱡ ᱠᱚᱸᱜᱽᱨᱮᱥ ᱯᱟᱴᱤ ᱨᱮ ᱥᱩᱛᱨᱮᱛ ᱛᱷᱟᱱᱚᱛ ᱨᱮᱦᱚᱸᱭ ᱛᱟᱦᱮᱸ ᱠᱟᱱᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
᱑᱙᱕᱘ ᱨᱮ ᱥᱚᱝᱥᱚᱫᱽ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱ ᱨᱮᱫᱚᱸ ᱨᱟᱢᱟᱥᱣᱟᱢᱤ ᱵᱷᱮᱸᱠᱚᱴᱚᱨᱟᱢᱚᱱ ᱫᱚ ᱞᱳᱠ ᱥᱚᱵᱷᱟ ᱢᱟᱹᱪᱤ ᱠᱷᱚᱱ ᱨᱤᱡᱟᱭᱤᱱ ᱮᱢ ᱠᱟᱛᱮ ᱢᱟᱫᱽᱨᱟᱥ ᱥᱚᱨᱠᱟᱨ ᱨᱮ ᱢᱤᱫ ᱢᱚᱱᱛᱨᱤᱭᱟᱜ ᱛᱷᱟᱱᱚᱛ ᱮ ᱟᱯᱱᱟᱨ ᱠᱮᱫ-ᱟ ᱾ ᱱᱚᱶᱟ ᱚᱠᱛᱚ ᱨᱮ ᱩᱱᱤ ᱫᱚ ᱠᱟᱹᱨᱜᱟᱲ, ᱥᱟᱶᱛᱟ, ᱦᱮᱡᱥᱮᱱ, ᱠᱟᱹᱣᱰᱤᱟᱹᱨᱤ ᱟᱨ ᱫᱤᱥᱣᱟᱹ ᱠᱚᱣᱟᱜ ᱵᱷᱟᱹᱞᱟᱹᱭ ᱞᱟᱹᱜᱤᱫ ᱟᱹᱰᱤᱜᱟᱱ ᱩᱛᱱᱟᱹᱣᱟᱱ ᱠᱟᱹᱢᱤᱭ ᱠᱟᱹᱢᱤ ᱠᱮᱫ-ᱟ ᱾ ᱑᱙᱗᱙ ᱨᱮ ᱩᱱᱤ ᱫᱚ ᱯᱚᱨᱛᱚᱱ ᱠᱚᱢᱤᱥᱳᱱ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱭ ᱵᱤᱥᱮᱞᱮᱫ ᱮᱱᱟ ᱾ ᱟᱨ ᱩᱱᱤ ᱫᱚ ᱠᱟᱹᱨᱜᱟᱲ, ᱦᱮᱡᱥᱮᱱ, ᱟᱨ ᱨᱮᱞᱦᱚᱨ ᱞᱮᱠᱟᱱ ᱢᱩᱬᱩᱛ ᱦᱩᱫᱟᱹ ᱨᱮᱱᱟᱜ ᱟᱺᱜᱤᱵᱷᱟᱨ ᱠᱚ ᱪᱟᱞ ᱟᱫᱮᱭᱟ ᱾ ᱑᱙᱔᱙ ᱨᱮ ᱠᱚᱧᱮ ᱢᱟᱫᱽᱨᱟᱥ ᱨᱮᱱᱟᱜ ᱥᱤᱴ ᱠᱷᱚᱱ ᱩᱱᱤ ᱫᱚ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱥᱚᱦᱮᱛ ᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾ ᱡᱟᱦᱟᱸᱨᱮ ᱩᱱᱤ ᱫᱚ ᱩᱞᱴᱟᱹ ᱯᱟᱦᱴᱟ ᱱᱮᱛᱟᱦᱟᱜ ᱴᱷᱟᱶ ᱮ ᱛᱚᱨᱟᱣ ᱠᱮᱫ-ᱟ ᱾ ᱑᱙᱘᱐ ᱨᱮ ᱟᱡ ᱫᱚ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱵᱟᱪᱷᱚᱱ ᱮᱱ ᱛᱟᱭᱚᱢ ᱤᱱᱫᱤᱨᱟ ᱜᱟᱱᱫᱷᱤᱭᱟᱜ ᱥᱚᱨᱠᱟᱨ ᱨᱮ ᱩᱱᱤ ᱫᱚ ᱯᱷᱟᱭᱱᱟᱱᱥ ᱢᱤᱱᱤᱥᱴᱨᱤ ᱨᱮᱱᱟᱜ ᱟᱺᱜᱤᱵᱷᱟᱨ ᱠᱚ ᱪᱟᱞ ᱟᱫᱮᱭᱟ ᱟᱨ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱰᱤᱯᱷᱮᱱᱥ ᱢᱤᱱᱤᱴᱚᱨ ᱠᱚ ᱵᱮᱱᱟᱣ ᱠᱮᱫᱮᱭᱟ ᱾ ᱩᱱᱤ ᱫᱚ ᱯᱟᱪᱷᱮ ᱟᱨ ᱥᱟᱢᱟᱝ ᱭᱩᱨᱳᱯ ᱥᱟᱶ ᱜᱮ ᱥᱳᱵᱤᱭᱚᱛ ᱭᱩᱱᱤᱭᱚᱱ, ᱟᱢᱮᱨᱤᱠᱟ, ᱠᱟᱱᱟᱰᱟ, ᱠᱚᱧᱮ ᱯᱟᱪᱷᱮ ᱮᱥᱤᱭᱟ, ᱡᱟᱯᱟᱱ, ᱚᱥᱴᱨᱮᱞᱤᱭᱟ, ᱱᱤᱣᱡᱤᱞᱮᱸᱰ, ᱭᱩᱜᱳᱥᱞᱟᱵᱤᱭᱟ ᱟᱨ ᱢᱟᱨᱤᱥᱚᱥ ᱠᱚᱭ ᱥᱟᱸᱜᱷᱟᱨ ᱟᱠᱟᱫ-ᱟ ᱾ ᱟᱡ ᱫᱚ ᱚᱜᱚᱥᱴ ᱑᱙᱔᱙ ᱨᱮ ᱫᱤᱥᱚᱢ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱵᱮᱱᱟᱣ ᱮᱱᱟ ᱾ ᱱᱚᱶᱟ ᱥᱟᱶᱛᱮ ᱜᱮ ᱟᱡ ᱫᱚ ᱨᱟᱡᱽᱡᱚᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱩᱱᱤ ᱫᱚ ᱤᱱᱫᱤᱨᱟ ᱜᱟᱱᱫᱷᱤ ᱥᱟᱱᱛᱤ ᱯᱩᱨᱚᱥᱠᱟᱨ ᱟᱨ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱮᱣᱟᱨᱰ ᱯᱷᱳᱨ ᱤᱱᱴᱚᱨᱱᱮᱥᱱᱟᱞ ᱚᱸᱰᱚᱨᱥᱰᱮᱱᱰᱤᱝ ᱨᱤᱱᱤᱡ ᱯᱟᱨᱥᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱒᱕ ᱡᱩᱞᱟᱭ ᱑᱙᱔᱙ ᱨᱮ ᱫᱤᱥᱚᱢ ᱨᱤᱱᱤᱡ ᱘ ᱟᱹᱱᱤᱡ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮ ᱠᱤᱨᱤᱭᱟᱹᱭ ᱦᱟᱛᱟᱣ ᱞᱮᱫ-ᱟ ᱾
ᱢᱩᱪᱟᱹᱫ ᱚᱠᱛᱚ
ᱛᱟᱞᱢᱟ ᱥᱚᱨᱠᱟᱨ ᱫᱚ ᱟᱭᱟᱨ ᱫᱤᱥᱚᱢ ᱜᱚᱢᱠᱮ ᱟᱨ. ᱵᱷᱮᱸᱠᱚᱴᱚᱨᱚᱢᱚᱱ ᱟᱜ ᱥᱚᱱᱢᱟᱱ ᱨᱮ ᱫᱤᱥᱚᱢ ᱨᱮ ᱮᱭᱟᱭ ᱢᱟᱦᱟᱸ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱟᱹᱠᱩᱛ ᱮ ᱵᱤᱠᱱᱟᱹᱣ ᱞᱮᱫ-ᱟ ᱾ ᱢᱤᱫ ᱥᱚᱨᱠᱟᱨᱤ ᱜᱟᱞᱚᱪᱤᱭᱟᱹᱭ ᱞᱟᱹᱭ ᱠᱮᱫ-ᱟ ᱫᱚ ᱱᱤᱭᱟᱹ ᱚᱠᱛᱚ ᱨᱮ ᱚᱠᱟ ᱦᱚᱸ ᱥᱚᱨᱠᱟᱨᱤᱭᱟᱹ ᱨᱟᱹᱥᱠᱟᱹ ᱨᱚᱢᱚᱡᱽ ᱠᱟᱹᱢᱤᱦᱚᱨᱟ ᱵᱟᱝ ᱦᱩᱭᱩᱜ-ᱟ ᱟᱨ ᱡᱚᱛᱚ ᱥᱚᱨᱠᱟᱨᱤᱭᱟᱹ ᱫᱚᱞᱟᱱ ᱨᱮ ᱪᱤᱨ ᱫᱚ ᱟᱫᱷᱟ ᱞᱤᱰᱩᱨ ᱛᱟᱦᱮᱸᱱᱟ ᱾ ᱱᱚᱶᱟ ᱥᱟᱶᱛᱮ ᱫᱤᱥᱣᱟᱹ ᱢᱟᱦᱟᱸ ᱦᱮᱞᱢᱮᱞ ᱛᱟᱭᱚᱢ ᱦᱩᱭᱩᱜ ᱵᱤᱴᱤᱝ ᱨᱤ-ᱴᱨᱤᱴ ᱟᱨ ᱡᱟᱹᱛᱤᱭᱟᱹᱨᱤ ᱠᱮᱭᱰᱮᱴ ᱠᱳᱨᱯᱥ ᱨᱮᱱᱟᱜ ᱢᱟᱨᱟᱝ ᱢᱚᱱᱛᱨᱤ ᱨᱮᱞᱤ ᱥᱟᱶᱛᱮ ᱡᱚᱛᱚ ᱥᱚᱨᱠᱟᱹᱨᱤᱭᱟᱹ ᱠᱟᱹᱢᱤᱦᱚᱨᱟ ᱴᱷᱟᱠᱮᱫ ᱫᱚᱦᱚ ᱦᱩᱭ ᱮᱱᱟ ᱾ ᱥᱟᱹᱜᱩᱱ ᱢᱟᱦᱟᱸ ᱒᱙ ᱡᱟᱱᱩᱣᱟᱨᱤ ᱫᱚ ᱱᱟᱶᱟ ᱫᱤᱞᱞᱤ ᱨᱮ ᱡᱩᱢᱤᱫᱽ ᱛᱷᱟᱱ ᱨᱮ ᱯᱩᱨᱟᱹ ᱡᱟᱹᱛᱤᱭᱟᱹᱨᱤ ᱢᱟᱹᱱ ᱢᱟᱱᱚᱛ ᱥᱟᱶᱛᱮ ᱩᱱᱤᱭᱟᱜ ᱢᱩᱪᱟᱹᱫ ᱥᱩᱥᱟᱹᱨ ᱠᱟᱹᱢᱤ ᱥᱟᱹᱛ ᱮᱱᱟ ᱾ ᱩᱱᱤᱭᱤᱡ ᱡᱟᱶᱟᱭ ᱜᱚᱢᱠᱮ ᱠᱮᱵᱤ ᱵᱷᱮᱸᱠᱚᱴ ᱫᱚ ᱩᱱᱤ ᱥᱟᱨᱟ ᱥᱮᱸᱜᱮᱞ ᱮ ᱮᱢᱟ ᱫᱮᱭᱟ ᱾ ᱡᱚᱛᱚ ᱫᱷᱚᱨᱚᱢ ᱚᱦᱬᱮ ᱟᱨ ᱒᱑ ᱵᱟᱺᱫᱩᱠ ᱥᱟᱞᱟᱢ ᱛᱟᱞᱟᱨᱮ ᱵᱷᱮᱸᱠᱚᱴᱨᱚᱢᱚᱱ ᱟᱜ ᱜᱚᱡ ᱦᱚᱲᱢᱚ ᱢᱚᱬᱮᱡᱟᱭ ᱨᱮ ᱢᱮᱴᱟᱣ ᱥᱟᱹᱨᱤᱭᱮᱱᱟ ᱾ ᱱᱚᱶᱟ ᱞᱟᱦᱟᱨᱮ ᱫᱤᱥᱚᱢ ᱜᱚᱢᱠᱮ ᱯᱨᱚᱛᱤᱵᱷᱟ ᱯᱟᱴᱤᱞ ᱫᱚ ᱩᱱᱤ ᱢᱩᱪᱟᱹᱫ ᱵᱤᱫᱟᱹᱭᱮ ᱮᱢᱟᱫᱮᱭᱟ ᱾ ᱡᱟᱹᱨᱩᱢ ᱢᱟᱦᱟᱸ ᱓᱐ ᱡᱟᱱᱩᱣᱟᱨᱤ ᱫᱚ ᱟᱭᱟᱨ ᱫᱤᱥᱚᱢ ᱜᱚᱢᱠᱮ ᱟᱜ ᱡᱟᱝᱵᱟᱦᱟ ᱦᱚᱨᱤᱫᱽᱣᱟᱨ ᱨᱮ ᱜᱟᱝ ᱱᱟᱹᱭ ᱨᱮᱠᱚ ᱵᱚᱦᱮᱞ ᱠᱮᱫ-ᱟ ᱾ ᱩᱱᱤᱭᱤᱡ ᱡᱟᱶᱟᱭ ᱜᱚᱢᱠᱮ ᱰᱨ. ᱠᱮ. ᱵᱷᱮᱸᱠᱚᱴᱨᱚᱢᱚᱱ ᱟᱨ ᱯᱨᱚᱯᱷᱮᱥᱚᱨ ᱟᱨ. ᱨᱟᱢᱪᱚᱸᱫᱽᱨᱚᱱ ᱥᱟᱶᱛᱮ ᱦᱚᱯᱚᱱ ᱮᱨᱟ ᱞᱚᱠᱷᱥᱢᱤ ᱵᱤ ᱵᱷᱮᱸᱠᱚᱴᱮᱥᱣᱚᱨ ᱫᱤᱞᱞᱤ ᱠᱷᱚᱱ ᱩᱱᱤᱭᱟᱜ ᱡᱟᱝᱵᱟᱦᱟ ᱟᱹᱜᱩ ᱠᱟᱛᱮ ᱚᱸᱰᱮ ᱠᱚ ᱥᱮᱴᱮᱨ ᱮᱱᱟ ᱾ ᱧᱩᱛᱩᱢᱟᱱ ᱜᱷᱟᱴ ᱨᱮ ᱩᱛᱚᱨᱟᱠᱷᱚᱸᱰ ᱨᱤᱱᱤᱡ ᱥᱮᱪᱮᱫ ᱢᱚᱱᱛᱨᱤ ᱢᱚᱫᱚᱱ ᱠᱚᱣᱥᱤᱠ ᱦᱚᱨᱤᱫᱽᱣᱟᱨ ᱨᱤᱱᱤᱡ ᱦᱚᱱᱚᱛᱤᱵᱷᱟᱨ, ᱥᱮᱭᱞᱮᱥ ᱵᱟᱜᱳᱞᱤ ᱟᱨ ᱮᱥᱮᱥᱯᱤ ᱥᱚᱧᱡᱚᱭ ᱜᱩᱸᱡᱽᱭᱮᱞ ᱥᱮᱴᱮᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱭᱟᱨ ᱫᱤᱥᱚᱢ ᱜᱚᱢᱠᱮ ᱨᱤᱱ ᱜᱷᱟᱨᱚᱸᱡᱤᱭᱟᱹ ᱠᱚ ᱥᱟᱶ ᱫᱤᱞᱞᱤ ᱠᱷᱚᱱ ᱠᱚ ᱦᱮᱡ ᱞᱮᱱ ᱯᱚᱸᱰᱤᱛ ᱥᱩᱱᱫᱚᱨ ᱨᱟᱜᱷᱚᱵᱽ ᱥᱚᱨᱢᱟ ᱫᱚ ᱜᱷᱟᱴ ᱨᱮᱭ ᱵᱚᱸᱜᱟ ᱵᱳᱨᱳ ᱠᱮᱫ-ᱟ ᱟᱨ ᱛᱟᱭᱚᱢ ᱛᱮ ᱱᱟᱹᱭ ᱨᱮ ᱡᱟᱝᱵᱟᱦᱟᱭ ᱵᱚᱦᱮᱞ ᱚᱪᱚ ᱠᱮᱫ ᱠᱚᱣᱟ ᱾ ᱱᱚᱶᱟ ᱞᱟᱦᱟᱨᱮ ᱥᱮᱱᱟ ᱠᱚᱭᱤᱡ ᱛᱩᱨᱩᱭ ᱟᱹᱱᱤᱡ ᱟᱨᱴᱤᱞᱮᱨᱤ ᱵᱽᱨᱤᱜᱮᱰ ᱨᱤᱱᱤᱡ ᱞᱟᱯᱷᱟᱝ ᱟᱹᱢᱟᱹᱞᱤᱭᱟᱹ ᱫᱚ ᱥᱚᱱᱚᱛ ᱵᱟᱡᱟᱨ ᱵᱟᱦᱨᱮ ᱨᱮ ᱢᱮᱱᱟᱜ ᱨᱟᱭᱵᱟᱞᱟ ᱴᱚᱴᱷᱟᱨᱮ ᱵᱷᱮᱸᱠᱚᱴᱨᱚᱢᱚᱱ ᱟᱜ ᱡᱟᱝᱵᱟᱦᱟ ᱪᱩᱠᱟᱹᱜ ᱨᱮ ᱵᱟᱦᱟ ᱢᱟᱞᱟᱭ ᱟᱨᱟᱣ ᱠᱮᱫ-ᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ
ᱢᱟᱨᱥᱟᱞ ᱫᱤᱯᱠᱚ
ᱱᱚᱣᱟ ᱢᱟᱨᱥᱟᱞ ᱫᱤᱯᱠᱚ, ᱟᱹᱢᱟᱹᱞᱮᱛ ᱞᱮᱠᱟᱛᱮ ᱢᱟᱨᱥᱟᱞ ᱫᱤᱯᱠᱚ ᱟᱹᱯᱱᱟᱹᱛ (ᱢᱟᱨᱥᱟᱞ ᱮᱳᱞᱯᱮᱱ ᱳᱨᱚᱠᱮᱱ ᱢᱟᱡᱮ), ᱢᱤᱫ ᱫᱤᱯ ᱫᱤᱥᱚᱢ ᱟᱨ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱡᱮᱡᱟᱹᱛᱤᱭᱟᱹᱨᱤ ᱢᱟᱹᱦᱤᱛ ᱜᱟᱨ ᱨᱮᱱᱟᱜ ᱠᱮᱡ ᱯᱟᱪᱮ ᱨᱮ ᱯᱨᱚᱥᱟᱸᱛ ᱢᱟᱦᱟᱫᱚᱨᱭᱟ ᱨᱮ ᱛᱟᱞᱟ ᱜᱟᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱚᱛᱱᱚᱜ ᱞᱮᱠᱟᱛᱮ, ᱫᱤᱥᱚᱢ ᱢᱟᱭᱠᱨᱚᱱᱮᱥᱤᱭᱟ ᱨᱮᱱᱟᱜ ᱢᱟᱨᱟᱝ ᱫᱤᱯ ᱜᱩᱴ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱤᱥᱚᱢ ᱨᱤᱱ ᱦᱚᱲ ᱮᱞ ᱕᱐,᱔᱑᱓ (᱒᱐᱘ ᱡᱮᱜᱮᱫ ᱵᱭᱟᱸᱠ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ) ) ᱒᱙ ᱠᱚᱨᱟᱞ ᱮᱴᱚᱞ ᱨᱮ ᱟᱴᱮᱫ ᱟᱠᱟᱱᱟ, ᱱᱚᱸᱰᱮ ᱑,᱑᱕᱖ ᱦᱚᱲ ᱫᱤᱯ ᱟᱨ ᱴᱟᱯᱩ ᱥᱮᱞᱮᱫ ᱢᱮᱱᱟᱜᱼᱟ ᱾ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱢᱟᱡᱩᱨᱚ ᱢᱮᱱᱟᱜᱼᱟ ᱾
ᱨᱟᱢᱯᱩᱨᱦᱟᱴ ᱠᱚᱞᱮᱡᱽ
ᱨᱟᱢᱯᱩᱨᱦᱟᱴ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱨᱟᱢᱯᱩᱨᱦᱟᱴ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱜᱚᱲᱚ ᱠᱚᱞᱮᱡᱽ ᱠᱟᱱᱟ᱾ ᱑᱙᱕᱐ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱠᱚᱞᱮᱡᱽ ᱨᱮ ᱟᱨᱴᱥ (ᱵᱟᱰᱟᱦᱤ), ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱵᱤᱵᱷᱟᱜᱽ
ᱱᱚᱣᱟ ᱠᱚᱞᱮᱡᱽ ᱨᱮ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱚᱞᱚᱜ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱢᱟᱹᱱ
ᱱᱮᱼᱦᱟᱹᱞᱤ ᱜᱮ ᱨᱟᱢᱯᱩᱨᱦᱟᱴ ᱠᱚᱞᱮᱡᱽ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ 'B' ᱜᱽᱨᱮᱰ ᱢᱟᱹᱱ ᱛᱮᱭ ᱢᱟᱹᱱ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱫᱚ ᱟᱨᱦᱚᱸ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱦᱚᱛᱮᱛᱮ ᱦᱚᱸ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱮᱛᱚᱢ ᱟᱢᱮᱨᱤᱠᱟ
ᱮᱛᱚᱢ ᱟᱢᱮᱨᱤᱠᱟ ᱫᱚ ᱟᱭᱛᱟᱱ ᱞᱮᱠᱟᱛᱮ ᱮᱥᱤᱭᱟ, ᱟᱯᱷᱨᱤᱠᱟ, ᱟᱨ ᱠᱚᱸᱭᱮ ᱟᱢᱮᱨᱤᱠᱟ ᱛᱟᱭᱚᱢ ᱯᱩᱱᱟᱜ ᱴᱷᱟᱶ ᱮ ᱦᱟᱢᱮᱴ ᱟᱠᱟᱜᱼᱟ ᱾ ᱦᱚᱲ ᱮᱞ ᱞᱮᱠᱟ ᱛᱮᱫᱚ ᱢᱚᱬᱮ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ (ᱮᱥᱤᱭᱟ, ᱟᱯᱷᱨᱤᱠᱟ, ᱤᱭᱩᱨᱚᱯ ᱟᱨ ᱮᱛᱚᱢ ᱟᱢᱮᱨᱤᱠᱟ ᱛᱟᱭᱚᱢ)᱾ ᱱᱚᱶᱟ ᱨᱮᱭᱟᱜ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ ᱑᱗,᱘᱑᱔,᱐᱐᱐ ᱪᱟᱹᱣᱠᱟᱹ ᱠᱤᱞᱳᱢᱤᱴᱟᱨ ᱾
ᱚᱛᱱᱚ
ᱮᱛᱚᱢ ᱟᱢᱮᱨᱤᱠᱟ ᱫᱚ ᱟᱢᱮᱨᱤᱠᱟ ᱨᱮᱭᱟᱜ ᱮᱛᱚᱢ ᱯᱟᱦᱴᱟᱭ ᱟᱢᱮᱴ ᱟᱠᱟᱜᱼᱟ ᱾ ᱮᱛᱚᱢ ᱟᱢᱮᱨᱤᱠᱟ ᱯᱟᱱᱟᱯᱟ ᱠᱮᱱᱮᱞ ᱛᱮ ᱠᱚᱸᱭᱮ ᱟᱢᱮᱨᱤᱠᱟ ᱠᱷᱚᱱ ᱦᱟᱹᱴᱤᱧ ᱟᱠᱟᱱᱟ ᱾ ᱮᱛᱚᱢ ᱟᱢᱮᱨᱤᱠᱟ ᱨᱮᱭᱟᱜ ᱥᱟᱢᱟᱝ ᱥᱮᱫ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ ᱟᱨ ᱯᱟᱪᱮ ᱥᱮᱫ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱢᱮᱱᱟᱜᱼᱟ ᱾ ᱮᱛᱚᱢ ᱟᱢᱮᱨᱤᱠᱟ ᱨᱮᱭᱟᱜ ᱩᱥᱩᱞ ᱟᱨ ᱡᱤᱞᱤᱝ ᱵᱩᱨᱩᱢᱟᱞᱟ ᱟᱱᱫᱮᱥ ᱵᱩᱨᱩᱢᱟᱞᱟ ᱫᱚ ᱢᱟᱦᱟᱫᱮᱥ ᱨᱮᱭᱟᱜ ᱯᱟᱪᱮ ᱥᱮᱫ ᱠᱚᱸᱭᱮ ᱠᱷᱚᱱ ᱮᱛᱚᱢ ᱦᱟᱹᱵᱤᱫ ᱟᱴᱮᱫ ᱢᱮᱱᱟᱜᱼᱟ ᱾ ᱢᱟᱦᱟᱫᱮᱥ ᱨᱮᱭᱟᱜ ᱮᱛᱚᱢ-ᱛᱟᱞᱟ ᱨᱮ ᱫᱷᱟᱹᱨᱛᱤ ᱨᱮᱭᱟᱜ ᱢᱟᱨᱟᱝ ᱡᱟᱹᱯᱩᱫ ᱵᱤᱨ(rainforest) ᱟᱢᱟᱡᱚᱱ ᱵᱤᱨ ᱢᱮᱱᱟᱜ-ᱟ᱾ ᱱᱚᱣᱟ ᱵᱤᱨ ᱮᱛᱚᱢ ᱟᱢᱮᱨᱤᱠᱟ ᱨᱮᱭᱟᱜ ᱵᱨᱟᱡᱤᱞ, ᱠᱚᱞᱚᱢᱵᱤᱭᱟ, ᱵᱷᱮᱱᱮᱡᱩᱭᱮᱞᱟ, ᱤᱠᱩᱭᱮᱰᱚᱨ, ᱜᱟᱭᱟᱱᱟ, ᱥᱩᱨᱤᱱᱟᱢ ᱟᱨ ᱯᱷᱨᱮᱸᱪ ᱜᱟᱭᱟᱱᱟ ᱫᱤᱥᱚᱢ ᱠᱚᱨᱮ ᱢᱮᱱᱟᱜᱼᱟ ᱾ ᱟᱨ ᱱᱚᱣᱟ ᱵᱤᱨ ᱛᱟᱞ‌ᱟ ᱛᱮᱜᱮ ᱱᱚᱣᱟ ᱢᱟᱦᱟᱫᱮᱥ ᱨᱮᱭᱟᱜ ᱢᱟᱨᱟᱝ ᱟᱨ ᱡᱤᱞᱤᱝ ᱜᱟᱰᱟ ᱟᱢᱟᱡᱚᱱ ᱜᱟᱰᱟ ᱟᱹᱛᱩ ᱪᱟᱞᱟᱣ ᱟᱠᱟᱱᱟ ᱾
ᱠᱷᱟᱫᱟᱱ ᱥᱮᱛᱮᱫ
ᱥᱚᱱᱟ, ᱨᱩᱯᱟᱹ, ᱢᱮᱬᱦᱮᱫ, ᱴᱤᱬ, ᱯᱮᱴᱨᱚᱞᱤᱭᱚᱢ ᱮᱢᱟᱱ ᱠᱷᱟᱫᱟᱱ ᱥᱮᱛᱮᱫ ᱫᱩᱠᱷᱤᱱ ᱟᱢᱮᱨᱤᱠᱟ ᱨᱮ ᱧᱟᱢᱚᱜᱼᱟ ᱾ ᱱᱚᱶᱟ ᱠᱚ ᱟᱹᱠᱷᱨᱤᱧ ᱠᱟᱛᱮ ᱫᱩᱠᱷᱤᱱ ᱟᱢᱮᱨᱤᱠᱟ ᱟᱹᱰᱤᱜᱟᱱ ᱠᱟᱹᱣᱰᱤ ᱟᱨᱡᱟᱣ ᱮᱫᱟ ᱾
ᱯᱟᱹᱨᱥᱤ
ᱥᱯᱮᱱᱤᱥ ᱟᱨ ᱯᱚᱨᱛᱩᱜᱤᱡᱽ ᱵᱤᱥᱛᱤ ᱱᱚᱰᱮᱱ ᱠᱚ ᱦᱚᱲ ᱠᱚ ᱨᱚᱲᱟ ᱾ ᱱᱚᱶᱟ ᱠᱤᱱ ᱵᱟᱱᱟᱨ ᱯᱟᱹᱨᱥᱤ ᱛᱮᱜᱮ 200 ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱨᱚᱲᱟ ᱾ ᱟᱹᱰᱤ ᱜᱟᱱ ᱫᱤᱥᱚᱢ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱥᱯᱟᱱᱤᱥ ᱠᱟᱱᱟ ᱾ ᱯᱚᱨᱛᱩᱜᱤᱡᱽ ᱫᱚ ᱵᱨᱟᱡᱤᱞ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱫᱷᱚᱨᱚᱢ
ᱱᱚᱶᱟ ᱢᱟᱦᱟᱫᱮᱥ ᱨᱮᱱ 90% ᱦᱚᱲ ᱫᱚ ᱠᱤᱨᱤᱥᱛᱟᱱ ᱠᱟᱱᱟ ᱠᱚ ᱾ ᱩᱱᱠᱩ ᱠᱷᱚᱱᱟᱜ 82% ᱫᱚ ᱨᱚᱢᱟᱱ ᱠᱟᱹᱛᱞᱤᱠ, 8% ᱫᱚ ᱮᱴᱟᱜ ᱠᱤᱨᱤᱥᱛᱟᱱ ᱾
ᱯᱷᱮᱰᱟᱛ
1ᱹ http://www.columbiagazetteer.org/
2ᱹ http://lanic.utexas.edu/
ᱟᱨᱦᱚᱸ ᱧᱮᱞ ᱢᱮ
᱑.https://en.m.wikipedia.org/wiki/Americas_(terminology)
᱒.https://en.m.wikipedia.org/wiki/Bibliography_of_South_America
᱓.https://en.m.wikipedia.org/wiki/Flags_of_South_America
ᱠᱚᱧᱮ ᱥᱤᱠᱠᱤᱢ ᱦᱚᱱᱚᱛ
ᱠᱚᱧᱮ ᱥᱤᱠᱠᱤᱢ ᱦᱚᱱᱚᱛ ᱫᱚ ᱥᱤᱠᱠᱤᱢ ᱯᱚᱱᱚᱛ, ᱥᱤᱧᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱢᱩᱬ ᱟᱹᱢᱟᱹᱞᱤ ᱫᱚ ᱢᱚᱝᱜᱚᱱ ᱱᱚᱜᱚᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱱᱚᱣᱟ ᱫᱚ ᱮᱭᱟᱭ ᱨᱮᱸᱠ ᱨᱮᱱᱟᱜ ᱢᱤᱫ ᱦᱚᱱᱚᱛ, ᱡᱟᱦᱟᱸ ᱨᱮ ᱠᱚᱢ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱴᱷᱟᱹᱣᱠᱟᱹᱱ
ᱥᱤᱠᱠᱤᱢ ᱯᱚᱱᱚᱛ, ᱯᱚᱱᱭᱟ ᱦᱚᱱᱚᱛ ᱢᱩᱫᱽ ᱨᱮ ᱱᱚᱣᱟ ᱫᱚ ᱡᱮᱛᱮ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱡᱟᱭᱜᱟ ᱫᱚ ᱫᱚᱨᱭᱟ ᱫᱟᱜ ᱞᱮᱵᱷᱮᱞ ᱠᱷᱚᱱ ᱒,᱐᱐᱐ ᱯᱷᱩᱴ ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱥᱟᱢᱟᱝ ᱟᱨ ᱮᱛᱚᱢ ᱱᱟᱠᱷᱟ ᱨᱮ ᱛᱤᱵᱵᱚᱛ ᱫᱤᱥᱚᱢ, ᱠᱚᱧᱮ ᱱᱟᱠᱷᱟ ᱨᱮ ᱠᱚᱧᱮ ᱥᱤᱠᱠᱤᱢ ᱦᱚᱱᱚᱛ, ᱯᱟᱪᱮ ᱥᱤᱠᱠᱤᱢ ᱦᱚᱱᱚᱛ ᱟᱨ ᱟᱨ ᱥᱟᱢᱟᱝ ᱥᱤᱠᱠᱤᱢ ᱦᱚᱱᱚᱛ ᱢᱮᱱᱟᱜ-ᱟ ᱟᱨ ᱯᱟᱪᱮ ᱱᱟᱠᱷᱟ ᱥᱮᱫ ᱨᱮᱫᱚ ᱱᱮᱯᱟᱲ ᱫᱤᱥᱚᱢ ᱢᱮᱱᱟᱜ ᱟᱠᱟᱫᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱮᱛᱚᱢ ᱥᱤᱠᱠᱤᱢ ᱨᱮ ᱔᱓,᱗᱐᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱞᱤᱭᱮᱪᱴᱮᱱᱥᱴᱮᱱ (Liechtenstein) ᱫᱤᱥᱚᱢ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾ ᱥᱤᱧᱚᱛ, ᱡᱮᱛᱮ ᱦᱚᱱᱚᱛ ᱢᱩᱫᱽ ᱨᱮ ᱖᱓᱔ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ ᱦᱚᱲ ᱠᱚᱣᱟᱜ ᱰᱮᱱᱥᱤᱴᱤ ᱮᱞᱮᱞ ᱫᱚ ᱑᱐ ᱜᱚᱴᱟᱝ ᱢᱤᱫ ᱥᱠᱚᱭᱟᱨ ᱠᱤ.ᱢᱤ ᱨᱮ ᱾ ᱒᱐᱐᱑-᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱕.᱖᱖% ᱦᱚᱲ ᱠᱚ ᱵᱷᱮᱨ ᱟᱠᱟᱱᱟ ᱾ ᱡᱟᱱᱟᱝ ᱨᱮᱥᱤᱳ, ᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱗᱖᱙ ᱜᱚᱴᱟᱝ ᱾ ᱱᱚᱸᱰᱮᱱ ᱦᱚᱲ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ ᱗᱗.᱓᱙% ᱾
ᱪᱟᱪᱞᱟᱣ
ᱦᱚᱱᱚᱛ ᱨᱮᱭᱟᱜ ᱨᱟᱡᱚᱥᱭᱚ ᱪᱟᱪᱞᱟᱣ ᱞᱟ.ᱜᱤᱫ ᱵᱟᱨᱭᱟ ᱥᱚᱵᱽ-ᱰᱤᱵᱷᱤᱡᱚᱱ ᱨᱮᱠᱚ ᱦᱟ.ᱴᱤᱧ ᱟᱠᱟᱫᱟ ᱾ ᱢᱤᱫ ᱫᱚ ᱪᱩᱱᱜᱛᱷᱟᱱᱜ ᱟᱨ ᱫᱚᱥᱟᱨᱟᱜ ᱫᱚ ᱢᱟᱱᱜᱟᱱ ᱾
ᱯᱟᱹᱨᱥᱤ
᱒᱐᱑᱑ ᱦᱚᱲ ᱞᱮᱠᱷᱟ ᱚᱠᱛᱮ, ᱓᱑.᱗᱑% ᱦᱚᱲ ᱫᱚ ᱞᱮᱯᱪᱟ ᱯᱟ.ᱨᱥᱤ ᱛᱮᱠᱚ ᱨᱚᱲᱟ ᱾ ᱚᱱᱠᱟ ᱜᱮ ᱱᱮᱯᱟᱲᱤ ᱛᱮᱫᱚ ᱒᱓.᱒᱔, ᱥᱤᱠᱠᱤᱢᱤᱡ ᱛᱮᱫᱚ ᱑᱔.᱔᱑%, ᱞᱤᱢᱵᱩ ᱛᱮᱫᱚ ᱘.᱕᱑%, ᱦᱤᱱᱫᱤ ᱛᱮᱫᱚ ᱘.᱔᱐%, ᱥᱮᱨᱯᱟ ᱛᱮᱫᱚ ᱓.᱖᱓%, ᱛᱟᱢᱟᱝ ᱛᱮᱫᱚ ᱒.᱕᱖%, ᱯᱚᱱᱡᱟᱵᱤ ᱛᱮᱫᱚ ᱑.᱗᱕%, ᱨᱟᱭ ᱛᱮᱫᱚ ᱑.᱒᱒%, ᱵᱮᱝᱜᱤᱞᱤ ᱛᱮᱫᱚ ᱑.᱐᱘%, ᱩᱨᱫᱷᱩ ᱛᱮᱫᱚ 0.᱔᱓ ᱾ ᱮᱢᱮᱱ ᱥᱟᱭᱠᱚᱲᱟ ᱦᱚᱲ ᱮᱞᱮᱞ ᱠᱚᱫᱚ ᱟᱠᱚᱣᱟᱜ ᱟᱭᱚ ᱟᱲᱟᱝ ᱞᱮᱠᱟᱛᱮ ᱱᱚᱣᱟ ᱯᱟ.ᱨᱥᱤ ᱠᱚᱠᱚ ᱨᱚᱲᱮᱫ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
ᱱᱚᱸᱰᱮᱱᱟᱜ ᱦᱚᱭ ᱦᱤᱥᱤᱫ ᱨᱮ ᱚᱲᱮᱭᱪᱚ (Cardamom) ᱪᱟᱥ ᱵᱷᱟ.ᱜᱤ ᱦᱩᱭᱩᱜ-ᱟ,ᱚᱱᱟᱛᱮ ᱡᱮᱜᱮᱛ ᱨᱮᱭᱟᱜ ᱚᱲᱮᱭᱪᱚ ᱨᱟᱡᱽᱜᱟᱲ ᱠᱚ ᱢᱮᱛᱟᱜ-ᱟ ᱾ ᱮᱱᱛᱮ ᱨᱮᱦᱚᱸ ᱦᱚᱲ ᱠᱚᱣᱟᱜ ᱠᱟ.ᱣᱰᱤ ᱟᱱᱟᱴ ᱢᱮᱱᱟᱜ ᱜᱮᱭᱟ ᱾ ᱒᱐᱐᱖ ᱥᱟ.ᱦᱤᱛ, ᱥᱤᱧᱚᱛ ᱯᱚᱱᱪᱟᱭᱚᱛᱤ ᱨᱟᱡᱽ ᱢᱤᱱᱤᱥᱴᱨᱤ ᱮᱛᱚᱢ ᱥᱤᱠᱠᱤᱢ ᱫᱚ ᱫᱤᱥᱚᱢ ᱨᱮᱭᱟᱜ ᱒᱕᱐ ᱟᱱᱟᱜ most backward districts ᱢᱮᱱᱛᱮ ᱪᱷᱟ.ᱴᱭᱟ.ᱨ ᱟᱠᱟᱫ-ᱟᱭ( ᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱾ ᱚᱱᱟᱛᱮ ᱥᱤᱠᱠᱤᱢ ᱨᱮᱭᱟᱜ ᱱᱚᱣᱟ ᱥᱩᱢᱩᱝ ᱜᱮ Backward Regions Grant Fund Programme ᱯᱟᱦᱴᱟ ᱠᱷᱚᱱ ᱠᱟ.ᱣᱰᱤ ᱜᱚᱲᱚ ᱥᱚᱦᱚᱫ ᱧᱟᱢ ᱮᱫᱟᱭ ᱾
ᱠᱟᱠᱟ
ᱨᱤᱠᱥᱨᱫᱩ ᱤᱡᱮᱠᱥᱚ ᱫᱩᱥᱟᱱᱚᱥ ᱞᱮᱭᱪᱤ (ᱯᱩᱨᱛᱩᱜᱤᱡᱽ: Ricardo Izecson dos Santos Leite, ) ᱡᱟᱦᱟᱸᱭ ᱠᱟᱠᱟ ᱧᱩᱛᱩᱢ ᱛᱮ ᱦᱤᱱᱦᱟᱹ ᱢᱮᱱᱟᱭᱟ᱾ ᱩᱱᱤ ᱫᱚ ᱵᱨᱟᱡᱤᱞ ᱨᱮᱱ ᱢᱩᱫ ᱯᱷᱩᱴᱵᱚᱞ ᱠᱷᱤᱞᱟᱹᱲᱤ ᱠᱟᱱᱟᱭ, ᱱᱤᱛᱚᱜ ᱫᱚ ᱩᱱᱤ ᱚᱨᱞᱮᱱᱰᱚ ᱥᱤᱴᱤ ᱥᱚᱨᱠᱟᱨ ᱠᱞᱟᱵᱽ ᱨᱮᱱ ᱥᱟᱶ-ᱮ ᱠᱷᱤᱞᱟᱹᱴ ᱠᱟᱵᱟ᱾
ᱩᱱᱤ ᱫᱚ ᱟᱭᱟᱜ ᱩᱢᱮᱨ ᱡᱚᱠᱷᱚᱱ ᱘ ᱥᱮᱨᱢᱟ, ᱩᱱ ᱠᱷᱚᱱ ᱜᱮ ᱟᱠᱚ ᱚᱱᱰᱮᱱᱥᱜ ᱢᱤᱫ ᱠᱞᱟᱵᱽ ᱨᱮ ᱠᱷᱤᱞᱟᱹᱴ ᱠᱟᱱ ᱛᱥᱦᱮᱱᱟ, ᱟᱨ ᱚᱸᱰᱮ ᱠᱷᱚᱱ ᱜᱮ ᱟᱭᱟᱜ ᱠᱷᱤᱞᱟᱹᱰᱤᱭᱟᱹ ᱠᱮᱨᱤᱭᱟᱨ ᱫᱚᱭ ᱛᱮᱭᱟᱨ ᱟᱠᱟᱫᱟ᱾ ᱚᱱᱟ ᱚᱠᱛᱚ ᱩᱱᱤ ᱫᱚ ᱴᱮᱱᱤᱥ ᱦᱚᱸᱭ ᱜᱟᱨᱮᱜ ᱠᱟᱱ ᱛᱟᱦᱮᱵᱟ᱾ ᱚᱱᱟ ᱨᱟᱭᱚᱢ ᱩᱱᱤᱭᱟᱜ ᱩᱢᱮᱨ ᱡᱚᱡᱷᱚᱱ ᱑᱕ ᱨᱮ ᱦᱩᱛᱮᱱ ᱛᱟᱭᱟ, ᱚᱱᱟ ᱚᱡᱛᱚ ᱩᱱᱤ ᱫᱚ ᱥᱟᱳ ᱯᱟᱣᱞᱳ ᱮᱯᱷ ᱥᱤ ᱠᱞᱟᱵᱽ ᱥᱟᱶ ᱯᱷᱩᱴᱵᱚᱞ ᱠᱷᱤᱞᱟᱹᱴ ᱞᱟᱹᱜᱤᱫ-ᱮᱭ ᱪᱩᱠᱛᱤ ᱞᱮᱱᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱯᱷᱩᱴᱵᱚᱞ ᱠᱷᱤᱞᱟᱹᱴ ᱞᱟᱹᱜᱤᱫ ᱜᱮ ᱟᱭᱟᱜ ᱠᱮᱨᱤᱭᱟᱨ ᱢᱮᱱᱥᱛᱮᱩ ᱥᱟᱯᱲᱟᱣ ᱨᱟᱠᱟᱵᱽ ᱟᱠᱟᱫᱟ᱾ ᱒᱐᱐᱓ ᱥᱮᱨᱢᱟ ᱨᱮ ᱩᱱᱤ ᱫᱚ £᱘.᱕ ᱢᱤᱞᱤᱭᱚᱱ ᱴᱨᱟᱱᱥᱯᱷᱟᱨ ᱯᱷᱤ ᱞᱮᱠᱟᱛᱮ ᱮ ᱥᱤ ᱢᱤᱞᱟᱱ ᱥᱟᱶ ᱨᱮᱭ ᱥᱮᱞᱮᱫ ᱟᱠᱟᱱᱟ᱾ ᱟᱨ ᱢᱤᱞᱟᱱ ᱫᱚᱞᱨᱮ ᱛᱥᱦᱮᱸ ᱚᱠᱛᱚ ᱨᱮᱜᱮ ᱩᱱᱤ ᱫᱚ ᱵᱟᱞᱳ ᱫᱚᱨ ᱟᱨ ᱒᱐᱐᱗ ᱥᱮᱨᱢᱟ ᱨᱮ ᱯᱷᱤᱯᱟ ᱚᱣᱟᱞᱰ ᱯᱞᱮᱭᱟᱨ ᱟᱯᱷ ᱫᱟ ᱮᱭᱟᱨ ᱯᱩᱨᱩᱥᱠᱟᱨ ᱮᱭ ᱦᱟᱢᱮᱴ ᱟᱠᱟᱫᱟ᱾
ᱢᱤᱞᱟᱱ ᱥᱟᱵ ᱱᱤᱭᱟᱹ ᱨᱮᱠᱚᱨᱰ ᱦᱟᱢᱮᱴ ᱛᱟᱭᱚᱢ ᱒᱐᱐᱙ ᱥᱮᱨᱢᱟ ᱨᱮᱱᱟᱜ ᱴᱨᱟᱱᱥᱯᱚᱨᱴ ᱯᱷᱤ ᱨᱮᱠᱚᱨᱰ ᱠᱟᱛᱮᱜ £᱖᱕ ᱢᱤᱞᱤᱭᱚᱱ ᱞᱟᱹᱜᱤᱫ ᱨᱤᱭᱮᱞ ᱢᱟᱫᱨᱤᱫᱽ ᱯᱷᱩᱴᱵᱚᱞ ᱠᱞᱟᱵᱽ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱠᱷᱤᱞᱟᱹᱴ ᱵᱮᱜᱚᱨᱦᱚᱸ ᱨᱮᱜᱟᱸᱡᱽ ᱟᱨᱮᱡᱽ ᱦᱚᱲᱠᱚ ᱜᱚᱲᱚ ᱛᱟᱞᱟᱛᱮ ᱟᱨᱦᱚᱸ ᱜᱮ ᱦᱤᱱᱦᱟᱹ ᱡᱟᱹᱥᱛᱤᱭᱮᱱᱟ᱾ ᱒᱐᱐᱔ ᱥᱮᱨᱢᱟ ᱩᱱᱤ ᱫᱚ ᱡᱚᱛᱚ ᱠᱷᱚᱱ ᱜᱚᱲᱚᱣᱟᱱ ᱦᱚᱲ ᱞᱮᱠᱟᱛᱮ ᱡᱟᱹᱛᱤ ᱜᱟᱫᱮᱞ ᱨᱮ ᱡᱮᱜᱮᱛᱟᱹᱨᱤ ᱡᱚᱢ ᱮᱢᱟᱠᱚ ᱫᱩᱛ ᱞᱮᱠᱟᱛᱮ ᱧᱩᱛᱩᱢ ᱩᱯᱟᱫᱤᱭ ᱦᱟᱢᱮᱴ ᱟᱠᱟᱫᱟ᱾
ᱡᱤᱭᱟᱱ ᱠᱟᱛᱷᱟ
ᱠᱟᱠᱟ ᱫᱚ ᱵᱨᱟᱡᱤᱞ ᱨᱮᱱᱟᱜ ᱜᱟᱢᱟ ᱨᱮ ᱢᱤᱫ ᱠᱤᱥᱟᱹᱲ ᱜᱷᱟᱨᱚᱪ ᱨᱮᱭ ᱡᱟᱱᱟ ᱟᱠᱟᱱᱟ᱾ ᱟᱡᱽ ᱵᱟᱵᱟ ᱫᱚ ᱥᱤᱵᱤᱞ ᱤᱧᱡᱤᱱᱤᱭᱟᱨ ᱟᱨ ᱟᱡᱽ ᱜᱚᱜᱚ ᱫᱚ ᱢᱤᱫ ᱪᱮᱢᱮᱫᱤᱭᱟ ᱠᱤᱱ ᱛᱟᱦᱮᱸ ᱠᱟᱱᱟ᱾ ᱟᱡᱽ ᱨᱮᱱ ᱢᱤᱫ ᱠᱚᱲᱟ ᱵᱚᱭᱦᱟ ᱩᱱᱤ ᱦᱚᱸ ᱯᱷᱩᱴᱵᱚᱞ ᱠᱷᱤᱞᱟᱹᱲᱤ ᱜᱮᱭ ᱛᱟᱦᱮ ᱠᱟᱱᱟ᱾ ᱤᱠᱷᱟᱹᱱ ᱟᱡᱽ ᱠᱚᱲᱟ ᱵᱚᱭᱦᱟ ᱫᱚ ᱨᱤᱠᱟᱨᱰᱚ ᱮᱚ ᱵᱟᱝ-ᱮ ᱢᱮᱱ ᱫᱟᱲᱮ ᱠᱟᱱ ᱛᱟᱦᱮᱱ ᱛᱮ ᱠᱟᱠᱟ ᱠᱟᱛᱮᱜ ᱜᱮᱭ ᱢᱮᱛᱟᱣᱟᱭ ᱠᱟᱱ-ᱛᱟᱦᱮᱱᱟ᱾ ᱚᱸᱰᱮ ᱠᱷᱚᱱ ᱜᱮ ᱩᱱᱤ ᱫᱚ ᱠᱟᱠᱟ ᱧᱩᱛᱩᱢ ᱛᱮᱭ ᱵᱟᱰᱟᱭᱚᱜ ᱠᱟᱱᱟ᱾
ᱠᱷᱤᱞᱟᱹᱴ ᱠᱟᱛᱷᱟ
᱒᱐᱐᱑ ᱯᱷᱤᱯᱟ ᱡᱮᱜᱮᱛᱟᱹᱨᱤ ᱡᱩᱵᱚ ᱪᱟᱢᱯᱤᱭᱚᱱ ᱥᱤᱯ ᱨᱮ ᱠᱟᱠᱟ ᱫᱚ ᱵᱨᱟᱡᱤᱞ ᱫᱚᱭ ᱥᱟᱶ ᱥᱮᱫᱮᱫ ᱠᱟᱛᱮᱜ ᱨᱮᱭ ᱠᱷᱤᱞᱟᱹᱴ ᱟᱠᱟᱱᱟ᱾ ᱠᱚᱣᱟᱴᱟᱨ ᱯᱷᱟᱭᱱᱟᱞ ᱨᱮ ᱵᱨᱟᱡᱤᱞ ᱫᱚ ᱜᱷᱟᱱᱟ ᱥᱟᱶ ᱮᱲᱮ ᱚᱪᱚ ᱠᱟᱛᱮᱜ ᱠᱚ ᱵᱟᱫ ᱯᱟᱲᱟᱣ ᱟᱠᱟᱱᱟ᱾ ᱚᱱᱟ ᱢᱮᱪ ᱨᱮ ᱠᱟᱠᱟ ᱑ ᱴᱟᱝ ᱮᱭ ᱜᱚᱞ ᱞᱮᱫᱟ᱾
ᱫᱤᱜᱷᱤᱭᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱫᱤᱜᱷᱤᱭᱟ (Dighia) ᱵᱟᱝᱢᱟ ᱫᱤᱜᱷᱭᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱙᱖ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱕᱙ ᱜᱚᱴᱟᱝ ᱠᱚᱲᱟ ᱟᱨ ᱒᱘᱐ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱕᱓᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱐᱐ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱘ᱹ᱕᱕% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱕᱙ ᱜᱚᱴᱟᱝ ᱠᱚᱲᱟ ᱟᱨ ᱒᱘᱐ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱘᱑, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱒᱒᱒, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱜᱮᱭᱟ ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱛᱚᱞᱠᱷᱚ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱔ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱮᱞᱠᱷᱟ
ᱯᱚᱨᱤᱢᱟᱱ, ᱜᱚᱴᱷᱚᱱ, ᱛᱷᱟᱱ ᱟᱨ ᱵᱚᱱᱚᱫᱚᱞ ᱨᱮᱭᱟᱜ ᱵᱤᱨᱫᱟᱹ ᱫᱚ ᱮᱞᱠᱷᱟ ᱠᱚ ᱢᱮᱛᱟᱜᱼᱟ ᱾ ᱮᱞᱠᱷᱟ ᱠᱚ ᱵᱮᱱᱟᱶᱮᱫ ᱦᱚᱲ ᱫᱚ ᱮᱞᱠᱷᱟᱱᱤᱭᱟᱹ/ᱮᱞᱠᱷᱟᱱᱮᱛ ᱵᱚ ᱢᱮᱛᱟ ᱠᱚᱣᱟ ᱾ ᱥᱟᱫᱷᱟᱨᱚᱱ ᱡᱤᱭᱚᱱ ᱨᱮ ᱮᱞᱠᱷᱟ ᱨᱮᱭᱟᱜ ᱟᱹᱰᱤ ᱜᱟᱱ ᱞᱟᱹᱠᱛᱤ ᱢᱮᱱᱟᱜᱼᱟ ᱚᱱᱟᱛᱮ ᱮᱞᱠᱷᱟᱱᱤᱭᱟᱹ ᱵᱮᱜᱚᱨ ᱮᱴᱟᱜ ᱦᱚᱲ ᱠᱚᱦᱚᱸ ᱮᱞᱠᱷᱟ ᱵᱟᱵᱚᱫᱽ ᱠᱚ ᱠᱷᱚᱸᱫᱽᱨᱚᱫᱟ ᱾ ᱱᱮᱛᱟᱨ ᱟᱹᱰᱤ ᱜᱟᱱ ᱡᱟᱜᱟ ᱨᱮ ᱮᱞᱠᱷᱟ ᱨᱮᱭᱟᱜ ᱞᱟᱹᱠᱤ ᱢᱮᱱᱟᱜᱼᱟ ᱾ ᱵᱟᱹᱱᱤᱡᱽ, ᱥᱟᱬᱮᱥ, ᱤᱧᱡᱤᱱᱤᱭᱚᱨᱤᱝ, ᱜᱚᱴᱟ ᱜᱮ ᱮᱞᱠᱷᱟ ᱨᱮᱭᱟᱜ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱮᱞᱠᱷᱟᱱᱤᱭᱟᱹ ᱠᱚᱫᱚ ᱡᱩᱠᱛᱤ ᱠᱟᱛᱮ ᱥᱚᱢᱚᱥᱭᱟ ᱠᱚ ᱥᱚᱞᱦᱮᱭᱟ ᱾ ᱮᱞᱠᱷᱟᱱᱤᱭᱟᱹ ᱠᱚ ᱟᱹᱰᱤ ᱚᱠᱛᱚ ᱨᱮ ᱚᱯᱚᱥᱟᱨᱚᱱ ᱛᱚᱦᱚᱨ ᱠᱚ ᱯᱟᱧᱡᱟᱭᱟ ᱾ ᱢᱤᱫᱴᱟᱝ ᱥᱟᱹᱨᱭᱟᱹᱛ ᱵᱮᱵᱷᱟᱨ ᱠᱟᱛᱮ ᱟᱨ ᱢᱤᱫᱴᱟᱝ ᱥᱟᱹᱨᱭᱟᱹᱛ ᱯᱟᱱᱛᱮ ᱧᱟᱢ ᱜᱮ ᱚᱯᱚᱥᱟᱨᱚᱱ ᱛᱚᱦᱚᱨ ᱫᱚ ᱾ ᱚᱯᱚᱥᱟᱨᱚᱱ ᱛᱚᱦᱚᱨ ᱫᱚ ᱮᱴᱟᱜ ᱦᱚᱲᱟᱜ ᱩᱭᱦᱟᱹᱨ ᱟᱨ ᱮᱞᱠᱷᱟᱱᱤᱭᱟᱹ ᱦᱟᱜ ᱩᱭᱦᱟᱹᱨ ᱵᱷᱤᱛᱨᱤ ᱨᱮ ᱛᱚᱯᱷᱟᱛᱮ ᱟᱹᱜᱩᱭᱟ ᱾ ᱢᱤᱫᱴᱟᱝᱥᱟᱹᱨᱭᱟᱹᱛ ᱯᱚᱨᱢᱟᱬ ᱞᱟᱹᱜᱤᱫ ᱥᱮᱨᱢᱟ ᱥᱮᱨᱢᱟ ᱱᱚᱝᱠᱟ ᱪᱮ ᱥᱟᱭ ᱥᱮᱨᱢᱟ ᱦᱚᱸ ᱞᱟᱜᱟᱜᱼᱟ ᱾
ᱥᱟᱫᱷᱟᱨᱚᱱ ᱫᱷᱨᱱᱟ
ᱮᱞᱠᱷᱟ ᱨᱮ ᱱᱚᱶᱟ ᱠᱚ ᱛᱟᱦᱮᱸᱱᱟ ᱺ
ᱮᱞᱠᱷᱟ ᱨᱮᱭᱟᱜ ᱥᱟᱢᱟᱱ
ᱮᱞᱠᱷᱟ ᱥᱚᱢᱚᱥᱭᱟ ᱥᱚᱞᱦᱮ ᱞᱟᱹᱤᱜᱫ ᱱᱚᱶᱟ ᱠᱚ ᱥᱟᱢᱟᱱ ᱵᱮᱵᱷᱟᱨᱚᱜᱼᱟ ᱾
ᱜᱚᱱᱮᱥ ᱞᱟᱞ ᱚᱜᱽᱨᱚᱣᱟᱞ ᱠᱚᱞᱮᱡᱽ
ᱢᱟᱹᱱ
ᱜᱚᱱᱮᱥ ᱞᱟᱞ ᱚᱜᱽᱨᱚᱣᱟᱞ ᱠᱚᱞᱮᱡᱽ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱭ ᱟᱨ ᱢᱟᱹᱱ ᱵᱟᱹᱭᱥᱤ ᱦᱚᱛᱮᱛᱮ ᱢᱟᱹᱱ ᱮᱢ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱱᱤᱞᱟᱢᱵᱚᱨ ᱯᱤᱛᱟᱢᱵᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱠᱚᱞᱮᱡᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱢᱮᱫᱤᱱᱤᱱᱚᱜᱚᱨ
ᱜᱚᱰᱰᱟ ᱵᱚᱱᱚᱛ
ᱜᱚᱰᱰᱟ ᱫᱚ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱚᱰᱰᱲ ᱦᱚᱱᱚᱛ ᱨᱮᱭᱟᱜ ᱜᱚᱰᱰᱟ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱟᱹᱴᱤᱧ ᱠᱟᱱᱟ᱾
ᱚᱛᱱᱚᱜ
ᱜᱳᱰᱰᱟ, ᱚᱠᱟ ᱧᱩᱛᱩᱢᱟᱱ CD ᱵᱞᱚᱠ ᱦᱮᱰᱠᱩᱣᱟᱴᱚᱨ, ᱫᱚ 87°12′15′′E / 24.82833°N 87.20417°E/ 24.82833; 87.0417 ᱨᱮ ᱢᱮᱱᱟᱜᱼᱟ᱾
ᱜᱳᱰᱰᱟ ᱦᱚᱱᱚᱛ ᱫᱚ ᱢᱤᱫ ᱯᱞᱮᱴᱚ ᱴᱚᱴᱷᱟ ᱠᱟᱱᱟ ᱡᱟᱦᱟᱸ ᱨᱮ ᱟᱫᱚᱢ ᱟᱫᱚᱢ ᱴᱷᱮᱱ ᱩᱥᱩᱞ ᱴᱚᱴᱷᱟ ᱢᱮᱱᱟᱜᱼᱟ᱾ ᱨᱟᱡᱽᱢᱚᱦᱚᱞ ᱵᱩᱨᱩ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱦᱚᱱᱚᱛ ᱥᱮᱫ ᱛᱮ ᱦᱮᱡ ᱟᱠᱟᱱᱟ ᱾ ᱥᱚᱢᱟᱱ ᱴᱚᱴᱷᱟ ᱠᱚ ᱫᱚ ᱞᱟᱦᱟ ᱛᱮ ᱟᱹᱰᱤ ᱰᱷᱮᱨ ᱵᱤᱨ ᱛᱟᱦᱮᱱ ᱠᱟᱱᱟ ᱢᱮᱱᱠᱷᱟᱱ ᱵᱩᱨᱩ ᱠᱚ ᱨᱮ ᱱᱤᱛ ᱦᱚᱸ ᱵᱤᱨ ᱫᱚ ᱢᱮᱱᱟᱜ ᱜᱮᱭᱟ᱾ ᱠᱟᱡᱤᱭᱟ, ᱥᱩᱱᱫᱚᱨ ᱟᱨ ᱥᱟᱠᱨᱤ ᱜᱟᱰᱟ ᱦᱚᱱᱚᱛ ᱛᱮ ᱛᱟᱞᱟ ᱛᱮ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ᱾
ᱜᱳᱰᱰᱟ ᱥᱤᱰᱤ ᱵᱞᱚᱠ ᱮᱛᱚᱢ ᱨᱮ ᱯᱟᱛᱚᱨᱜᱟᱢᱟ, ᱯᱩᱨᱩᱵᱽ ᱨᱮ ᱥᱩᱱᱫᱚᱨᱯᱟᱦᱟᱨᱤ, ᱠᱚᱧᱮ ᱨᱮ ᱫᱳᱨᱟᱭᱚᱦᱟᱴ ᱟᱨ ᱯᱩᱪᱷᱤᱢ ᱨᱮ ᱵᱤᱦᱟᱨ ᱨᱮᱱᱟᱜ ᱵᱟᱝᱠᱟ ᱦᱚᱱᱚᱛ ᱨᱮᱱᱟᱜ ᱫᱷᱩᱨᱤᱭᱟ ᱟᱨ ᱵᱟᱨᱟᱦᱟᱴ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱜᱳᱰᱰᱟ ᱥᱤᱰᱤ ᱵᱞᱚᱠ ᱨᱮᱱᱟᱜ ᱴᱷᱟᱶ ᱫᱚ ᱓᱕᱓.᱗᱖ ᱠᱤᱞᱚᱢᱤᱴᱚᱨ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱵᱞᱚᱠ ᱨᱮ ᱜᱳᱰᱰᱟ ᱥᱚᱦᱚᱨ ᱟᱨ ᱜᱚᱰᱚ ᱢᱩᱯᱷᱟᱥᱤᱞ ᱯᱩᱞᱤᱥ ᱥᱴᱮᱥᱚᱱ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱜᱳᱰᱰᱟ ᱨᱮ ᱢᱮᱱᱟᱜᱼᱟ ᱾
ᱮᱥᱤᱭᱟ
ᱮᱥᱤᱭᱟ ᱫᱚ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱰᱷᱮᱨ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱ ᱢᱟᱦᱟᱫᱮᱥ ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱵᱤᱥᱛᱤ ᱵᱷᱟᱜᱽ ᱥᱟᱢᱟᱝ ᱟᱨ ᱠᱚᱧᱮ ᱥᱮᱫ ᱯᱟᱥᱱᱟᱣ ᱟᱠᱟᱱᱟ ᱾ ᱱᱚᱶᱟ ᱡᱮᱜᱮᱛ ᱨᱮᱭᱟᱜ ᱘.᱖% ᱵᱷᱟᱜᱽ ᱮ ᱟᱢᱮᱴ ᱟᱠᱟᱜᱼᱟ ᱾ ᱮᱥᱤᱭᱟ ᱨᱮᱭᱟᱜ ᱦᱚᱲ ᱮᱞ ᱫᱚ ᱔᱑0 ᱠᱚᱨᱚᱲ, ᱡᱮᱜᱮᱛ ᱨᱮᱱ ᱖᱐% ᱦᱚᱲ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱵᱟᱨᱜᱮᱞ ᱥᱟᱭᱟᱝ (ᱥᱚᱛᱟᱵᱽᱫᱤ) ᱨᱮ ᱮᱥᱤᱭᱟ ᱨᱮᱱ ᱦᱚᱲ ᱯᱩᱱ ᱩᱱᱟᱹᱜ ᱠᱚ ᱵᱟᱲᱦᱟᱣ ᱮᱱᱟ ᱾
ᱜᱚᱰᱰᱟ ᱵᱚᱱᱚᱛ
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱡᱚᱠᱟᱨ ᱞᱮᱠᱟᱛᱮ, ᱜᱳᱰᱰᱟ ᱥᱤᱰᱤ ᱵᱞᱚᱠᱚ ᱨᱮᱱᱟᱜ ᱡᱚᱛᱚ ᱦᱚᱲ ᱮᱞ ᱑᱒᱑,᱗᱗᱕ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱫᱽ ᱨᱮ ᱓᱑᱖,᱘᱐᱕ ᱜᱚᱴᱟᱝ ᱟᱹᱛᱩ ᱟᱨ ᱔,᱙᱗᱐ ᱜᱟᱱ ᱦᱚᱲ ᱠᱚ ᱛᱟᱦᱮᱸᱫ ᱾ ᱑᱑᱔,᱙᱑᱐ (᱕᱒%) ᱡᱟᱹᱛᱤ ᱟᱨ ᱐᱖,᱘᱖᱔ (᱔᱘%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱐᱖ ᱥᱮᱨᱢᱟ ᱨᱮᱱ ᱦᱚᱲ ᱫᱚ ᱓᱙,᱐᱓᱐ ᱛᱟᱦᱮᱸ ᱠᱟᱱᱟ ᱾ ᱡᱟᱹᱛᱤ ᱠᱚ ᱫᱚ 20,418 (9.21%) ᱟᱨ ᱡᱚᱡᱚᱱᱟ ᱠᱚᱫᱚ 28,617 (12.90%) ᱾
ᱮᱥᱤᱭᱟ
ᱱᱚᱶᱟ ᱢᱟᱦᱟᱫᱮᱥ ᱨᱮ ᱢᱮᱱᱟᱜ ᱫᱤᱥᱚᱢ ᱠᱚ
ᱱᱚᱶᱟ ᱢᱟᱦᱟᱫᱮᱥ ᱨᱮ ᱢᱮᱱᱟᱜ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ ᱠᱚᱫᱚ :
ᱜᱚᱰᱰᱟ ᱵᱚᱱᱚᱛ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱚᱰᱰᱟ ᱦᱚᱱᱚᱛ ᱛᱷᱚᱠ: ᱜᱚᱰᱰᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ
ᱵᱚᱪᱤᱱᱫᱽᱨᱤ ᱯᱟᱞ
ᱮᱛᱚᱦᱚᱵ ᱡᱤᱭᱚᱱ
ᱵᱚᱪᱤᱱᱫᱽᱨᱤ ᱯᱟᱞ ᱫᱚ ᱢᱤᱫᱴᱮᱱ ᱵᱷᱩᱴᱤᱭᱟᱹ ᱜᱷᱟᱨᱚᱧᱡᱽ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱩᱛᱛᱟᱹᱨᱟᱠᱷᱳᱱᱰ ᱯᱚᱱᱚᱛ ᱨᱮᱭᱟᱜ ᱩᱛᱟᱹᱨᱟᱠᱥᱷᱤ ᱦᱚᱱᱚᱛ ᱨᱮᱭᱟᱜ ᱱᱟᱠᱩᱨᱤ ᱟᱹᱛᱩ ᱨᱮ ᱒᱔ ᱢᱮᱹ ᱑᱙᱕᱔ ᱢᱟᱹᱦᱤᱛ ᱦᱤᱞᱚᱜ-ᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱨᱮᱱ ᱟᱯᱟᱛ ᱛᱮᱜ ᱟᱜ ᱧᱩᱛᱩᱢ ᱫᱚ ᱥᱨᱤ ᱠᱨᱤᱥᱱᱟ ᱯᱟᱞ ᱟᱨ ᱮᱝᱟᱜᱛ ᱴᱮᱫ ᱟᱜ ᱧᱩᱛᱩᱢ ᱫᱚ ᱦᱟᱱᱥᱟ ᱫᱮᱵᱤ ᱛᱟᱦᱮᱸᱠᱟᱱᱟ| ᱩᱱᱠᱩ ᱫᱚ ᱢᱚᱬᱮ ᱵᱚᱭᱦᱟ ᱢᱤᱥᱨᱟ ᱠᱚ ᱛᱟᱦᱮᱸᱠᱟᱱᱟ| ᱩᱱᱤ ᱟᱡ ᱵᱟᱵᱟ ᱫᱚ ᱥᱤᱧᱚᱛ - ᱛᱤᱵᱚᱛ ᱱᱤᱢᱟᱹ ᱨᱮ ᱥᱤᱧᱚᱛ ᱠᱦᱚᱱ ᱛᱤᱵᱚᱛ ᱛᱮ ᱜᱟᱞᱟᱢᱟᱞ ᱫᱚᱠᱟᱱ ᱡᱤᱱᱤᱥ ᱠᱚᱭ ᱯᱟᱨᱚᱢ ᱵᱟᱲᱟᱭᱮᱫ ᱠᱟᱱ ᱛᱟᱦᱮᱸᱠᱟᱱᱟ| ᱩᱱᱤ ᱫᱚ ᱢᱟᱣᱩᱱᱴ ᱮᱵᱦᱟᱨᱮᱥᱴ ᱡᱤᱛᱠᱟᱹᱨᱤᱭᱟᱹ ᱴᱮᱱᱡᱤᱝ ᱱᱚᱨᱜᱮ ᱟᱨ ᱮᱰᱢᱩᱱᱰ ᱦᱤᱞᱟᱨᱤ ᱮᱵᱷᱟᱨᱮᱥᱴ ᱨᱮ ᱫᱮᱡᱚᱜ ᱢᱤᱰ ᱥᱮᱨᱢᱟ ᱯᱩᱨᱟᱹᱣ ᱢᱚᱢᱮ ᱢᱟᱦᱟ ᱢᱟᱲᱟᱝ ᱩᱱᱤᱭᱟᱜ ᱡᱟᱱᱟᱢ ᱦᱚᱭ ᱞᱮᱱᱟ| ᱩᱱᱤ ᱫᱚ ᱰᱤᱹ ᱮᱹ ᱵᱷᱤᱹ ᱯᱚᱥᱴ ᱜᱽᱨᱮᱡᱩᱣᱮᱴ ᱠᱚᱞᱮᱡᱽ ᱰᱮᱦᱨᱟᱫᱩᱱ ᱠᱦᱚᱱ ᱮᱢᱹ ᱮᱹ ᱟᱨ ᱵᱤᱹ ᱮᱰᱹ ᱰᱤᱜᱽᱨᱤ ᱫᱚᱭ ᱦᱟᱛᱟᱣ ᱞᱮᱫᱟ| ᱩᱱᱤ ᱫᱚ ᱑᱒ ᱥᱮᱨᱢᱟ ᱩᱢᱮᱨ ᱠᱷᱚᱱ ᱜᱮ ᱵᱩᱨᱩ ᱫᱮᱡᱚᱜ ᱤᱛᱩᱱ ᱫᱚᱭ ᱧᱟᱢ ᱞᱮᱫᱟ, ᱥᱟᱶᱛᱮ ᱟᱡ ᱨᱮᱱ ᱜᱟᱴᱮ ᱠᱚ ᱦᱚᱸ|
ᱮᱢ. ᱠᱮ. ᱥᱟᱨᱚᱡᱟ
ᱢᱟᱫᱽᱨᱟᱥ ᱠᱚᱫᱤᱨᱵᱷᱮᱞᱩ ᱥᱟᱨᱚᱡᱟ, ᱢᱤᱫ ᱥᱤᱧᱚᱛᱤᱭᱟᱹ ᱟᱹᱰᱤ ᱱᱟᱯᱟᱭ ᱮᱱᱮᱡᱤᱜ ᱠᱟᱱᱟ, ᱱᱚᱣᱟ ᱟᱡᱟᱜ ᱯᱟᱹᱛᱭᱟᱹᱣ ᱞᱟᱹᱜᱤᱫ ᱛᱮ, ᱢᱤᱫ ᱪᱷᱟᱨᱟᱣᱤᱡ ᱟᱨ ᱢᱩᱫ ᱢᱟᱪᱮᱛ ᱞᱮᱠᱟᱛᱮ, ᱵᱷᱟᱨᱚᱛᱱᱟᱴᱭᱚᱢ ᱨᱤᱱᱤᱡ ᱟᱹᱰᱤ ᱱᱟᱯᱟᱭ ᱮᱱᱮᱡᱤᱜ ᱞᱮᱠᱟᱛᱮ ᱵᱟᱰᱟᱭᱚ ᱟ ᱾ ᱥᱤᱧᱚᱛ ᱥᱚᱨᱠᱟᱨ ᱫᱚ ᱟᱡᱟᱜ ᱵᱟᱰᱚᱦᱤ ᱟᱨ ᱞᱟᱹᱠᱪᱟᱨ ᱴᱟᱴᱷᱟ ᱨᱮ ᱟᱡᱟᱜ ᱥᱮᱵᱟ ᱞᱟᱹᱜᱤᱫ ᱛᱮ ᱒᱐᱑᱑ ᱨᱮ ᱯᱩᱱᱭᱟ ᱩᱥᱩᱞ ᱥᱚᱦᱚᱨ ᱥᱤᱨᱯᱷᱟᱹ ᱯᱟᱫᱢᱟ ᱥᱨᱤ ᱠᱷᱚᱱ ᱢᱟᱱᱪᱟᱞ ᱟᱫᱮᱭᱟ ᱠᱚ ᱾
ᱡᱤᱭᱚᱱ
ᱮᱢ. ᱠᱮ. ᱥᱟᱨᱚᱡᱟ ᱟᱜ ᱡᱟᱱᱟᱢ ᱗ ᱟᱯᱨᱤᱞ ᱑᱙᱓᱑ ᱨᱮ ᱪᱮᱱᱱᱟᱭ (ᱢᱟᱨᱮ ᱧᱩᱛᱩᱢ ᱢᱟᱫᱽᱨᱟᱥ), ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱢᱩᱛᱷᱩᱠᱩᱢᱟᱨᱚᱱ ᱯᱤᱞᱞᱟᱭ ᱟᱜ ᱫᱩᱜ ᱫᱚᱦᱚᱭ ᱛᱷᱮᱱ, ᱛᱤᱥ ᱱᱚᱣᱟ ᱟᱡᱤᱜ ᱢᱤᱥᱨᱟ ᱥᱟᱶ ᱢᱚᱬᱮ ᱥᱮᱨᱢᱟ ᱛᱟᱦᱮᱸ ᱠᱟᱱᱟ, ᱛᱚᱵᱮ ᱩᱱᱤᱫᱚ ᱟᱹᱰᱤ ᱱᱟᱯᱟᱭ ᱮᱱᱮᱡ ᱥᱮᱪᱮᱫᱚᱜ ᱮᱦᱚᱵᱽ ᱞᱮᱫᱼᱟ ᱛᱟᱦᱮᱸᱫ ᱾ ᱢᱤᱫ ᱧᱩᱛᱩᱢᱟᱱ ᱟᱹᱰᱤ ᱱᱟᱯᱟᱭ ᱮᱱᱮᱡ ᱢᱟᱪᱮᱛᱟᱱᱤ ᱟᱨ ᱢᱮᱱ ᱞᱮᱫᱼᱟ ᱛᱟᱦᱮᱸᱫ ᱡᱮᱞᱮᱠᱟ, ᱨᱩᱠᱢᱤᱬᱤ ᱫᱮᱵᱤ ᱟᱨᱩᱱᱰᱮᱞ ᱟᱜ ᱵᱟᱰᱚᱦᱤ ᱴᱚᱴᱷᱟ ᱨᱮ ᱯᱩᱭᱞᱩ ᱮᱱᱮᱡ ᱢᱟᱪᱮᱛᱟᱱᱤ ᱠᱟᱱᱟ, ᱚᱠᱚᱭ ᱫᱚ ᱢᱨᱤᱬᱟᱞᱤᱱᱤ ᱥᱟᱨᱟᱵᱷᱟᱭ ᱟᱨ ᱠᱚᱢᱞᱟ ᱞᱚᱠᱷᱢᱚᱬ ᱞᱮᱠᱟᱱ ᱟᱹᱰᱤ ᱜᱟᱱ ᱧᱩᱛᱩᱢᱟᱱ ᱟᱹᱰᱤ ᱱᱟᱯᱟᱭ ᱮᱱᱮᱡ ᱠᱚ ᱪᱮᱫ ᱠᱮᱫ ᱠᱚᱣᱟ ᱾ ᱭᱩᱵᱟ ᱥᱟᱨᱚᱡᱟ ᱫᱚ ᱜᱩᱨᱩ ᱟᱜ ᱯᱟᱞᱟᱱ ᱠᱮᱫᱼᱟ ᱛᱤᱥ ᱱᱚᱣᱟ ᱵᱟᱸᱜᱽᱞᱳᱨ ᱨᱮ, ᱵᱟᱸᱜᱽᱞᱳᱨᱵ ᱤᱥᱴᱩᱰᱤᱭᱚ ᱨᱮ ᱥᱮᱞᱮᱫ ᱞᱟᱹᱜᱤᱫ ᱛᱮ ᱵᱟᱸᱜᱽᱞᱳᱨ ᱥᱮᱱ ᱮᱱᱟ ᱾
ᱥᱟᱨᱚᱡᱟ ᱫᱚ ᱑᱙᱔᱐ ᱨᱮ ᱟᱡᱟᱜ ᱮᱛᱚᱦᱚᱵ ᱠᱮᱫᱼᱟ ᱞᱚᱜᱚᱱ ᱜᱮ ᱢᱤᱫ ᱧᱩᱛᱩᱢᱟᱱ ᱮᱱᱮᱡᱤᱜ ᱵᱮᱱᱟᱣ ᱮᱱᱟ ᱾ ᱑᱙᱔᱖ ᱨᱮ, ᱩᱱᱤ ᱡᱮᱢᱤᱱᱤ ᱤᱥᱴᱩᱰᱤᱭᱚ, ᱪᱮᱱᱱᱟᱭ ᱨᱮ ᱢᱤᱫᱢᱟᱝ ᱯᱷᱤᱞᱢ ᱠᱚᱱᱴᱨᱮᱠᱥ (contract) ᱨᱮᱱᱟᱜ ᱪᱮᱥᱴᱟ ᱠᱮᱫᱼᱟ, ᱚᱠᱚᱭ ᱩᱱᱤᱫᱚ ᱵᱟᱝᱠᱚ ᱜᱚᱲᱚ ᱟᱫᱮᱭᱟ ᱾ ᱯᱮ ᱥᱮᱨᱢᱟ ᱛᱟᱭᱚᱢ, ᱰᱤᱥᱮᱢᱵᱚᱨ ᱑᱙᱔᱙ ᱨᱮ, ᱩᱱᱤᱫᱚ ᱢᱚᱦᱟᱱ ᱠᱷᱚᱠᱟᱨ ᱥᱟᱞᱟᱜ ᱵᱟᱯᱞᱟ ᱮᱱᱟ, ᱧᱩᱛᱩᱢᱟᱱ ᱵᱟᱰᱚᱦᱤ ᱱᱟᱜᱟᱢᱤᱭᱟᱹ ᱟᱨ ᱮᱱᱮᱡ ᱟᱪᱮᱛᱟᱱᱤ  ᱟᱨ ᱵᱟᱞᱟᱥᱮᱛᱨᱮ ᱨᱮ ᱢᱤᱫ ᱥᱟᱶᱼᱟᱪᱮᱫ ᱠᱟᱱᱟ ᱟᱨ ᱟᱡ ᱡᱟᱶᱟᱭ ᱥᱟᱞᱟᱜ ᱵᱟᱲᱳᱫᱟ ᱦᱤᱡᱩᱜᱼᱟ, ᱛᱤᱥ ᱩᱱᱤ ᱮᱱᱮᱡ ᱵᱤᱵᱷᱟᱜ, ᱢᱚᱦᱟᱨᱟᱡᱟ ᱥᱚᱭᱟᱡᱤᱨᱟᱣ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱢᱩᱬ ᱞᱮᱠᱟᱛᱮ ᱯᱚᱥᱴᱮᱰ (Posted) ᱞᱮᱫᱼᱟ ᱛᱟᱦᱮᱸᱫ ᱾  ᱵᱟᱲᱳᱫᱟ ᱨᱮ, ᱥᱟᱨᱚᱡᱟ ᱫᱚ ᱥᱩᱱᱫᱚᱨᱞᱟᱞ ᱟᱨ ᱠᱩᱸᱫᱚᱱᱞᱟᱞ ᱜᱟᱝᱜᱟᱱᱤᱱ, ᱠᱷᱚᱱ ᱠᱚᱛᱷᱚᱠ ᱜᱩᱨᱩ ᱠᱚ ᱛᱷᱮᱱ ᱫᱷᱤᱛᱟᱱ ᱠᱮᱫᱼᱟ ᱾
᱑᱙᱖᱑ ᱨᱮ, ᱢᱚᱦᱟᱱ ᱠᱷᱚᱠᱟᱨ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱜᱟᱭᱟᱱ ᱮᱠᱮᱰᱮᱢᱤ ᱨᱮ ᱮᱱᱮᱡ ᱞᱟᱹᱜᱤᱫ ᱛᱮ ᱢᱟᱞᱤᱠ ᱟᱹᱢᱟᱹᱞᱮᱛ ᱞᱮᱠᱟᱛᱮ ᱯᱚᱥᱴᱮᱰ (posted) ᱛᱟᱦᱮᱸ ᱠᱟᱱᱟ ᱟᱨ ᱡᱚᱲᱟ ᱱᱟᱶᱟ ᱫᱤᱞᱞᱤ ᱥᱮᱱ ᱮᱱᱟ ᱾ ᱚᱱᱰᱮ, ᱩᱱᱤᱫᱚ ᱯᱟᱲᱦᱟᱣ ᱟᱨ ᱦᱚᱸ ᱮᱦᱚᱵᱽ ᱠᱮᱫᱼᱟ ᱟᱨ ᱮᱱᱮᱡ ᱫᱮᱠᱷᱟᱣ ᱥᱟᱶᱛᱮ ᱥᱮᱱᱚᱜ ᱨᱮᱱᱟᱜ ᱫᱚᱦᱚ ᱠᱮᱫᱼᱟ ᱟᱨ ᱥᱟᱣᱩᱫᱤ ᱟᱨᱚᱵ ᱨᱤᱱᱤᱡ ᱥᱟᱥᱚᱠ ᱟᱜ ᱥᱟᱢᱟᱝ ᱨᱮ ᱫᱤᱥᱚᱢ ᱜᱚᱢᱠᱮ ᱵᱷᱚᱵᱚᱱ ᱨᱮ ᱫᱮᱠᱷᱟᱣ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱧᱟᱢ ᱮᱱᱟ ᱾ ᱑᱙᱗᱐ ᱛᱟᱭᱚᱢ ᱠᱷᱚᱱ, ᱩᱱᱤᱫᱚ ᱯᱮᱨᱤᱥ ᱨᱮ ᱛᱟᱞᱢᱟ ᱢᱚᱱᱰᱟᱯ ᱥᱮᱱᱟᱜ ᱞᱟᱹᱜᱤᱫ ᱮᱦᱚᱵᱽ ᱠᱮᱫᱼᱟ, ᱚᱱᱰᱮ ᱨᱤᱱ ᱟᱪᱮᱛᱟᱱᱤ ᱯᱟᱲᱦᱟᱣ ᱞᱟᱹᱜᱤᱫ ᱛᱮ ᱱᱚᱣᱟ ᱩᱱᱤᱫᱚ ᱥᱟᱞ ᱒᱐᱐᱐ ᱫᱷᱟᱵᱤᱡ ᱫᱚᱦᱚ ᱞᱮᱫᱼᱟ ᱾
ᱮᱢ. ᱠᱮ. ᱥᱟᱨᱚᱡᱟ ᱫᱚ ᱟᱡ ᱡᱟᱶᱟᱭ ᱜᱩᱨ ᱠᱟᱛᱮ ᱛᱟᱭᱚᱢ ᱒᱐᱐᱐ ᱨᱮ ᱔᱐ ᱮᱠᱴᱤᱵᱷ (Active) ᱵᱚᱪᱜᱚᱨ ᱛᱟᱭᱚᱢ ᱯᱨᱚᱯᱷᱮᱥᱱᱟᱞ (Professional) ᱮᱱᱮᱡ ᱠᱷᱚᱱ ᱵᱷᱟᱜᱟᱣ (Retirement) ᱮᱱᱟ ᱾ ᱩᱱᱤᱨᱤᱱ ᱯᱩᱱᱭᱟ ᱵᱮᱴᱟ ᱢᱮᱱᱟᱜ ᱠᱚᱣᱟ ᱚᱱᱰᱮ ᱠᱷᱚᱱ ᱛᱤᱥᱟᱨ ᱵᱮᱴᱟ, ᱟᱥᱤᱥ ᱢᱚᱦᱟᱱ ᱠᱷᱚᱠᱟᱨ ᱢᱤᱫ ᱧᱩᱛᱩᱢᱟᱱ ᱵᱟᱰᱚᱦᱤ ᱱᱟᱜᱟᱢᱤᱭᱟᱹ, ᱚᱱᱚᱞᱤᱭᱟᱹ ᱟᱨ ᱮᱱᱮᱡ ᱠᱨᱤᱴᱤᱠ (Critic) ᱠᱟᱱᱟ ᱾ ᱱᱚᱣᱟ ᱛᱟᱦᱮᱸ ᱦᱟᱱᱛᱟᱨ ᱞᱟᱹᱜᱤᱫ ᱛᱮ ᱪᱮᱱᱱᱟᱭ ᱨᱮ ᱛᱟᱦᱮᱸᱱᱟ ᱾
ᱤᱴᱟᱞᱤᱭᱟᱱ ᱯᱟᱹᱨᱥᱤ
ᱤᱴᱟᱞᱤᱭᱟᱱ ᱯᱟᱹᱨᱥᱤ ᱥᱮ ᱤᱛᱟᱞᱤᱭᱚ ᱯᱟᱹᱨᱥᱤ (italiano, ᱫᱚ ᱤᱱᱫᱳ-ᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱤᱫ ᱨᱳᱢᱟᱱᱥ ᱯᱟᱹᱨᱥᱤ ᱠᱟᱱᱟ ᱾ ᱖᱗ ᱢᱤᱞᱤᱭᱚᱱ ᱜᱟᱱ ᱦᱚᱲ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱱᱚᱣᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱾ ᱤᱴᱟᱞᱤᱭᱟᱱ ᱯᱟᱹᱨᱥᱤ ᱛᱮ ᱨᱚᱲᱮᱫ ᱠᱟᱱ ᱦᱚᱲ ᱠᱚ ᱫᱚ ᱢᱩᱬᱩᱛ ᱤᱴᱟᱞᱤ ᱫᱤᱥᱚᱢ ᱨᱮ ᱠᱚ ᱛᱟᱦᱮᱱᱟ ᱾ ᱥᱩᱭᱡᱟᱨᱞᱮᱱᱰ ᱨᱮᱱᱟᱜ ᱯᱩᱱᱭᱟ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱩᱫ ᱨᱮ ᱤᱴᱟᱞᱤᱭᱟᱱ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶ ᱱᱚᱣᱟ ᱤᱴᱟᱞᱤᱭᱟᱱ ᱯᱟᱹᱨᱥᱤ ᱥᱟᱱ ᱢᱟᱨᱤᱱᱳ ᱟᱨ ᱵᱷᱮᱴᱤᱠᱟᱱ ᱥᱤᱴᱤ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱴᱟᱞᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱴᱟᱞᱤᱠ ᱯᱟᱹᱨᱥᱤ ᱛᱷᱚᱠ: ᱨᱳᱢᱟᱱᱥ ᱯᱟᱹᱨᱥᱤ
ᱱᱟᱱᱩᱨ
ᱱᱟᱱᱩᱨ (ᱪᱚᱱᱰᱤᱫᱟᱥ ᱱᱟᱱᱩᱨ ᱞᱮᱠᱟᱛᱮ ᱦᱚᱸ ᱰᱟᱲᱟᱭᱚᱜ-ᱟ) ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱢᱮᱱᱟᱜ ᱵᱳᱞᱯᱩᱨ ᱢᱚᱦᱩᱠᱩᱢᱟᱨ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾ ᱱᱚᱣᱟ ᱱᱟᱱᱩᱨ ᱑᱔ ᱥᱟᱭ ᱥᱮᱨᱢᱟ ᱨᱮ ᱚᱞ ᱟᱠᱟᱱ ᱵᱚᱭᱥᱱᱚᱵ ᱯᱚᱫᱟᱵᱚᱞᱤ ᱨᱮᱱ ᱚᱱᱚᱞᱤᱭᱟᱹ ᱪᱚᱱᱰᱤᱫᱟᱥ ᱟᱜ ᱡᱟᱱᱟᱢ ᱴᱷᱟᱶ ᱠᱟᱱᱟ᱾
ᱚᱛᱱᱚᱜ
ᱱᱟᱱᱩᱨ ᱨᱮᱭᱟᱜ ᱞᱳᱠᱮᱥᱟᱱ ᱫᱚ ᱒᱓.᱗᱐°N ᱘᱗.᱘᱖E᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱱᱚᱰᱮᱱᱟᱜ ᱩᱥᱩᱞ ᱒᱔ ᱢᱤᱴᱟᱨ (᱗᱙ ᱯᱷᱩᱴ)᱾ ᱱᱚᱣᱟ ᱫᱚ ᱥᱩᱨᱤ ᱠᱷᱚᱱ ᱔᱗ ᱠᱤᱞᱳᱢᱤᱴᱟᱨ, ᱵᱳᱞᱯᱩᱨ/ᱥᱟᱱᱛᱤᱱᱤᱠᱮᱛᱚᱱ ᱠᱷᱚᱱ ᱑᱘ ᱠᱤᱞᱳᱢᱤᱴᱟᱨ ᱟᱨ ᱟᱦᱚᱢᱚᱫᱯᱩᱨ ᱠᱷᱚᱱ ᱒᱙ ᱠᱤᱞᱳᱢᱤᱴᱟᱨ ᱥᱟᱹᱜᱤᱱᱟ᱾
ᱱᱟᱱᱩᱨ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ-ᱠᱚᱧᱮ ᱥᱮᱫ ᱚᱡᱚᱭ ᱟᱨ ᱢᱚᱨ ᱜᱟᱰᱟ ᱨᱮᱭᱟᱜ ᱚᱵᱚᱵᱟᱦᱤᱠᱟ (alluvial) ᱨᱮ ᱢᱮᱱᱟᱜ-ᱟ᱾ ᱪᱟᱹᱛ ᱠᱷᱚᱱ ᱡᱷᱮᱴ ᱵᱚᱝᱜᱟ ᱦᱟᱹᱵᱤᱫ ᱱᱚᱰᱮ ᱨᱚᱦᱚᱨ ᱥᱤᱛᱩᱝ ᱛᱮᱦᱮᱱᱟ ᱟᱨ ᱟᱥᱟᱲ ᱠᱷᱚᱱ ᱵᱷᱟᱫᱚᱨ ᱵᱚᱝᱜᱟ ᱦᱟᱹᱵᱤᱫ ᱱᱚᱰᱮ ᱡᱟᱹᱯᱩᱫ ᱡᱟᱹᱨᱩᱭᱟᱭ᱾ ᱥᱮᱨᱢᱟ ᱠᱤᱭᱟᱹ ᱡᱟᱹᱯᱩᱫ ᱡᱟᱹᱨᱤ ᱨᱮᱭᱟᱜ ᱗᱘% ᱜᱮ ᱱᱚᱣᱟ ᱚᱠᱛᱚ ᱨᱮ ᱦᱩᱭᱩᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱟᱱᱩᱨ ᱨᱮ ᱘᱓᱙᱙ ᱜᱚᱴᱟᱱ ᱦᱚᱲ ᱢᱩᱫ ᱨᱮ ᱔᱒᱖᱘ (᱕᱑%) ᱠᱚᱲᱟ ᱟᱨ ᱔᱑᱓᱑ (᱔᱙%) ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱙᱗᱗ ᱜᱚᱴᱟᱱ ᱦᱚᱲ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱠᱟᱱᱟ ᱠᱚ᱾ ᱱᱟᱱᱩᱨ ᱨᱮ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱪᱮᱛᱟᱱ ᱩᱢᱮᱨ ᱨᱮᱱ ᱠᱟᱜᱚᱡᱤᱭᱟᱹ (literat) ᱦᱚᱲ ᱮᱞ ᱕᱔᱐᱙ ᱜᱚᱴᱟᱱ (᱗᱒.᱘᱘%)᱾
ᱥᱮᱪᱮᱫ
ᱱᱟᱱᱩᱨ ᱪᱚᱱᱰᱤᱫᱟᱥ ᱢᱮᱢᱚᱨᱤᱭᱟᱞ ᱦᱟᱭ ᱥᱠᱩᱞ ᱦᱩᱭᱩᱜ ᱠᱟᱱᱟ ᱱᱚᱰᱮ ᱱᱟᱜ ᱵᱟᱝᱞᱟ ᱢᱤᱰᱤᱭᱟᱢ ᱥᱮᱪᱮᱫ ᱟᱥᱲᱟ ᱠᱟᱱᱟ᱾ ᱑᱙᱓᱗ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱ ᱱᱚᱣᱟ ᱟᱥᱲᱟ ᱨᱮ ᱕ ᱪᱟᱱᱚᱪ ᱑᱒ ᱪᱟᱱᱚᱪ ᱨᱮᱱ ᱯᱟᱹᱴᱷᱹᱣᱟᱹ ᱠᱚ ᱯᱟᱨᱦᱟᱜᱼᱟ᱾ ᱟᱨ ᱠᱷᱩᱡᱩᱴᱤᱯᱟᱨᱟ ᱪᱚᱱᱰᱤᱫᱟᱥ ᱢᱚᱦᱟᱵᱤᱫᱽᱫᱟᱞᱚᱭ (ᱠᱚᱞᱮᱡᱽ) ᱑᱙᱗᱒ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱᱟ᱾
ᱤᱥᱥᱚᱨᱫᱤ ᱩᱯᱚᱡᱮᱞᱟ
Ishwardi (,ᱤᱥᱥᱚᱨᱫᱤ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮᱱᱟᱜ ᱨᱟᱡᱽᱥᱟᱦᱤ ᱠᱷᱚᱸᱰ ᱨᱮ ᱢᱮᱱᱟᱜ ᱯᱟᱵᱱᱟ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱞᱟᱹᱠᱛᱤᱭᱟᱱ ᱢᱤᱴᱴᱟᱱ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱤᱥᱥᱚᱨᱫᱤ ᱫᱚ ᱨᱮᱞ ᱥᱚᱦᱚᱨ ᱦᱚᱸᱠᱚ ᱢᱮᱛᱟᱣᱟᱜ ᱜᱮᱭᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱤᱥᱥᱚᱨᱫᱤ ᱩᱯᱚᱡᱮᱞᱟ ᱨᱮ ᱗ ᱜᱚᱴᱟᱝ ᱤᱭᱩᱱᱤᱭᱚᱱ ᱟᱨ ᱑᱒᱓ ᱜᱚᱴᱟᱝ ᱟᱛᱚ ᱢᱮᱱᱟᱜ-ᱟ᱾ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱭᱚᱢᱞᱮᱢᱵᱚᱢ ᱜᱟᱸᱵᱷᱤᱱᱤ ᱫᱮᱵᱤ
ᱭᱚᱢᱞᱮᱢᱵᱚᱢ ᱜᱟᱢᱵᱷᱤᱱᱤ ᱫᱮᱵᱤ ᱫᱚ ᱱᱟᱴᱭᱚ ᱥᱚᱝᱠᱤᱨᱛᱚᱱ ᱟᱨ ᱢᱚᱬᱤᱯᱩᱨᱤ ᱨᱟᱥ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾, ᱥᱤᱧᱚᱛ ᱥᱚᱨᱠᱟᱨ ᱫᱚ ᱢᱚᱬᱤᱯᱩᱨᱤ ᱮᱱᱮ ᱟᱨ ᱥᱮᱨᱮᱧ ᱨᱮ ᱟᱡᱟᱜ ᱮᱱᱮᱢ ᱠᱷᱟᱹᱛᱤᱨ ᱒᱐᱐᱕ ᱥᱟᱞᱮ ᱨᱮ ᱩᱱᱤ ᱫᱚ ᱯᱚᱫᱽᱢᱚ ᱥᱨᱤ ᱭᱟᱜ ᱯᱩᱱᱟᱹᱜ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱱᱟᱜᱟᱨᱤᱭᱟᱹ ᱥᱚᱱᱢᱟᱱ ᱮ ᱪᱟᱞ ᱟᱠᱟᱱᱟ ᱾
ᱡᱤᱭᱚᱱᱤ
ᱭᱚᱢᱞᱮᱢᱵᱚᱢ ᱜᱟᱢᱵᱷᱤᱱᱤ ᱫᱮᱵᱤᱭᱟᱜ ᱡᱟᱱᱟᱢ ᱫᱚ ᱑᱙᱔᱕ ᱥᱟᱞᱮ ᱨᱮ ᱱᱟᱶᱟ ᱥᱮᱨᱢᱟ ᱨᱮ ᱯᱩᱨᱩᱵᱽ-ᱩᱛᱚᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱬᱤᱯᱩᱨ ᱨᱮᱱᱟᱜ ᱭᱟᱥᱠᱩᱞ ᱦᱤᱨᱩᱦᱚᱱᱚᱵᱟ ᱞᱤᱠᱟᱭᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱨᱤᱱ ᱤᱨᱟᱹᱞ ᱜᱤᱫᱽᱨᱟᱹ ᱨᱮ ᱯᱩᱱ ᱟᱹᱱᱤᱡ ᱧᱩᱛᱩᱢ ᱨᱩᱯ ᱨᱮ ᱱᱟᱛᱟ ᱥᱚᱝᱠᱤᱨᱛᱚᱱ ᱮ ᱠᱚᱨᱟᱣ ᱮᱫ ᱵᱟᱰᱚᱦᱤᱭᱟᱹ ᱜᱩᱞᱚᱯ ᱥᱤᱝ ᱟᱜ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱢᱚᱬᱮ ᱥᱮᱨᱢᱟ ᱵᱚᱭᱚᱥ ᱨᱮ ᱥᱮᱨᱮᱧ ᱟᱨ ᱮᱱᱮᱡ ᱪᱮᱫᱚᱜ ᱮ ᱮᱛᱚᱦᱚᱵ ᱠᱮᱫ-ᱟ ᱟᱨ ᱛᱟᱭᱚᱢ ᱛᱮ, ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱢᱚᱬᱤᱯᱩᱨ ᱰᱟᱱᱥ ᱮᱠᱟᱰᱮᱢᱤ (JNMDA) ᱨᱮᱭ ᱥᱮᱞᱮᱫ ᱮᱱᱟ, ᱡᱟᱦᱟᱸ ᱠᱷᱚᱱ ᱩᱱᱤ ᱫᱚ 'ᱨᱟᱥ' ᱨᱮ ᱥᱚᱱᱮᱨᱥᱤᱫᱽ ᱰᱤᱯᱞᱚᱢᱟ ᱟᱢᱮᱴ ᱠᱮᱫ ᱟᱭ ᱾
ᱮᱠᱟᱰᱮᱢᱤ ᱨᱮ, ᱩᱱᱤ ᱫᱚ ᱚᱢᱩᱫᱚᱱ ᱥᱚᱨᱢᱟ, ᱢᱮᱥᱱᱚᱢ ᱚᱢᱩᱵᱤ ᱥᱤᱝ, ᱠᱷᱮᱭᱰᱮᱢ ᱞᱳᱠᱮᱥᱳᱨ ᱥᱤᱝ, ᱠᱷᱭᱚᱛᱨᱤᱛᱳᱢᱵᱚᱨᱤ ᱫᱮᱵᱤ, ᱱᱚᱝᱜᱚᱢᱳᱢ ᱡᱳᱜᱮᱸᱫᱽᱨᱚ ᱥᱤᱝ, ᱟᱨ ᱤᱵᱳᱯᱷᱤᱥᱚᱠ ᱥᱚᱨᱢᱟ, ᱢᱚᱬᱤᱯᱩᱨᱤ ᱮᱱᱮᱡ ᱟᱨ ᱱᱚᱸᱜᱽᱢᱟᱛᱷᱮᱢ ᱛᱩᱢᱵᱟ ᱥᱤᱝ, ᱠᱷᱚᱸᱰᱟ ᱢᱳᱭᱱᱟ ᱫᱟᱱ, ᱱᱜᱟᱱᱜᱳᱢ ᱡᱳᱜᱮᱸᱫᱽᱨᱚ ᱥᱤᱝ, ᱟᱨ ᱥᱮᱨᱮᱧ ᱨᱮ ᱛᱷᱳᱠᱪᱳᱢ ᱜᱳᱯᱟᱞ ᱥᱤᱝ (ᱢᱚᱱᱚᱦᱚᱨᱥᱟᱭᱤ ᱠᱤᱨᱛᱚᱱ) ᱡᱟᱦᱟᱸ ᱞᱮᱠᱟ ᱧᱩᱛᱩᱢᱟᱱ ᱜᱟᱹᱠᱷᱳᱲ ᱜᱩᱨᱩ ᱠᱚ ᱴᱷᱮᱱ ᱠᱷᱚᱱ ᱥᱮᱪᱮᱫ ᱮ ᱟᱢᱮᱴ ᱞᱮᱫ-ᱟ ᱾
ᱢᱚᱴᱷᱮ ᱮᱭᱟᱭ ᱵᱚᱨᱥᱚ ᱵᱚᱭᱚᱥ ᱠᱷᱚᱱ ᱥᱤᱧᱚᱛ ᱟᱨ ᱥᱤᱧᱚᱛ ᱵᱟᱦᱨᱮ ᱨᱮᱦᱚᱸ ᱟᱹᱰᱤ ᱜᱟᱱ ᱢᱮᱞᱟᱝᱠᱤ ᱨᱮ ᱩᱱᱤ ᱟᱡᱟᱜ ᱦᱩᱱᱟᱹᱨ ᱮ ᱩᱫᱩᱜ ᱥᱚᱫᱚᱨ ᱞᱮᱫ-ᱟ ᱟᱨ ᱚᱱᱟ ᱩᱱ ᱡᱚᱦᱚᱜ ᱠᱷᱚᱱ ᱜᱮ ᱪᱟᱞᱟᱣ ᱦᱮᱡ ᱟᱠᱟᱱᱟ ᱾ ᱟᱡᱟᱜ ᱢᱟᱪᱮᱛᱟᱱᱤ ᱡᱤᱭᱚᱱ ᱫᱚ ᱟᱡᱟᱜ ᱟᱭᱳ ᱜᱟᱶᱛᱟ ᱨᱮ ᱮᱛᱚᱦᱚᱵ ᱞᱮᱱ ᱛᱟᱭᱟ, ᱡᱟᱦᱟᱸ ᱨᱮ ᱩᱱᱤ ᱫᱚ ᱯᱷᱮᱠᱚᱞᱴᱤ ᱥᱚᱦᱮᱛ ᱞᱮᱠᱟᱛᱮ ᱥᱮᱨᱢᱟ ᱒᱐᱐᱕ ᱨᱮ ᱡᱤᱨᱟᱹᱣᱜ ᱫᱷᱟᱹᱵᱤᱡ ᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱮᱠᱟᱰᱮᱢᱤ ᱨᱮ ᱩᱱᱤ ᱫᱚ ᱯᱮᱲᱟ ᱢᱟᱨᱟᱝ ᱜᱩᱨᱩ ᱞᱮᱠᱟᱛᱮ ᱠᱟᱹᱢᱤᱭ ᱪᱟᱞᱟᱣ ᱤᱫᱤ ᱠᱮᱫ-ᱟ ᱟᱨ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱨᱮ (All India Redio) ᱤᱢᱯᱷᱟᱞ ᱥᱴᱮᱥᱚᱱ ᱨᱮ ᱩᱱᱤ ᱫᱚ ᱴᱚᱯ ᱜᱽᱨᱮᱰ ᱵᱟᱰᱚᱦᱤᱭᱟᱹ ᱨᱮᱱᱟᱜ ᱢᱟᱹᱱ ᱮ ᱧᱟᱢ ᱞᱮᱫ-ᱟ ᱡᱟᱦᱟᱸ ᱫᱚ ᱚᱱᱟ ᱚᱠᱛᱚ ᱨᱮ ᱯᱩᱭᱞᱩ ᱛᱤᱨᱞᱟᱹ ᱞᱮᱠᱟᱛᱮᱭ ᱧᱟᱢ ᱞᱮᱫ-ᱟ ᱾ ᱩᱱᱤ ᱫᱚ ᱣᱟᱭᱫᱤᱭᱟᱨᱚ, ᱱᱟᱴᱚ ᱥᱚᱝᱠᱤᱨᱛᱚᱱ ᱥᱮᱭᱤᱱᱚᱢ ᱥᱟᱸᱜᱽ ᱧᱩᱛᱩᱢᱟᱱ ᱢᱤᱫ ᱥᱮᱨᱮᱧ ᱥᱮᱪᱮᱫ ᱱᱤᱠᱮᱛᱚᱱ ᱨᱤᱱᱤᱡ ᱛᱷᱟᱯᱚᱱᱤᱭᱟᱹ ᱞᱮᱠᱟᱭ ᱛᱟᱦᱮᱸ ᱠᱟᱱᱟ ᱾ ᱨᱚᱵᱤᱱᱫᱽᱨᱚ ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱵᱟᱪᱷᱱᱟᱣ ᱠᱩᱢᱩᱴ, ᱫᱩᱨᱫᱚᱨᱥᱚᱱ ᱚᱰᱤᱥᱚᱱ ᱵᱚᱨᱰ, ᱥᱤᱧᱚᱛᱤᱭᱟᱹ ᱧᱮᱮᱞᱚᱢ ᱱᱮᱴᱣᱚᱨᱠ ᱨᱮᱱᱤᱡ ᱟᱭᱟᱨ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱵᱟᱨᱭᱟ ᱟᱞᱵᱚᱢ ᱨᱮ ᱟᱡᱟᱜ ᱥᱮᱨᱮᱧ ᱛᱩᱢᱟᱹᱞ ᱠᱟᱛᱮ ᱢᱮᱱᱟᱜ-ᱟ ᱟᱨ ᱢᱤᱫ ᱵᱚᱥᱚᱠ ᱥᱮᱨᱮᱧ ᱪᱮᱛᱟᱱ ᱨᱮ ᱢᱮᱱᱟᱜ ᱢᱤᱫ ᱯᱩᱛᱷᱤ ᱵᱚᱥᱚᱠ ᱧᱩᱛᱩᱢ ᱨᱮ ᱯᱟᱨᱥᱟᱞ ᱟᱠᱟᱱᱟ ᱾
ᱵᱚᱱᱠᱟᱹᱴᱷᱤ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱵᱚᱱᱠᱟᱹᱴᱷᱤ (ᱤᱝᱞᱤᱥ ᱺ Bankati) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱗᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱖᱕ ᱜᱚᱴᱟᱝ ᱠᱚᱲᱟ ᱟᱨ ᱑᱖᱘ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱓᱓᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱔᱘ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱔ᱹ᱔᱑% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱖᱕ ᱜᱚᱴᱟᱝ ᱠᱚᱲᱟ ᱟᱨ ᱑᱖᱘ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱑᱘, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱕᱒᱖, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱙ᱹ᱓᱐% ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱑ᱹ᱙᱒%, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱖ᱹ᱐᱔ % ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱡᱚᱭᱚᱯᱩᱨ ᱟᱨ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱠᱷᱟᱛᱲᱟ ᱵᱚᱱᱚᱛ
ᱠᱷᱟᱛᱲᱟ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱷᱟᱛᱲᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱠᱮᱴᱮᱡ ᱫᱷᱤᱨᱤ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱾
ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱦᱤᱨᱵᱟᱸᱫᱷ ᱟᱨ ᱤᱸᱫᱽᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱛᱟᱞᱰᱟᱝᱨᱟ ᱟᱨ ᱥᱤᱢᱞᱟᱯᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱨᱟᱭᱯᱩᱨ ᱟᱨ ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱨᱟᱹᱱᱤᱵᱟᱸᱫᱷ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱓᱑.᱘᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱘᱖ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱕᱕ ᱜᱚᱴᱟᱝ ᱢᱚᱣᱡᱟ ᱟᱨ ᱑᱔᱖ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱷᱟᱛᱲᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱷᱟᱛᱲᱟ ᱨᱮ ᱢᱮᱱᱟᱜᱼᱟ ᱾
ᱥᱳᱱᱟᱢᱩᱠᱷᱤ, ᱡᱚᱭᱯᱩᱨ, ᱵᱤᱥᱱᱩᱯᱩᱨ, ᱠᱷᱟᱛᱲᱟ ᱟᱨ ᱨᱟᱹᱱᱤᱵᱟᱸᱫᱷ ᱴᱚᱴᱷᱟ ᱨᱮ ᱢᱟᱨᱟᱝ ᱵᱤᱨ ᱴᱚᱴᱷᱟ ᱢᱮᱱᱟᱜᱼᱟ ᱾
ᱠᱷᱟᱛᱲᱟ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱟᱹᱭᱫᱽᱭᱟᱱᱟᱛᱷᱯᱩᱨ, ᱫᱚᱦᱞᱟ, ᱫᱷᱚᱱᱨᱟ, ᱜᱳᱨᱟᱵᱟᱨᱤ, ᱠᱷᱟᱛᱲᱟ ᱑, ᱠᱷᱟᱛᱲᱟ ᱒ ᱟᱨ ᱥᱩᱯᱩᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱑᱗,᱐᱓᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱐᱔,᱕᱙᱒ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱑᱒,᱔᱓᱘ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱐,᱐᱕᱘ (᱕᱑%) ᱠᱚᱲᱟ ᱟᱨ ᱕᱖,᱙᱗᱒ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱓,᱔᱓᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱓᱐,᱙᱔᱗ (᱒᱖.᱔᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱕,᱗᱖᱕ (᱒᱒.᱐᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱠᱷᱟᱛᱲᱟ (᱗,᱓᱘᱒) ᱟᱨ ᱞᱮᱰᱤᱥᱳᱞ (᱕,᱐᱕᱖) ᱾
ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱫᱚᱦᱞᱟ (᱒,᱖᱘᱑), ᱫᱷᱚᱱᱟᱨᱟ (᱑,᱕᱓᱔), ᱜᱳᱨᱟᱵᱟᱨᱤ (᱑,᱐᱖᱓), ᱥᱩᱯᱩᱨ (᱓,᱑᱙᱘) ᱟᱨ ᱵᱟᱹᱭᱫᱽᱭᱟᱱᱟᱛᱷᱯᱩᱨ (᱑,᱗᱐᱖) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱔,᱗᱗᱕ ᱜᱚᱴᱟᱝ (᱗᱒.᱑᱘%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱔,᱓᱔᱒ ᱘᱓.᱔᱓%) ᱠᱚᱲᱟ ᱟᱨ ᱓᱐,᱔᱓᱓ (᱖᱐.᱓᱓%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱓.᱑᱐% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱕.᱓᱕% ᱫᱚ ᱵᱟᱝᱞᱟ, ᱑᱒.᱑᱑% ᱫᱚ ᱥᱟᱱᱛᱟᱲᱤ ᱟᱨ ᱒.᱓᱑ ᱫᱚ ᱠᱩᱲᱢᱟᱞᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱒ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱱᱚᱣᱟ ᱵᱟᱸᱠᱩᱲᱟ ᱠᱷᱚᱱ ᱢᱟᱞᱚᱸᱪᱟ (ᱠᱚᱧᱮ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜᱼᱟ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱔ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱱᱚᱣᱟ ᱡᱷᱟᱞᱫᱟ (ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱠᱷᱚᱱ ᱫᱤᱜᱷᱟ ᱫᱷᱟᱨᱮ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜᱼᱟ, ᱠᱷᱟᱛᱲᱟ ᱨᱮ ᱯᱟᱨᱚᱢᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱑᱘ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱘,᱘᱘᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱗ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱐᱖᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱩᱱᱩᱥᱩᱞ ᱟᱥᱲᱟ ᱨᱮ ᱒,᱔᱑᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱙,᱗᱕᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱔᱖ ᱜᱚᱴᱟᱝ ᱟᱹᱛᱩ ᱠᱷᱚᱱ ᱓᱐ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱑᱗ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱠᱷᱟᱛᱲᱟ ᱟᱹᱫᱤᱵᱟᱹᱥᱤ ᱢᱟᱦᱟᱵᱤᱫᱫᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱗᱙ ᱥᱟᱞ ᱨᱮ ᱠᱷᱟᱛᱲᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱟᱥᱯᱟᱛᱟᱞ, ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱑᱒᱕ ᱵᱮᱰ ᱟᱨ ᱒᱕ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱔ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱠᱷᱟᱛᱲᱟ ᱨᱮ ᱑᱐ ᱵᱮᱰ ᱟᱜ ᱥᱤᱢᱞᱟ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱫᱚ ᱠᱷᱟᱛᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱵᱳᱱᱟᱵᱮᱫᱽ (ᱠᱟᱸᱠᱨᱟᱫᱚᱨᱟ) (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱛᱟᱢᱤᱞ ᱞᱟᱠᱪᱟᱨ
ᱛᱟᱢᱤᱞ ᱞᱟᱠᱪᱟᱨ ᱫᱚ ᱛᱟᱢᱤᱞ ᱦᱚᱲ ᱠᱚᱣᱟᱜ ᱞᱟᱠᱪᱟᱨ ᱠᱟᱱᱟ᱾ ᱛᱟᱢᱤᱞ ᱞᱟᱠᱪᱟᱨ ᱫᱚ ᱥᱤᱧᱚᱛ, ᱥᱨᱤᱞᱚᱝᱠᱟ, ᱢᱟᱞᱮᱥᱤᱭᱟ, ᱥᱤᱝᱜᱟᱯᱩᱨ ᱟᱨ ᱡᱮᱜᱮᱛ ᱡᱟᱠᱟᱛ ᱨᱮᱱ ᱛᱟᱢᱤᱞ ᱦᱚᱲ ᱠᱚᱣᱟᱜ ᱠᱟᱹᱨᱤ ᱟᱨ ᱡᱤᱭᱚᱱ ᱠᱷᱟᱸᱰᱟᱣ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱛᱟᱢᱤᱞ ᱞᱟᱠᱪᱟᱨ ᱫᱚ ᱯᱟᱹᱨᱥᱤ, ᱥᱟᱶᱦᱮᱫ, ᱮᱱᱮᱡᱼᱥᱮᱨᱮᱧ, ᱛᱷᱤᱭᱮᱴᱟᱨ, ᱦᱚᱲ ᱥᱮᱨᱮᱧ, ᱠᱟᱹᱨᱤ, ᱪᱤᱛᱟᱹᱨ, ᱢᱮᱰᱤᱭᱟ, ᱠᱷᱮᱞᱚᱸᱰ, ᱨᱚᱲᱼᱞᱟᱸᱫᱟ, ᱦᱚᱨᱚᱜ ᱵᱟᱸᱫᱮ, ᱯᱚᱨᱚᱵᱽ ᱢᱟᱱᱟᱣ, ᱧᱮᱱᱮᱞ, ᱫᱷᱚᱨᱚᱢ, ᱨᱟᱹᱭᱨᱤᱛ, ᱜᱟᱶᱛᱟ, ᱥᱟᱬᱮᱥ ᱟᱨ ᱴᱮᱠᱱᱚᱞᱚᱡᱤ ᱛᱟᱞᱟ ᱛᱮ ᱧᱮᱞᱚᱜᱼᱟ᱾
ᱯᱟᱹᱨᱥᱤ ᱟᱨ ᱥᱟᱶᱦᱮᱫ
ᱛᱟᱢᱤᱞ ᱦᱚᱲ ᱠᱚᱣᱟᱜ ᱫᱚ ᱛᱟᱢᱤᱞ ᱯᱟᱹᱨᱥᱤ ᱥᱟᱶ ᱟᱹᱰᱤ ᱜᱟᱹᱦᱤᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱟᱶᱦᱮᱫ ᱨᱮ ᱟᱹᱰᱤ ᱫᱷᱟᱣ "ᱛᱟᱢᱤᱞᱟᱱᱱᱟᱭ" "ᱛᱟᱢᱤᱞ ᱟᱭᱚ" ᱢᱮᱱᱛᱮ ᱢᱟᱱᱚᱛ ᱦᱩᱭᱟᱠᱟᱱᱟ᱾ ᱱᱚᱣᱟ ᱫᱚ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱥᱮ ᱱᱤᱛᱚᱜ ᱦᱚᱸ ᱛᱟᱢᱤᱞ ᱳᱯᱨᱳᱢ ᱨᱮᱭᱟᱜ ᱛᱟᱞᱢᱟ ᱠᱟᱱᱟ᱾ ᱮᱛᱚᱢ ᱥᱤᱧᱚᱛ ᱨᱮᱭᱟᱜ ᱮᱴᱟᱜ ᱯᱟᱹᱨᱥᱤ ᱠᱚ ᱞᱮᱠᱟ ᱜᱮ, ᱱᱚᱣᱟ ᱫᱚ ᱠᱚᱧᱮ ᱥᱤᱧᱚᱛ ᱨᱮᱭᱟᱜ ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤᱠᱚ ᱠᱷᱚᱱ ᱡᱩᱫᱟᱹ ᱜᱮᱭᱟ᱾ ᱛᱟᱢᱤᱞ ᱯᱟᱹᱨᱥᱤ ᱨᱮ ᱟᱭᱢᱟ ᱯᱨᱳᱴᱳ-ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱨᱮᱭᱟᱜ ᱪᱩᱨᱤᱛ ᱢᱮᱱᱟᱜᱼᱟ, ᱛᱚᱵᱮ ᱱᱟᱦᱟᱜ ᱛᱟᱢᱤᱞᱱᱟᱰᱩ ᱨᱮ ᱨᱚᱲᱚᱜᱚᱜ ᱠᱟᱱ ᱛᱟᱢᱤᱞ ᱯᱟᱹᱨᱥᱤ ᱨᱮ ᱞᱮᱛᱟᱲ ᱜᱮ ᱥᱚᱸᱥᱚᱠᱨᱤᱛ ᱟᱨ ᱤᱝᱞᱤᱥ ᱠᱷᱚᱱ ᱩᱫᱷᱟᱹᱲ (ᱫᱷᱟᱨᱟ) ᱦᱟᱛᱟᱣ ᱟᱠᱟᱱ ᱟᱹᱲᱟᱹ ᱠᱚ ᱢᱮᱥᱟᱞ ᱧᱮᱞᱚᱜ ᱠᱟᱱᱟ᱾ ᱛᱟᱢᱤᱞ ᱯᱟᱹᱨᱥᱤ ᱟᱹᱰᱤ ᱢᱟᱨᱮ ᱜᱮᱭᱟ, ᱟᱨ ᱵᱷᱟᱨᱚᱛ ᱥᱚᱨᱠᱟᱨ ᱴᱷᱮᱱᱠᱷᱚᱱ ᱱᱚᱣᱟ ᱫᱚ ᱢᱤᱫ ᱥᱟᱥᱛᱨᱤᱭᱚ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱱᱚᱛ ᱮ ᱧᱟᱢ ᱟᱠᱟᱫᱟ᱾
ᱫᱩᱞᱟᱞ ᱢᱩᱨᱢᱩ
ᱫᱩᱞᱟᱞ ᱢᱩᱨᱢᱩ ᱫᱚ ᱵᱷᱟᱨᱚᱛ ᱡᱟᱠᱟᱛ ᱛᱨᱤᱱᱚᱢᱩᱞ ᱠᱚᱝᱜᱽᱨᱮᱥ ᱠᱷᱚᱱ ᱱᱟᱭᱟᱜᱨᱟᱢ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱨᱤᱱᱤᱡ ᱵᱤᱫᱷᱟᱭᱚᱠ ᱠᱟᱱᱟᱭ ᱾
ᱨᱮᱣᱚᱛᱤ ᱨᱚᱢᱚᱱ ᱥᱤᱝ
ᱠᱩᱱᱣᱚᱨ ᱨᱮᱣᱚᱛᱤ ᱨᱚᱢᱚᱱ ᱥᱤᱝ (ᱡᱟᱱᱟᱢ ᱕ ᱚᱠᱴᱚᱵᱚᱨ ᱑᱙᱔᱓) ᱫᱚ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱟᱞᱚᱦᱟᱵᱟᱫᱽ ᱞᱚᱠ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ ᱾ ᱩᱱᱤ ᱫᱚ ᱮᱥᱯᱤ ᱥᱩᱯᱨᱤᱢᱳ ᱢᱩᱞᱟᱭᱚᱢ ᱥᱤᱝᱦ ᱭᱟᱫᱚᱵ, ᱵᱮᱱᱤ ᱯᱨᱚᱥᱟᱫ ᱵᱚᱨᱢᱟ ᱟᱨ ᱟᱡᱟᱢ ᱠᱷᱟᱱ ᱥᱟᱶᱛᱮ ᱥᱚᱢᱟᱡᱽᱵᱟᱫᱤ ᱯᱟᱨᱴᱤ ᱛᱷᱟᱯᱚᱱ ᱨᱮ ᱢᱟᱨᱟᱝ ᱮᱱᱮᱢ ᱮ ᱮᱢ ᱞᱮᱫ-ᱟ ᱾
ᱩᱱᱤ ᱫᱚ ᱥᱚᱢᱟᱡᱽᱵᱟᱫᱤ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱥᱩᱛᱨᱮᱛ ᱠᱟᱱᱟᱭ ᱾ ᱩᱱᱤ ᱫᱚ ᱗ ᱫᱷᱟᱣ ᱠᱷᱚᱱ ᱦᱚᱸ ᱵᱟᱹᱲᱛᱤ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱟᱨᱟᱪᱷᱟᱱᱟ ᱠᱷᱚᱱ ᱵᱤᱫᱷᱟᱱ ᱥᱚᱵᱷᱟ ᱥᱚᱦᱮᱫᱽ (MLA) ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱒᱐᱐᱔ ᱥᱟᱞ ᱨᱮᱱᱟᱜ ᱥᱟᱫᱷᱟᱨᱚᱬ ᱵᱟᱪᱷᱚᱱ ᱨᱮ ᱵᱤᱡᱮᱯᱤ ᱨᱤᱱᱤᱡ ᱧᱩᱛᱩᱢᱟᱱ ᱨᱟᱹᱡᱟᱹᱨᱤᱭᱟᱹ ᱢᱩᱨᱟᱞᱤ ᱢᱮᱱᱚᱦᱚᱨ ᱡᱳᱥᱤᱭ ᱦᱟᱨᱟᱣ ᱠᱟᱛᱮ ᱩᱱᱤ ᱫᱚ ᱟᱞᱞᱷᱟᱵᱟᱫᱽ ᱠᱷᱚᱱ ᱵᱟᱨ ᱫᱷᱟᱣ ᱥᱟᱝᱥᱚᱫᱽ (ᱞᱳᱠ ᱥᱚᱵᱷᱟ) ᱨᱮ ᱥᱚᱦᱮᱛ ᱞᱮᱠᱟᱛᱮ ᱵᱟᱱᱟᱣ ᱞᱮᱱᱟᱭ ᱾ ᱱᱤᱛᱚᱜ ᱩᱱᱤ ᱫᱚ ᱩᱛᱛᱚᱨ ᱯᱨᱚᱫᱮᱥ ᱠᱷᱚᱱ ᱥᱟᱝᱥᱚᱫᱽ (ᱨᱟᱡᱽᱭᱚ ᱥᱚᱵᱟ) ᱞᱮᱠᱟᱛᱮ ᱵᱟᱪᱷᱚᱱ ᱟᱠᱟᱱᱟᱭ ᱾ ᱩᱱᱤ ᱫᱚ ᱫᱟᱜ ᱵᱟᱛᱟᱝ ᱟᱨ ᱥᱟᱪᱟᱦᱟᱨᱮ ᱢᱚᱱᱛᱨᱤ ᱵᱮᱱᱟᱣ ᱞᱮᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱨᱮᱣᱚᱛᱤ ᱨᱚᱢᱚᱱ ᱥᱤᱝ ᱫᱚ ᱵᱷᱩᱢᱤᱦᱟᱨ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟᱭ ᱾ ᱤᱱᱫᱤᱨᱟ ᱜᱟᱱᱫᱷᱤ ᱞᱟᱜᱟᱣ ᱞᱮᱫ ᱮᱢᱚᱨᱡᱮᱱᱥᱤ ᱵᱤᱨᱩᱫᱽ ᱨᱮ ᱡᱮ.ᱯᱤ. ᱦᱩᱞ ᱨᱮ ᱥᱟᱹᱢᱤᱞ ᱞᱮᱱᱟᱭ ᱾ ᱩᱱᱤ ᱫᱚ ᱱᱤᱨᱟᱹᱭ ᱜᱚᱝᱜᱟ ᱜᱟᱰᱟ ᱥᱟᱯᱷᱟ ᱞᱟᱹᱜᱤᱫ ᱵᱤᱫᱮᱥ ᱢᱚᱱᱛᱨᱟᱲᱚᱭ ᱨᱤᱱᱤᱡ ᱢᱚᱱᱛᱨᱤ ᱥᱩᱥᱢᱟ ᱥᱣᱟᱨᱟᱡᱽ ᱟᱨ ᱟᱭᱢᱟ ᱮᱴᱟᱜ ᱟᱹᱜᱩᱣᱟᱹᱱ ᱠᱚ ᱥᱟᱶ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱟᱭᱢᱟ ᱧᱩᱛᱩᱢᱟᱱ ᱟᱹᱜᱩᱣᱟᱹᱱ ᱠᱚ ᱥᱟᱶ ᱠᱟᱹᱢᱤ ᱞᱮᱫᱟ ᱡᱮᱞᱮᱠᱟ ᱡᱮ ᱟᱭᱟᱨ ᱢᱟᱨᱝ ᱢᱚᱱᱛᱨᱤ ᱵᱤ. ᱯᱤ ᱥᱤᱝ, ᱪᱚᱱᱫᱽᱨᱚ ᱥᱮᱠᱷᱚᱨ ᱟᱨ ᱨᱚᱡᱽ ᱱᱟᱨᱟᱭᱮᱱ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱤᱭᱚᱱ ᱛᱷᱚᱠ:ᱨᱟᱡᱟᱨᱤᱭᱟᱹ ᱛᱷᱚᱠ:ᱨᱟᱡᱟᱨᱤᱭᱟ. ᱛᱷᱚᱠ:ᱨᱟᱡᱟᱹᱨᱤ
ᱪᱟᱸᱫᱩ ᱵᱚᱝᱜᱟ
ᱪᱟᱸᱫᱩ ᱵᱚᱝᱜᱟ ᱫᱚ ᱟᱰᱤ ᱱᱟᱯᱟᱭ ᱦᱚᱲ ᱠᱟᱱᱟᱭ,ᱵᱟᱰᱟᱭ ᱠᱮᱫᱟᱢ ᱫᱟᱹᱭ! ᱤᱧᱟᱜ ᱛᱤ ᱨᱮ ᱚᱱᱠᱟᱱ ᱫᱟᱲᱮ ᱛᱟᱦᱮᱸ ᱞᱮᱱᱠᱷᱟᱱ ᱪᱟᱸᱫᱩ ᱵᱚᱝᱜᱟ ᱜᱮ ᱱᱚᱵᱮᱞ,ᱚᱨᱡᱩᱱ ᱫᱟᱫᱟ ᱥᱟᱦᱮᱵ ᱮᱢᱟᱱ ᱮᱢᱟᱱ ᱫᱟᱢᱟᱱ ᱥᱤᱨᱯᱟᱹ ᱢᱤᱫᱽ ᱫᱷᱟᱣ ᱛᱮ ᱡᱚᱛᱚ ᱮᱢ ᱠᱮᱭᱟ|"
"ᱪᱟᱸᱫᱩ ᱵᱚᱝᱜᱟ ᱟᱜ ᱧᱩᱛᱩᱢ ᱟᱡᱚᱢ ᱞᱮᱠᱷᱟᱱ ᱜᱮ ᱛᱤᱦᱤᱧ ᱜᱟᱯᱟ ᱦᱚᱲ ᱠᱚᱡᱷᱩᱢᱞᱟᱹᱣ ᱦᱤᱡᱩᱜ ᱠᱟᱱᱟ! ᱱᱚᱣᱟ ᱜᱮ ᱠᱚ ᱢᱮᱛᱟᱜ ᱠᱟᱱᱟ ᱥᱚᱫᱚᱨ ᱱᱟᱦᱟᱜ|"
"ᱡᱟᱦᱟᱸᱱᱟᱜ ᱟᱹᱠᱷᱨᱤᱧ ᱞᱟᱹᱜᱤᱛ ᱮᱢ ᱦᱮᱡᱽᱟᱠᱟᱱᱟ ᱥᱮ ᱪᱮᱫ? ᱮᱱ ᱛᱮ ᱠᱷᱟᱱ ᱦᱤᱡᱩᱜ ᱢᱮ| ᱠᱟᱹᱢᱤ ᱠᱚ ᱡᱚᱛᱚ ᱛᱟᱨᱟᱞ ᱵᱟᱥᱟᱞ ᱟᱠᱟᱱᱟ ᱥᱟᱢᱴᱟᱣ ᱦᱚᱭᱚᱜ ᱛᱤᱧᱟ|
"ᱪᱮᱫ ᱟᱠᱷᱚᱨᱤᱧ ᱴᱟᱹᱠᱨᱤᱧ ᱦᱚ ᱤᱧ ᱫᱚ ᱵᱟᱹᱧ ᱦᱮᱡ ᱟᱠᱟᱱᱟ| ᱪᱟᱸᱫᱩ ᱟᱜ ᱱᱮᱦᱚᱨ ᱛᱮ ᱟᱯᱮ ᱥᱟᱣ ᱛᱮ ᱧᱟᱯᱟᱢ ᱤᱧ ᱦᱮᱡᱽ ᱟᱠᱟᱱᱟ|"
"ᱯᱩᱴᱠᱟᱹ ᱟᱡ ᱟᱯᱟᱛ ᱫᱚ ᱚᱲᱟᱜ ᱨᱮ ᱵᱟᱹᱱᱩᱭᱟ, ᱫᱤᱞ ᱫᱟᱲᱮᱢ ᱧᱟᱢ ᱠᱮᱫᱟ ᱵᱟᱝ ᱥᱮ?"
"ᱵᱤᱴᱟᱹᱭ ᱜᱚᱢᱠᱮ ᱵᱟᱹᱱᱩᱭᱟ?"
"ᱟᱢ ᱩᱱᱤᱢ ᱪᱤᱱᱦᱟᱹ ᱯᱮ ᱜᱮᱭᱟ ᱥᱮ ᱪᱮᱫ? ᱛᱷᱚᱠᱲᱮ ᱛᱷᱚᱠᱲᱮ!
ᱟᱢ ᱥᱟᱣ ᱛᱮ ᱵᱮ ᱵᱟᱹᱲᱤᱡ ᱤᱧ ᱵᱮᱣᱦᱟᱨ ᱠᱮᱫᱟ! ᱤᱠᱟᱹ ᱠᱟᱧ ᱢᱮ ᱢᱟᱨᱟᱝ ᱫᱟ! ᱵᱚᱞᱚᱱ ᱢᱮ,ᱫᱩᱲᱩᱵ ᱢᱮ ᱫᱮᱞᱟ| ᱮ ᱵᱤᱴᱤ ᱤᱱᱟᱹ ᱜᱮ ᱚᱞᱚᱜ ᱢᱮ| ᱢᱟᱨᱟᱝ ᱫᱟ ᱯᱮᱴᱮᱨ ᱢᱟᱹᱪᱤ ᱥᱩᱨ ᱟᱭ ᱢᱮ|
"ᱵᱟᱹᱭᱡᱟᱱ ᱯᱩᱴᱠᱟᱹ ᱫᱚ ᱵᱟᱹᱧ ᱪᱤᱱᱦᱟᱹᱯ ᱠᱟᱫᱮᱭᱟ| ᱠᱷᱟᱹᱞᱤ ᱧᱩᱛᱩᱢ ᱟᱨ ᱯᱟᱹᱨᱥᱤ ᱢᱚᱛᱚ ᱜᱮᱧ ᱵᱟᱰᱟᱭᱟ| ᱟᱨ,ᱩᱱᱤ ᱥᱟᱣ ᱧᱟᱯᱟᱢ ᱧᱟᱯᱟᱢ ᱛᱮ ᱧᱟᱯᱟᱢ ᱜᱮ ᱵᱟᱝ ᱦᱩᱭ ᱞᱮᱱᱟ|"
"ᱟᱢ ᱯᱩᱴᱠᱟᱹ ᱟᱡ ᱟᱯᱟᱛ ᱟᱜ ᱧᱩᱛᱩᱢ ᱮᱢ ᱧᱩᱢ ᱠᱮᱫᱟ ᱢᱟᱱᱮ ᱮᱠᱟᱞ ᱯᱮᱲᱟ ᱜᱮ| ᱦᱟᱹᱱᱤ ᱛᱚᱯᱩᱴᱠᱟᱹ ᱯᱮᱴᱮᱨ ᱢᱟᱹᱪᱤᱭ ᱵᱷᱮᱨ ᱵᱷᱮᱨᱟᱣ ᱮᱫ ᱠᱟᱱ|ᱟᱢ ᱛᱷᱤᱨ ᱧᱚᱜ ᱛᱮ ᱫᱩᱲᱩᱵ ᱢᱮ| ᱤᱧ ᱞᱚᱞᱚ ᱫᱟᱜ ᱠᱚᱧ ᱟᱹᱜᱩᱭᱮᱫ ᱠᱟᱱᱟ| ᱯᱩᱴᱠᱟᱹ ᱟᱯᱟᱛ ᱞᱟᱹᱜᱛᱤ ᱟᱱᱟᱠ ᱠᱟᱹᱢᱤ ᱨᱮ ᱵᱟᱦᱮᱨ ᱛᱮ ᱪᱟᱞᱟᱣ ᱟᱠᱟᱱᱟ| ᱛᱤᱨᱮᱭ ᱨᱩᱣᱟᱹᱲᱟ ᱵᱟᱰᱟᱭ ᱵᱟᱹᱱᱩᱜ-ᱟ| ᱥᱮᱛᱟᱜ ᱛᱚᱨᱟ ᱵᱩᱜᱱᱟᱹ ᱛᱮ ᱞᱚᱞᱚ ᱫᱟᱜ ᱵᱟᱹᱧ ᱧᱩ ᱞᱮᱠᱷᱟᱱ ᱡᱟᱹᱯᱤᱫ ᱜᱮ ᱵᱟᱝ ᱪᱟᱵᱟᱝ-ᱟ| ᱟᱢᱟᱜ ᱦᱮᱲᱮᱢ ᱴᱮᱲᱮᱢ ᱵᱟᱨᱮᱛᱮ ᱪᱮᱫ ᱯᱚᱨᱵᱮᱞᱮᱢ ᱵᱟᱱᱩᱜ-ᱟ ᱛᱚ?"
ᱟᱞᱮ ᱫᱚ ᱥᱤᱭᱚᱜ ᱦᱚᱲ ᱫᱚ ᱵᱟᱢ ᱠᱟᱱᱟ ᱞᱮ, ᱢᱮᱱᱠᱷᱟᱱ ᱟᱞᱮ ᱠᱷᱟᱴᱟᱣ ᱡᱟᱲᱟᱣ ᱩᱛᱟᱹᱨᱚᱜ ᱟᱞ| ᱪᱟᱥ ᱵᱟᱥ ᱠᱤ ᱢᱚᱪᱟ ᱠᱟᱛᱷᱟ ᱠᱟᱱᱟ? ᱥᱤᱭᱚᱜ ᱡᱟᱵᱚᱴ ,ᱜᱟᱹᱪᱷᱤ ᱜᱮᱢᱮᱨ,ᱦᱩᱲᱩ ᱨᱚᱦᱚᱭ,ᱡᱚᱨᱟ ᱮᱢ ᱮᱢᱟᱱ ᱠᱚ ᱠᱚᱨᱟᱣ ᱛᱮᱜᱮ ᱡᱤᱣᱭᱤ ᱟᱝᱜᱨᱟ ᱩᱛᱟᱹᱨᱚᱜ-ᱟ|"
"ᱫᱤᱱᱟᱹᱢ ᱞᱮᱠᱟᱱ ᱠᱟᱹᱢᱤ ᱦᱚᱲ ᱵᱟᱢ ᱫᱚᱦᱚ ᱟᱠᱟᱫ ᱠᱚᱣᱟ?"
ᱥᱤᱭᱚᱜ ,ᱪᱟᱥᱵᱟᱥ ᱠᱟᱹᱢᱤ ᱫᱚ ᱟᱯᱱᱟᱨ ᱦᱚᱯᱚᱱ ᱜᱤᱫᱽᱨᱟᱹ ᱞᱮᱠᱟ| ᱩᱱᱤ ᱟᱯᱱᱟᱨ ᱞᱮᱠᱟᱛᱮ ᱛᱮᱭᱟᱴᱮ ᱦᱚᱭᱚᱜ-ᱟ|ᱮᱱ ᱠᱷᱟᱱ ᱛᱚ ᱟᱞᱮ ᱫᱚ ᱢᱟᱨᱟᱝ ᱪᱟᱹᱥᱤ ᱵᱟᱝ ᱠᱟᱱᱟ ᱞᱮ ᱡᱮ ᱦᱚᱲ ᱞᱟᱜᱟᱣ ᱠᱟᱛᱮ ᱠᱚᱨᱟᱣ ᱦᱚᱪᱚ ᱠᱚᱣᱟ|
"ᱯᱩᱴᱠᱟᱹ ᱥᱤᱭᱚᱜ ᱠᱟᱢᱤ ᱨᱮ ᱵᱟᱢ ᱞᱟᱜᱟᱣ ᱠᱟᱫᱮᱭᱟ?"
"ᱵᱟᱝ ᱜᱮ ,ᱢᱟᱨᱟᱝ ᱫᱟ ᱩᱱᱤ ᱫᱚᱭ ᱚᱞᱚᱜ ᱠᱟᱱᱟ| ᱜᱟᱯᱟᱠᱷᱚᱱ ᱢᱮᱴᱨᱤᱠ ᱵᱤᱰᱟᱹᱣ ᱮᱛᱚᱦᱚᱵᱚᱜ ᱠᱟᱱᱟ| ᱟᱢ ᱯᱩᱴᱠᱟ ᱵᱟᱨᱮᱛᱮ ᱠᱟᱜᱚᱡ ᱨᱮ ᱧᱮᱞ ᱠᱟᱛᱮᱢ ᱦᱮᱡ ᱟᱠᱟᱱᱟ ᱵᱟᱝ ᱥᱮ?"
"ᱡᱚᱛᱷᱟᱛ ᱠᱟᱛᱷᱟᱢ ᱥᱟᱵ ᱟᱠᱟᱫᱟ ᱫᱟᱹᱭ|ᱠᱟᱜᱚᱡ ᱨᱮ ᱯᱩᱴᱠᱟᱹ ᱟᱜ ᱧᱩᱛᱩᱢ ᱵᱟᱨᱮᱛᱮ ᱚᱞ ᱧᱮᱞ ᱠᱟᱛᱮ ᱜᱮ ᱟᱯᱟᱛ ᱵᱤᱴᱟᱹᱭ ᱟᱜ ᱧᱩᱛᱩᱢ ᱤᱧ ᱵᱟᱰᱟᱭ ᱠᱮᱫᱟ|"
"ᱟᱞᱮ ᱟᱛᱚ ᱡᱷᱚᱸᱲᱮ ᱧᱩᱛᱩᱢᱟᱱ ᱠᱚᱲᱟ ᱵᱮᱨᱦᱟᱢᱯᱩᱨ ᱱᱟᱜᱟᱨ ᱨᱮ ᱠᱟᱜᱚᱡ ᱨᱮᱭ ᱪᱟᱹᱠᱨᱤ ᱠᱟᱱᱟ| ᱩᱱᱤ ᱞᱟᱦᱟ ᱯᱩᱴᱠᱟᱹ ᱟᱯᱟᱛ ᱥᱟᱣ ᱠᱟᱛᱷᱟ ᱴᱟᱛᱷᱟ ᱜᱟᱯᱟᱞ ᱢᱟᱨᱟᱣ ᱠᱟᱛᱮᱭ ᱪᱟᱞᱟᱣ ᱮᱱᱟ| ᱛᱟᱭᱚᱢ ᱛᱮ ᱧᱮᱞ ᱠᱟᱛᱮ ᱵᱟᱰᱟᱭ ᱠᱮᱫᱟ| ᱯᱩᱴᱠᱟᱹ ᱟᱜ ᱵᱤᱰᱟᱹᱣ ᱮᱢ ᱚᱲᱟᱜ ᱫᱚ ᱦᱩᱫᱩᱲ ᱦᱩᱫᱩᱲ ᱵᱤᱨᱫᱟᱹᱜᱟᱲ ᱨᱮ| ᱚᱱᱟ ᱱᱚᱰᱮ ᱠᱷᱚᱱ ᱵᱟᱨ ᱜᱮᱞ ᱠᱤᱢᱤ| ᱚᱱᱟ ᱥᱩᱨ ᱥᱩᱯᱩᱨ ᱦᱚᱲ ᱫᱚ ᱠᱚᱨᱩᱱᱟ ᱵᱚᱛᱚᱨ ᱛᱮ ᱚᱠᱚᱭ ᱦᱚ ᱚᱲᱟᱜ ᱵᱷᱟᱲᱟ ᱵᱟᱝ ᱠᱚ ᱮᱢᱟ ᱠᱚ ᱠᱟᱱᱟ| ᱟᱨ ᱱᱚᱛᱮ ᱵᱟᱥ ,ᱴᱮᱨᱮᱱ,ᱴᱚᱴᱚ ᱪᱮᱫ ᱦᱚ ᱵᱟᱝ ᱪᱟᱞᱟᱜ ᱠᱟᱱᱟ| ᱯᱩᱴᱠᱟᱹ ᱢᱤᱫ ᱥᱟᱭᱠᱤᱞ ᱮ ᱧᱟᱢ ᱞᱮᱫᱟ ᱜᱚᱨᱢᱮᱱ ᱠᱷᱚᱱ | ᱚᱱᱟ ᱦᱚ ᱵᱟᱨ ᱢᱟᱦᱟ ᱢᱟᱲᱟᱝ ᱠᱩᱢᱵᱚᱲᱩ ᱟᱠᱟᱱᱟ|"
"ᱮᱸ ᱦᱮᱸ! ᱥᱟᱹᱨᱤ ᱥᱮ?"
"ᱠᱩᱢᱵᱚᱲᱩ ᱵᱟᱝ ᱦᱚᱭ ᱞᱮᱱ ᱠᱷᱟᱱ ᱨᱮᱦᱚᱸ ᱞᱟᱵ ᱜᱮ ᱵᱟᱝ|ᱯᱩᱴᱠᱟᱹ ᱟᱯᱟᱛ ᱤᱱᱵᱚᱨᱚ ᱫᱷᱚᱠᱚᱨ ᱯᱚᱠᱚᱨ| ᱰᱟᱵᱚᱞ ᱟᱛᱮ ᱥᱟᱹᱠᱤᱞ ᱛᱮ ᱪᱟᱞᱟᱣ ᱚᱠᱛᱮ ᱡᱟᱦᱟᱸ ᱛᱟᱦᱟᱸ ᱦᱚᱭ ᱞᱮᱱᱠᱷᱟᱱᱜᱮ ᱱᱚᱭᱟᱱ ᱡᱩᱞᱤ ᱨᱮ ᱮᱜᱟ ᱦᱚᱱ ᱞᱤᱧ ᱧᱩᱨ ᱠᱚᱜ-ᱟ|"
"ᱠᱟᱛᱷᱟ ᱫᱚ ᱥᱟᱹᱨᱤ ᱜᱮ|"
" ᱪᱮᱠᱟ ᱞᱮᱠᱟᱛᱮ ᱯᱩᱴᱠᱟᱹ ᱵᱤᱰᱟᱹᱣ ᱮᱢᱚᱜ ᱮ ᱪᱟᱞᱟᱜ-ᱟ-ᱱᱚᱣᱟ ᱞᱟᱹᱜᱚᱫ ᱛᱮ ᱟᱯᱟᱛᱟᱜ ᱡᱟᱹᱯᱤᱛ ᱜᱮ ᱵᱟᱝ ᱦᱤᱡᱩᱜ ᱠᱟᱱᱟ| ᱯᱩᱴᱠᱟᱹ ᱟᱜ ᱦᱚᱨ ᱠᱷᱟᱴᱚ ᱞᱟᱹᱜᱤᱛ ᱛᱮ ᱥᱤᱢ ᱨᱟᱜ ᱨᱮ ᱚᱰᱚᱠ ᱟᱠᱟᱱᱟ| ᱱᱤᱛᱚ ᱦᱚ ᱵᱟᱭ ᱨᱩᱣᱟᱹᱲ ᱟᱠᱟᱱᱟ| ᱪᱮᱫ ᱪᱚ ᱦᱩᱭᱩᱜ|"
"ᱚᱱᱟ ᱠᱷᱟᱹᱛᱤᱨ ᱛᱮ ᱟᱯᱮ ᱚᱲᱟᱜ ᱵᱚᱞᱚᱱ ᱢᱟᱲᱟᱝ ᱨᱮ ᱪᱟᱸᱫᱩ ᱵᱚᱝᱜᱟ ᱟᱜ ᱧᱩᱛᱩ ᱧᱩᱢ ᱦᱚᱭᱮᱱᱟ| ᱡᱟᱦᱟᱸᱭ ᱨᱮᱱ ᱚᱠᱚᱭ ᱦᱚ ᱵᱟᱹᱱᱩᱭ, ᱩᱱᱤ ᱨᱮᱱ ᱪᱟᱸᱫᱩ ᱵᱚᱝᱜᱟ ᱢᱮᱱᱟᱭ| ᱱᱩᱱᱟᱹᱜ ᱞᱟᱹᱜᱛᱤ ᱟᱱᱟᱜ ᱦᱚᱲ ᱵᱟᱝ ᱠᱚ ᱧᱟᱢᱚᱜ ᱠᱟᱱᱟ| ᱚᱱᱟᱛᱮ ᱪᱟᱸᱫᱩ ᱵᱚᱝᱜᱟ ᱱᱚᱵᱮᱞ,ᱚᱨᱡᱩᱱ,ᱫᱟᱫᱟ ᱥᱟᱦᱮᱵ ᱮᱢᱟᱱ ᱥᱤᱨᱯᱟᱹ ᱮᱢ ᱠᱟᱛᱮ ᱦᱚᱸ ᱵᱟᱝ ᱯᱩᱨᱟᱹᱣ-ᱟ|"
"ᱜᱷᱟᱣ ᱨᱮ ᱵᱩᱞᱩᱝ ᱟᱞᱚᱢ ᱮᱨᱟᱜ-ᱟ ᱥᱮ| ᱱᱚᱜ-ᱚᱭ ᱞᱚᱞᱚ ᱫᱟᱜ|"
"ᱢᱤᱫᱴᱟᱝ ᱠᱟᱛᱷᱟᱧ ᱠᱩᱞᱤ ᱢᱮᱭᱟ ?
"ᱤᱧ ᱟᱯᱟᱛᱟᱜ ᱫᱚ ᱱᱟᱜᱟᱨ ᱨᱮᱱ ᱮᱛᱟᱝ ᱦᱟᱨᱛᱟ ᱦᱚᱲ ᱞᱮᱠᱟᱱᱟᱜ ᱪᱟᱹᱴᱤ ᱪᱟᱹᱴᱤ ᱠᱟᱛᱷᱟ ᱫᱚ ᱵᱟᱱᱩᱜ ᱛᱟᱭᱟ| ᱡᱟᱦᱟᱸ ᱨᱚᱲ ᱨᱮᱱᱟᱜ ᱢᱚᱪᱟ ᱢᱚᱪᱟ ᱨᱚᱲ-ᱟ| ᱪᱮ ᱢᱮᱱᱟ|"
"ᱟᱢ ᱨᱮᱱ ᱜᱤᱫᱽᱨᱟᱹ ᱟᱜ ᱧᱩᱛᱩᱢ ᱫᱚ ᱟᱹᱰᱤ ᱞᱚᱵᱷᱟᱣ ᱞᱮᱠᱟ! ᱯᱩᱴᱠᱟᱹ ᱯᱟᱣᱨᱤᱭᱟ|
"ᱟᱞᱮ ᱱᱚᱛᱮ ᱫᱚ ᱟᱹᱰᱤ ᱱᱟᱯᱟᱭ ᱱᱟᱯᱭ ᱯᱟᱨᱤᱥ ᱛᱟᱠᱚ| ᱢᱟᱨᱰᱤ,ᱢᱩᱨᱢᱩ,ᱦᱮᱢᱨᱚᱢ,ᱠᱤᱥᱠᱩ,ᱴᱩᱰᱩ,ᱵᱟᱥᱠᱭ ᱮᱢᱟᱱ ᱠᱚᱹᱹᱹᱹᱹᱹᱹᱹᱹᱹ| ᱢᱮᱠᱷᱟᱱ ᱟᱢᱟᱜ ᱯᱟᱨᱤᱥ ᱫᱚ ᱵᱟᱝ ᱤᱧ ᱵᱟᱰᱟᱭᱟ ᱛᱚ| ᱟᱢ ᱚᱠᱟ ᱠᱷᱚᱱᱮᱢ ᱦᱮᱡ ᱟᱠᱟᱱᱟ? ᱧᱮᱞ ᱛᱮ ᱫᱚ ᱱᱟᱜᱟᱨ ᱨᱮᱱ ᱦᱚᱲ ᱞᱮᱠᱟᱹᱹᱹᱹ?"
"ᱤᱧᱟᱜ ᱧᱩᱛᱩᱢ ᱫᱚ ᱵᱷᱚᱸᱫᱚᱲ ᱢᱩᱨᱢᱩ| ᱚᱲᱟᱜ ᱫᱚ ᱵᱮᱨᱦᱟᱢᱯᱩᱨ ᱱᱟᱜᱟᱨ ᱨᱮᱱᱟᱜ ᱡᱟᱹᱞᱤ ᱵᱟᱜᱟᱱ ᱴᱚᱴᱷᱟ ᱨᱮ|"
" ᱮ ᱯᱩᱴᱠᱟᱹ ᱢᱚᱱ ᱞᱟᱜᱟᱣ ᱚᱞᱚᱜ ᱢᱮ, ᱟᱯᱟᱛ ᱛᱩᱞ ᱦᱚᱲᱟᱜ ᱧᱩᱛᱩᱢ ᱟᱸᱡᱚᱢ ᱠᱟᱛᱮ ᱯᱚᱠᱚᱜ ᱨᱚᱴᱮ ᱞᱮᱠᱟ ᱟᱞᱚᱢ ᱞᱟᱸᱫᱟᱭᱟ! ᱯᱟᱦᱟ ᱛᱮ ᱫᱚ ᱱᱚᱝᱠᱟᱱ ᱧᱩᱛᱩᱢ ᱜᱮ ᱛᱟᱦᱮᱸ ᱠᱟᱱᱟ| "
"ᱳ ᱦᱳ ᱩᱱᱤ ᱫᱚ ᱟᱞᱚᱢ ᱨᱚᱦᱮᱫᱮᱭᱟ| ᱜᱤᱫᱽᱨᱟᱹ ᱜᱮᱭᱟᱭ|"
"ᱜᱤᱫᱽᱨᱟᱹ ᱥᱮ ᱜᱟᱹᱫᱤ! ᱪᱚᱨᱴᱷᱟ ᱨᱮᱱᱟᱜ ᱢᱩᱪᱟᱹᱰ ᱵᱟᱹᱱᱩᱜ! ᱜᱷᱟᱸᱨᱚᱧᱡ ᱨᱮ ᱟᱨ ᱚᱠᱚᱭ ᱠᱚ ᱢᱮᱱᱟᱜ ᱠᱚᱣᱟ?"
"ᱤᱧ ᱮᱨᱟ ᱱᱤᱥᱩᱱ ᱟᱨ ᱢᱟᱹᱭ ᱴᱩᱢᱤ| ᱢᱟᱹᱭ ᱫᱚ ᱱᱚᱵᱚᱫᱚᱭ ᱨᱮ ᱚᱞᱚᱜ ᱠᱟᱱᱟ|"
"ᱧᱩᱛᱩᱢ ᱫᱚ ᱱᱤᱨᱟᱹᱭ ᱜᱮ! ᱢᱮᱱᱠᱷᱟᱱ ᱱᱚᱣᱟ ᱵᱤᱨᱫᱟᱹᱜᱟᱲ ᱫᱚ ᱚᱠᱟᱨᱮ?"
"ᱵᱮᱨᱦᱟᱢᱯᱩᱨ ᱱᱟᱜᱟᱨ ᱨᱮ|"
"ᱟᱨ ᱱᱚᱣᱟ ᱞᱚᱠᱰᱟᱩᱱ ᱞᱟᱜᱟᱣ ᱮᱱ ᱠᱷᱟᱱ ᱧᱟᱯᱟᱢ ᱜᱮ ᱵᱟᱝ ᱦᱚᱭ ᱞᱮᱱᱟ|"
"ᱞᱚᱠ ᱰᱟᱩᱱ ᱨᱮᱱᱟᱜ ᱜᱟᱞᱢᱟᱨᱟᱣ ᱱᱟᱯᱟᱭ ᱵᱟᱝ ᱵᱩᱡᱷᱟᱹᱜ-ᱟ ᱢᱟᱨᱟᱝ ᱫᱟ| ᱡᱟᱸ ᱛᱟᱦᱮᱸ ᱠᱟᱱᱟ ᱟᱨ ᱪᱮᱫ ᱦᱚᱭᱮᱱᱟ| ᱡᱟᱦᱟᱸ ᱵᱚᱱ ᱵᱷᱟᱹᱵᱤᱛ ᱠᱟᱜ ᱛᱟᱦᱮᱸᱱᱟ ᱢᱚᱪᱟ ᱨᱮ ᱟᱸᱪᱟᱨ ᱞᱟᱜᱟᱣ ᱠᱟᱛᱮ ᱫᱟᱸᱲᱟᱱ ᱵᱚᱱ? ᱵᱷᱟᱹᱵᱤᱛ ᱠᱟᱜ ᱵᱚᱱ ᱡᱮ ᱜᱚᱨᱢᱮᱱ ᱮ ᱦᱩᱠᱩᱢᱟ,ᱡᱮ ᱚᱲᱟᱜ ᱠᱷᱚᱱ ᱵᱟᱝ ᱚᱰᱚᱠ ᱦᱚᱭᱚᱜ-ᱟ-ᱟᱨ ᱚᱱᱟ ᱦᱩᱠᱩᱢ ᱟᱵᱚ ᱵᱚᱱ ᱢᱟᱱᱟᱣ ᱵᱟᱛᱟᱣ-ᱟ? ᱫᱩᱠᱟᱱ,ᱤᱥᱠᱩᱞ,ᱠᱚᱞᱮᱡ ᱵᱚᱱᱫᱚ ᱛᱟᱦᱮᱸᱱᱟ ᱚᱱᱟ ᱵᱚᱱ ᱵᱷᱟᱹᱵᱤᱛ ᱠᱟᱜ ᱛᱟᱦᱮᱸ? ᱜᱚᱢᱮᱱ ᱢᱤᱫᱽ ᱨᱮᱨᱮᱧ ᱛᱤᱡᱩ ᱩᱫᱩᱜ ᱠᱟᱛᱮ ᱟᱵᱚᱭ ᱵᱚᱛᱚᱨ ᱦᱚᱪᱚ ᱠᱮᱫ ᱵᱚᱱᱟ ᱟᱨ ᱟᱵᱚ ᱫᱤᱥᱚᱢ ᱮ ᱟᱹᱠᱷᱨᱤᱧ ᱮᱫ ᱠᱟᱱᱟ!"
"ᱛᱤᱱᱟᱹᱜ ᱟᱹᱨᱤ ᱡᱮ ᱵᱚᱱ ᱢᱟᱱᱟᱣ ᱵᱟᱛᱟᱣ ᱮᱫ ᱠᱟᱱᱟ ᱫᱟᱹᱭ! ᱞᱟᱹᱭ ᱞᱮᱠᱷᱟᱱ ᱜᱮ ᱢᱚᱦᱟᱵᱷᱟᱨᱟᱛ! ᱤᱧ ᱨᱮᱱ ᱜᱚᱢᱠᱮ ᱠᱟᱹᱨᱠᱷᱟᱱᱟ ᱨᱮ ᱠᱩᱞᱩᱯ ᱠᱟᱛᱮ ᱢᱮᱱ ᱠᱮᱫᱟ,ᱡᱚᱛᱚ ᱞᱮᱠᱟᱱᱟᱜ ᱠᱟᱹᱢᱤ ᱠᱚ ᱞᱚᱠ ᱰᱟᱣᱱ ᱠᱷᱟᱹᱛᱤᱨ ᱛᱮ ᱵᱚᱱᱫᱚ ᱟᱠᱟᱱᱟ| ᱟᱯᱮ ᱚᱲᱟᱜ ᱪᱟᱞᱟᱜ ᱯᱮ, ᱞᱚᱠ ᱰᱟᱩᱱ ᱨᱟᱠᱟᱵ ᱞᱮᱱᱠᱷᱟᱱ ᱜᱮ ᱨᱩᱣᱟᱹᱲ ᱟᱯᱮ ᱱᱟᱦᱟᱜ|"
"ᱜᱚᱢᱠᱮ ᱫᱚ ᱢᱮᱱ ᱠᱟᱛᱮᱭ ᱨᱤᱦᱟᱹᱭ ᱦᱟᱛᱟᱣ ᱠᱮᱫᱟ|"
"ᱥᱟᱹᱨᱤ ᱠᱟᱛᱷᱟ ᱠᱟᱱᱟ ᱫᱟᱹᱭ| ᱱᱚᱛᱮ ᱤᱧᱟᱜ ᱦᱟᱞᱚᱛ ᱵᱷᱟᱹᱵᱤᱛ ᱢᱮ| ᱟᱨᱡᱟᱣ ᱢᱮᱱᱛᱮ ᱞᱮᱠᱷᱟ ᱡᱟᱹᱱᱤᱡ ᱠᱟᱹᱣᱰᱤ| ᱴᱮᱨᱮᱱ ᱵᱟᱝ ᱪᱟᱞᱟᱣ ᱞᱟᱱᱠᱷᱟᱱ ᱫᱚ ᱥᱟᱫᱚᱢ ᱵᱤᱞᱤ ᱵᱚᱱ ᱧᱟᱢᱟ| ᱵᱟᱥ,ᱞᱚᱨᱤ ᱴᱤᱨᱟᱠ,ᱴᱤᱢᱯᱩ-ᱪᱮᱫ ᱦᱚ ᱵᱟᱝ ᱪᱟᱞᱟᱜ ᱠᱟᱱᱟ| ᱢᱤᱫᱴᱟᱝ ᱜᱮ ᱨᱤᱦᱟᱹᱭ|ᱴᱷᱟᱹᱣᱠᱟᱹ ᱠᱮᱫᱟᱧ ᱛᱟᱲᱟᱢ ᱛᱟᱲᱟᱢ ᱛᱮ ᱚᱲᱟᱜ ᱵᱚᱱ ᱨᱩᱣᱟᱹᱲᱟ| ᱵᱟᱦᱨᱮ ᱵᱤᱫᱟᱹᱥ ᱨᱮ ᱮᱠᱞᱟ ᱮᱠᱞᱟ ᱵᱟᱝ ᱜᱚᱡᱽ ᱠᱟᱛᱮ ᱚᱲᱟᱜ ᱨᱮ ᱜᱤᱫᱟᱹᱨ-ᱯᱤᱫᱟᱹᱨ ᱟᱨ ᱮᱨᱟ-ᱩᱨᱩ ᱥᱟᱣ ᱜᱚᱡᱚᱜ ᱫᱚ ᱡᱚᱛᱚ ᱠᱷᱚᱱ ᱱᱟᱯᱟᱭ ᱜᱮᱭᱟ| ᱵᱟᱨ ᱥᱟᱭ ᱠᱤᱢᱤ ᱰᱟᱦᱟᱨ ᱟᱡᱛᱮ ᱯᱨᱚᱢᱚᱜ-ᱟ| ᱢᱟᱨᱟᱝ ᱵᱩᱨᱩ ᱴᱷᱮᱱ ᱱᱮᱦᱚᱨ ᱠᱟᱛᱮ ᱴᱩᱢᱤᱱ ᱥᱟᱣ ᱛᱮ ᱦᱚᱨ ᱠᱷᱟᱴᱚ ᱞᱟᱹᱜᱤᱛ ᱞᱤᱧ ᱚᱰᱚᱠ ᱮᱱᱟ|"
"ᱪᱟᱸᱫᱩ ᱵᱚᱝᱜᱟ?"
"ᱢᱮᱱᱟᱭᱟ ᱫᱟᱹᱭ | ᱢᱮᱱᱟᱭᱟ| ᱢᱟᱱᱟᱣ ᱞᱮᱱᱠᱷᱟᱱ ᱜᱮ ᱢᱮᱱᱟᱭᱟ,ᱵᱟᱝ ᱮᱢ ᱢᱟᱱᱟᱣᱮ ᱨᱮᱦᱚᱸ ᱢᱮᱱᱟᱭᱟ| ᱠᱷᱟᱹᱞᱤ ᱰᱷᱮᱭᱟᱱ ᱛᱮ ᱯᱟᱧᱡᱟ ᱧᱟᱢᱮ ᱦᱚᱭᱚᱜ-ᱟ| ᱤᱧ ᱧᱟᱢ ᱟᱠᱟᱫᱤᱭᱟ ᱢᱮᱱᱛᱮᱧ ᱵᱟᱰᱟᱭᱟ| ᱚᱱᱟ ᱠᱟᱷᱟ ᱞᱟᱹᱭ ᱞᱟᱹᱜᱤᱛ ᱛᱮ ᱛᱚᱱᱩᱱᱟᱹᱜ ᱥᱟᱹᱜᱤᱧ ᱤᱧ ᱧᱤᱨ ᱦᱮᱡᱽ ᱟᱠᱟᱱᱟ|"
"ᱮ ᱯᱩᱴᱠᱟᱹ| ᱚᱞᱰᱟᱹᱜ ᱞᱮᱠᱟ ᱟᱞᱚᱢ ᱵᱮᱝᱜᱮᱫᱟ| ᱚᱞᱚᱜ ᱵᱚᱸᱫᱚᱭ ᱢᱮ ᱱᱟᱦᱟᱜ ᱟᱢ ᱵᱟᱵᱟᱭ ᱦᱮᱡ ᱮᱱᱟ ᱢᱮᱱᱛᱮ! ᱦᱚᱭ ᱫᱟᱫᱟ, ᱟᱢ ᱞᱟᱹᱭ ᱢᱮ|"